Republika Slovenija
Vlada Republike Slovenije

KOMISIJA ZA PREPREČEVANJE DELA

IN ZAPOSLOVANJA NA ČRNO

**POROČILO O DEJAVNOSTIH IN UČINKIH PREPREČEVANJA**

**DELA IN ZAPOSLOVANJA NA ČRNO**

**ZA LETO 2024**

Ljubljana, april 2025

**KAZALO**

[UVOD 6](#_Toc195008848)

[URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2023 8](#_Toc195008849)

PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO V REPUBLIKI SLOVENIJI

V LETU 2024 …………………………………………………………………………………………………………………………………………….10

[NADZOR PO ZAKONU O PREPREČEVANJU DELA IN ZAPOSLOVANJA NA ČRNO 11](#_Toc195008850)

[UGOTOVLJENE TEŽAVE IN PREDLOGI REŠITEV 32](#_Toc195008851)

[KADROVSKE IN MATERIALNE RAZMERE ZA DELO 35](#_Toc195008852)

[PREDVIDENI UKREPI ZA PREPREČEVANJE DELA IN ZAPOSLOVANJA NA ČRNO V LETU 2025 38](#_Toc195008853)

[NAČRT PREPREČEVANJA DELA IN ZAPOSLOVANJA NA ČRNO ZA LETO 2025 44](#_Toc195008854)

[DRUGI PODATKI 45](#_Toc195008856)

[SKLEPNE UGOTOVITVE S PRIPOROČILI 53](#_Toc195008857)

[PREDLOG SKLEPA VLADE REPUBLIKE SLOVENIJE 58](#_Toc195008858)

[PRILOGA 59](#_Toc195008859)

**SEZNAM KRATIC IN KRAJŠAV**

**AJPES** – Agencija Republike Slovenije za javnopravne evidence in storitve

**ELA** – Evropski organ za delo

**EU** – Evropska unija

**FURS** – Finančna uprava Republike Slovenije

**GPU** – Generalna policijska uprava

**IJS** – Inšpektorat za javni sektor

**INŠPEKTORAT MU MOL** – Inšpektorat mestne uprave Mestne občine Ljubljana

**IRSD** – Inšpektorat Republike Slovenije za delo

**IRSI** – Inšpektorat Republike Slovenije za infrastrukturo

**IRSKGLR** – Inšpektorat Republike Slovenije za kmetijstvo, gozdarstvo, lovstvo in ribištvo

**IRSNZ** – Inšpektorat Republike Slovenije za notranje zadeve

**IRSNVP –** Inšpektorat Republike Slovenije za naravne vire in prostor

**IRSSol** – Inšpektorat Republike Slovenije za šolstvo

**IRSŠ** – Inšpektorat Republike Slovenije za šport

**komisija –** Komisija Vlade Republike Slovenije za preprečevanje dela in zaposlovanja na črno

**MDDSZ** – Ministrstvo za delo, družino, socialne zadeve in enake možnosti Republike Slovenije

**MF** – Ministrstvo za finance Republike Slovenije

**MJU** – Ministrstvo za javno upravo Republike Slovenije

**MNZ** –Ministrstvo za notranje zadeve Republike Slovenije

**ODD** – osebno dopolnilno delo

**OZS** – Obrtna zbornica Slovenije

**PU** – policijska uprava

**REDARSTVO MU MOL** – Redarstvo mestne uprave Mestne občine Ljubljana

**RKG** – register kmetijskega gospodarstva

**RS** – Republika Slovenija

**TIRS** – Tržni inšpektorat Republike Slovenije

**URSPPD** – Urad Republike Slovenija za preprečevanje pranja denarja

**UVHVVR** –Uprava Republike Slovenije za varno hrano, veterinarstvo in varstvo rastlin

**ZIRS** – Zdravstveni inšpektorat Republike Slovenije

**ZSSS** – Zveza svobodnih sindikatov Slovenije

**ZRSZ** – Zavod Republike Slovenije za zaposlovanje

**ZZZS** – Zavod za zdravstveno zavarovanje Slovenije

**IRSOE** – Inšpektorat Republike Slovenije za okolje in energijo

**SEZNAM KRATIC IN KRAJŠAV PREDPISOV**

**GZ-1** – Gradbeni zakon (Uradni list RS, št. 199/21, 105/22 – ZZNŠPP, 133/23 in 85/24 – ZAID-A)

**pravilnik** − Pravilnik o osebnem dopolnilnem delu (Uradni list RS, št. 94/14, 56/22 in 89/23)

**KZ-1** − Kazenski zakonik (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24 – odl. US)

**ObrZ** – Obrtni zakon (Uradni list RS, št. 40/04 – uradno prečiščeno besedilo, 117/06 – ZDavP-2, 102/07, 30/13, 36/13 – popr. In 78/23 – ZORR)

**ZDavPR** − Zakon o davčnem potrjevanju računov (Uradni list RS, št. 57/15, 69/17, 3/22 – ZDDV-1M, 40/23 in 100/24)

**ZDCOPMD** − Zakon o delovnem času in obveznih počitkih mobilnih delavcev ter o zapisovalni opremi v cestnih prevozih (Uradni list RS, št. 45/16 – uradno prečiščeno besedilo, 62/16 – popr., 92/20 – ZPrCP-E in 153/22)

**ZFU** –Zakon o finančni upravi (Uradni list RS, št. 25/14, 39/22, 14/23, 47/24 – odl. US in 104/24-ZDDV-10)

**ZID-1** –Zakon o inšpekciji dela (Uradni list RS, št. 19/14 in 55/17)

**ZIN** − Zakon o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619))

**ZKme-1** – Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23)

**ZMV-1** – Zakon o motornih vozilih (Uradni list RS, št. 75/17 in 92/20 – ZPrCP-E)

**ZOFVI** − Zakon o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – Zdoh-2AA, 71/23 in 22/25 – ZZZRO-1)

**ZP-1** − Zakon o prekrških (Uradni list RS, št. 29/11 – uradno prečiščeno besedilo, 21/13, 111/13,   
74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE,  
5/21 – odl. US in 38/24)

**ZPCP-2** – Zakon o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-10, 23/24 in 21/25)

**ZPDZC-1** − Zakon o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19, 121/21 – ZJN-3B in 78/23 – ZORR)

**ZPIZ-2** – Zakon o pokojninskem in invalidskem zavarovanju (Uradni list RS, št. 48/22 – uradno prečiščeno besedilo, 40/23 – ZčmiS-1, 78/23 – ZORR, 84/23 – ZDOsk-1, 125/23 – odl. US in 133/23)

**ZPNB** – Zakon o prevozu nevarnega blaga (Uradni list RS, št. 33/06 – uradno prečiščeno besedilo, 41/09, 97/10 in 56/15)

**ZPrCP** – Zakon o pravilih cestnega prometa (Uradni list RS, št. 156/21 – uradno prečiščeno besedilo, 161/21 – popr. in 22/25)

**ZTuj-2** – Zakon o tujcih (Uradni list RS, št. 91/21 – uradno prečiščeno besedilo, 95/21 – popr., 105/22 – ZZNŠPP, 48/23, 115/23 62/24-ZUOPUE, 96/24 – odl. US in 34/25 – odl. US)

**ZTZPUS-1** – Zakon o tehničnih zahtevah za proizvode in o ugotavljanju skladnosti (Uradni list RS, št. 17/11 in 29/23)

**ZVoz-1** – Zakon o voznikih (Uradni list RS, št. 92/22 – uradno prečiščeno besedilo in 153/22)

**ZZasV-1** – Zakon o zasebnem varovanju (Uradni list RS, št. 17/11)

**ZZdrS** – Zakon o zdravniški službi (Uradni list RS, št. 72/06 – uradno prečiščeno besedilo, 15/08 – ZPacP, 58/08, 107/10 – ZPPKZ, 40/12 – ZUJF, 88/16 – ZdZPZD, 40/17, 64/17 – ZZDej-K, 49/18, 66/19, 199/21, 136/23 – ZIUZDS in 35/24)

**ZZSDT** – Zakon o zaposlovanju, samozaposlovanju in delu tujcev (Uradni list RS, št. 91/21 – uradno prečiščeno besedilo in 42/23)

**ZDD-1** – Zakon o detektivski dejavnosti (Uradni list RS, št. 17/11 in 95/24- ZZD-2)

**ZDD-2** – Zakon o detektivski dejavnosti (uradni list RS, št. 95/24)

**ZAID** – Zakon o arhitekturni in inženirski dejavnosti (Uradni list RS, št. [61/17](http://www.uradni-list.si/1/objava.jsp?sop=2017-01-2913), [133/22](http://www.uradni-list.si/1/objava.jsp?sop=2022-01-3213) – odl. US in 85/24)

**ZZDej** – Zakon o zdravstveni dejavnosti (Uradni list RS, št. [23/05](http://www.uradni-list.si/1/objava.jsp?sop=2005-01-0778) – uradno prečiščeno besedilo, [15/08](http://www.uradni-list.si/1/objava.jsp?sop=2008-01-0455) – ZPacP, [23/08](http://www.uradni-list.si/1/objava.jsp?sop=2008-01-0831), [58/08](http://www.uradni-list.si/1/objava.jsp?sop=2008-01-2482) – ZZdrS-E, [77/08](http://www.uradni-list.si/1/objava.jsp?sop=2008-01-3448) – ZDZdr, [40/12](http://www.uradni-list.si/1/objava.jsp?sop=2012-01-1700) – ZUJF, [14/13](http://www.uradni-list.si/1/objava.jsp?sop=2013-01-0372), [88/16](http://www.uradni-list.si/1/objava.jsp?sop=2016-01-3927) – ZdZPZD, [64/17](http://www.uradni-list.si/1/objava.jsp?sop=2017-01-3026), [1/19](http://www.uradni-list.si/1/objava.jsp?sop=2019-01-0005) – odl. US, [73/19](http://www.uradni-list.si/1/objava.jsp?sop=2019-01-3228), [82/20](http://www.uradni-list.si/1/objava.jsp?sop=2020-01-1233), [152/20](http://www.uradni-list.si/1/objava.jsp?sop=2020-01-2610) – ZZUOOP, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [112/21](http://www.uradni-list.si/1/objava.jsp?sop=2021-01-2452) – ZNUPZ, [196/21](http://www.uradni-list.si/1/objava.jsp?sop=2021-01-3898) – ZDOsk, [100/22](http://www.uradni-list.si/1/objava.jsp?sop=2022-01-2511) – ZNUZSZS, [132/22](http://www.uradni-list.si/1/objava.jsp?sop=2022-01-3126) – odl. US, [141/22](http://www.uradni-list.si/1/objava.jsp?sop=2022-01-3465) – ZNUNBZ, [14/23](http://www.uradni-list.si/1/objava.jsp?sop=2023-01-0255) – odl. US, 84/23 – ZDOsk-1 in 102/24 – ZZKZ)

**ZZdrav** – Zakon o zdravilstvu (Uradni list RS, št. [94/07](http://www.uradni-list.si/1/objava.jsp?sop=2007-01-4685) in [87/11](http://www.uradni-list.si/1/objava.jsp?sop=2011-01-3722))

**ZG** - Zakon o gozdovih (Uradni list RS, št. 30/93, 56/99 – ZON, 67/02, 110/02 – ZGO-1, 115/06 – ORZG40, 110/07, 106/10, 63/13, 101/13 – ZDavNepr, 17/14, 22/14 – odl. US, 24/15, 9/16 – ZGGLRS, 77/16 in 78/23 – ZUNPEOVE)

**ZKme-**1 – Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23)

**Zvin** – Zakon o vinu (Uradni list RS, št. 105/06, 72/11, 90/12 – ZdZPVHVVR, 111/13 in 27/17 – ZKme-1D)

**ZORR** – Zakon o ohranjanju in razvoja rokodelstva (Uradni list RS, št. 78/23)

**ZPRS-2** – Zakona o poslovnem registru Slovenije (Uradni list RS, št. [49/06](https://www.uradni-list.si/glasilo-uradni-list-rs/vsebina/2006-01-2090), [33/07](https://www.uradni-list.si/glasilo-uradni-list-rs/vsebina/2007-01-1763) – ZSReg-B, [19/15](https://www.uradni-list.si/glasilo-uradni-list-rs/vsebina/2015-01-0710), [54/17](https://www.uradni-list.si/glasilo-uradni-list-rs/vsebina/2017-01-2440), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [75/23](https://www.uradni-list.si/glasilo-uradni-list-rs/vsebina/2023-01-2381) – ZGD-1L)

**ZDU-1** – Zakon o državni upravi (ZDU-1, Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23)

**ZVrt** – Zakon o vrtcih (Uradni list RS, št. [100/05](https://www.uradni-list.si/glasilo-uradni-list-rs/vsebina/2005-01-4349) – uradno prečiščeno besedilo, [25/08](https://www.uradni-list.si/glasilo-uradni-list-rs/vsebina/2008-01-0911), [98/09](https://www.uradni-list.si/glasilo-uradni-list-rs/vsebina/2009-01-4285) – ZIUZGK, [36/10](https://www.uradni-list.si/glasilo-uradni-list-rs/vsebina/2010-01-1737), [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [94/10](https://www.uradni-list.si/glasilo-uradni-list-rs/vsebina/2010-01-4935) – ZIU, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [55/17](https://www.uradni-list.si/glasilo-uradni-list-rs/vsebina/2017-01-2525) in [18/21](https://www.uradni-list.si/glasilo-uradni-list-rs/vsebina/2021-01-0412))

**ZUTD** – Zakon o urejanju trga dela (Uradni list RS, št. [80/10](https://www.uradni-list.si/glasilo-uradni-list-rs/vsebina/2010-01-4304), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [21/13](https://www.uradni-list.si/glasilo-uradni-list-rs/vsebina/2013-01-0785), [63/13](https://www.uradni-list.si/glasilo-uradni-list-rs/vsebina/2013-01-2512), [100/13](https://www.uradni-list.si/glasilo-uradni-list-rs/vsebina/2013-01-3600), [32/14](https://www.uradni-list.si/glasilo-uradni-list-rs/vsebina/2014-01-1320) – ZPDZC-1, [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [55/17](https://www.uradni-list.si/glasilo-uradni-list-rs/vsebina/2017-01-2523), [75/19](https://www.uradni-list.si/glasilo-uradni-list-rs/vsebina/2019-01-3307), [11/20](https://www.uradni-list.si/glasilo-uradni-list-rs/vsebina/2020-01-0345) – odl. US, [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [54/21](https://www.uradni-list.si/glasilo-uradni-list-rs/vsebina/2021-01-1049), [172/21](https://www.uradni-list.si/glasilo-uradni-list-rs/vsebina/2021-01-3355) – ZODPol-G, [54/22](https://www.uradni-list.si/glasilo-uradni-list-rs/vsebina/2022-01-1187), [59/22](https://www.uradni-list.si/glasilo-uradni-list-rs/vsebina/2022-01-1350) – odl. US, [109/23](https://www.uradni-list.si/glasilo-uradni-list-rs/vsebina/2023-01-3143) in 62/24 – ZUOPUE)

**ZČmIS-1** – Zakon o čezmejnem izvajanju storitev (Uradni list RS, št. 40/23)

**ZVPot-1 –** Zakon o varstvu potrošnikov (Uradni list RS, 130/22)

**ZOro-1** – Zakon o orožju (Uradni list RS, št. [23/05](https://www.uradni-list.si/glasilo-uradni-list-rs/vsebina/2005-01-0777) – uradno prečiščeno besedilo, [85/09](https://www.uradni-list.si/glasilo-uradni-list-rs/vsebina/2009-01-3791), [125/21](https://www.uradni-list.si/glasilo-uradni-list-rs/vsebina/2021-01-2649) in [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP)

**ZUP** –Zakon o splošnem upravnem postopku (Uradni list RS, št. [24/06](https://www.uradni-list.si/glasilo-uradni-list-rs/vsebina/2006-01-0970) – uradno prečiščeno besedilo, [105/06](https://www.uradni-list.si/glasilo-uradni-list-rs/vsebina/2006-01-4487) – ZUS-1, [126/07](https://www.uradni-list.si/glasilo-uradni-list-rs/vsebina/2007-01-6415), [65/08](https://www.uradni-list.si/glasilo-uradni-list-rs/vsebina/2008-01-2816), [8/10](https://www.uradni-list.si/glasilo-uradni-list-rs/vsebina/2010-01-0251), [82/13](https://www.uradni-list.si/glasilo-uradni-list-rs/vsebina/2013-01-3034), [175/20](https://www.uradni-list.si/glasilo-uradni-list-rs/vsebina/2020-01-3096) – ZIUOPDVE in [3/22](https://www.uradni-list.si/glasilo-uradni-list-rs/vsebina/2022-01-0014) – Zdeb)

**ZŠpo-1** –Zakon o športu (Uradni list RS, št. [29/17](https://www.uradni-list.si/glasilo-uradni-list-rs/vsebina/2017-01-1523), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [82/20](https://www.uradni-list.si/glasilo-uradni-list-rs/vsebina/2020-01-1236), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [37/24](https://www.uradni-list.si/glasilo-uradni-list-rs/vsebina/2024-01-1255) – ZMat-B)

**ZIS** – Zakon o igrah na srečo (Uradni list RS, št. [14/11](https://www.uradni-list.si/glasilo-uradni-list-rs/vsebina/2011-01-0588) – uradno prečiščeno besedilo, [108/12](https://www.uradni-list.si/glasilo-uradni-list-rs/vsebina/2012-01-4261), [11/14](https://www.uradni-list.si/glasilo-uradni-list-rs/vsebina/2014-21-0303) – popr. in [40/14](https://www.uradni-list.si/glasilo-uradni-list-rs/vsebina/2014-01-1619) – ZIN-B)

**ZSVP-1** – Zakon splošni varnosti proizvodov (Uradni list RS, št. [101/03](https://www.uradni-list.si/glasilo-uradni-list-rs/vsebina/2003-01-4500) in [102/24](https://www.uradni-list.si/glasilo-uradni-list-rs/vsebina/2024-01-3200) – ZIUSVP)

**ZPPDFT-2** –Zakon o preprečevanju pranja denarja in financiranja terorizma (Uradni list RS, št. [48/22](https://www.uradni-list.si/glasilo-uradni-list-rs/vsebina/2022-01-0977), [145/22](https://www.uradni-list.si/glasilo-uradni-list-rs/vsebina/2022-01-3606) in [17/25](https://www.uradni-list.si/glasilo-uradni-list-rs/vsebina/2025-01-0583))

**ZOUTPI** –Zakon o omejevanju uporabe tobačnih in povezanih izdelkov (Uradni list RS, št. [9/17](https://www.uradni-list.si/glasilo-uradni-list-rs/vsebina/2017-01-0404), [29/17](https://www.uradni-list.si/glasilo-uradni-list-rs/vsebina/2017-01-1525) in [31/24](https://www.uradni-list.si/glasilo-uradni-list-rs/vsebina/2024-01-0899))

Uredba o dopolnilnih dejavnostih na kmetiji (Uradni list RS, št. 57/15, 36/18, 151/22 in 4/25)

Pravilnik o minimalnih pogojih, ki jih morajo izpolnjevati izvajalci del v gozdovih (Uradni list RS, št. 35/94, 50/06, 74/11 in 80/12)

Uredba o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22, 91/22, 25/23, 127/23 in 19/24)

Pravilnik o gradbiščih (Uradni list RS, št. [55/08](https://www.uradni-list.si/glasilo-uradni-list-rs/vsebina/2008-01-2337), [54/09](https://www.uradni-list.si/glasilo-uradni-list-rs/vsebina/2009-21-2700) – popr., [61/17](https://www.uradni-list.si/glasilo-uradni-list-rs/vsebina/2017-01-2914) – GZ in [199/21](https://www.uradni-list.si/glasilo-uradni-list-rs/vsebina/2021-01-3972) – GZ-1)

# UVOD

Komisija Vlade Republike Slovenije za preprečevanje dela in zaposlovanja na črno (v nadaljnjem besedilu: komisija) je na podlagi 20. člena ZPDZC-1 pristojna za določanje, usklajevanje in spremljanje področja preprečevanja dela in zaposlovanja na črno. Enkrat na leto pripravi poročilo o dejavnostih in učinkih preprečevanja dela in zaposlovanja na črno ter poroča o izvajanju in učinkih tega zakona Ekonomsko-socialnemu svetu, Vladi Republike Slovenije in Inšpekcijskemu svetu   
Republike Slovenije do konca junija naslednjega leta za prejšnje koledarsko leto.

Na podlagi ZPDZC-1 in 14. člena Direktive 2009/52/ES Evropskega parlamenta in Sveta z dne   
18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168/24 z dne 30. junija 2009) komisija vsako leto opredeli dejavnosti, za katere meni, da se državljani tretjih držav v njih večinoma zaposlujejo nezakonito, in pripravi načrt inšpekcijskih pregledov. Vsako koledarsko leto pripravi tudi poročilo o opravljenih inšpekcijskih pregledih s tega področja ter o ugotovitvah teh pregledov obvesti Evropsko komisijo do konca junija naslednjega leta za prejšnje koledarsko leto.

Komisiji, ustanovljeni s sklepom Vlade Republike Slovenije št. 01201-5/2019/5 z dne   
19. decembra 2019, je 18. decembra 2024 prenehal petletni mandat. S sklepom Vlade Republike Slovenije št. 01200-8/2024/5 z dne 18. decembra 2024 je bila ustanovljena nova komisija v sestavi:

* Lidija Šubelj, Ministrstvo za delo, družino, socialne zadeve in enake možnosti Republike Slovenije, predsednica komisije,
* mag. Darija Perše Zoretič, Ministrstvo za delo, družino, socialne zadeve in enake možnosti Republike Slovenije, namestnica predsednice komisije,
* Urška Petrovčič, Ministrstvo za finance Republike Slovenije, članica,
* Igor Kovačič, Ministrstvo za pravosodje Republike Slovenije, član,
* Damjana Bokal, Ministrstvo za gospodarstvo, turizem in šport Republike Slovenije, članica,
* Maja Javornik, Ministrstvo za notranje zadeve Republike Slovenije, članica,
* mag. Sonja Konestabo, Inšpektorat Republike Slovenije za delo, članica,
* Leon Kuzman, Tržni inšpektorat Republike Slovenije, član,
* Herman Zakrajšek, Inšpektorat Republike Slovenije za infrastrukturo, član,
* Tanja Varljen, Inšpektorat Republike Slovenije za naravne vire in prostor, članica,
* mag. Igor Kotnik, Inšpektorat Republike Slovenije za kmetijstvo, gozdarstvo, lovstvo in ribištvo, član,
* Janko Kosi, Inšpektorat Republike Slovenije za okolje in energijo, član,
* Katja Privšek, Zdravstveni inšpektorat Republike Slovenije, članica,
* mag. Mateja Kozlevčar, Inšpektorat Republike Slovenije za šolstvo, članica,
* Matevž Šrekl, Inšpektorat Republike Slovenije za šport, član,
* Metka Meh, Finančna uprava Republike Slovenije, članica,
* Tomaž Nemanič, Generalna policijska uprava, član,
* Mitja Vukovič, predstavnik delojemalcev, član, in
* Andrej Papež, predstavnik delodajalcev, član.

Poročilo komisije za leto 2024 o dejavnostih in učinkih preprečevanja dela in zaposlovanja na črno je pripravljeno na podlagi poročil in podatkov organov, pristojnih za nadzor nad delom in zaposlovanjem na črno.

V poročilu so predstavljeni spremembe in dopolnitve zakonskih in podzakonskih predpisov, ki se neposredno ali posredno nanašajo na delo in zaposlovanje na črno, ter projekti in dejavnosti inšpekcijskih služb in drugih organov na tem področju (skupaj s podatki o številu izvedenih nadzorov, izrečenih ukrepih in njihovih finančnih učinkih v letu 2024). Opredeljene so tudi težave skupaj s predlogi rešitev ter kadrovske in materialne razmere za delo. V posebnem poglavju so navedeni ukrepi, predvideni za preprečevanje dela in zaposlovanja na črno v letu 2025, in načrt preprečevanja dela in zaposlovanja na črno za leto 2025. Sklepni del poročila vsebuje ključne ugotovitve Poročila o dejavnostih in učinkih preprečevanja dela in zaposlovanja na črno za leto 2024 in predloge glede nadaljnjega delovanja na tem področju ter predlog sklepa Vlade Republike Slovenije.

Poročilo o dejavnostih in učinkih preprečevanja dela in zaposlovanja na črno za leto 2024 vsebuje prilogo, in sicer vsebinsko podlago za vnos poročila za Evropsko komisijo o opravljenih inšpekcijskih pregledih v informacijski sistem Evropske komisije po zahtevah informacijskega orodja.

Poročilo o dejavnostih in učinkih preprečevanja dela in zaposlovanja na črno za leto 2024 je komisija potrdila na seji 22. aprila 2025.

# URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2023

Komisija je poročilo o dejavnostih in učinkih preprečevanja dela in zaposlovanja na črno za leto 2023 potrdila na seji 8. maja 2024.

Iz Poročila o dejavnostih in učinkih preprečevanja dela in zaposlovanja na črno za leto 2023 izhajajo naslednja priporočila komisije nadzornim in drugim organom za preprečevanje dela in zaposlovanja na črno:

* Priporoča se organiziranje delovnih sestankov vseh nadzornih organov, ki izvajajo nadzor po ZPDZC-1, z namenom poenotenja stališč, razreševanja odprtih vprašanj kot tudi izmenjave izkušenj. Ob tem se predlaga še povečanje števila sestankov regijskih koordinacij inšpekcij poleg inšpekcijskega sveta, kjer bi se dodatno preučil pomen skupnih akcij posameznih inšpekcij. Pri skupnih nadzorih se predlaga sodelovanje več različnih inšpekcij, pristojnih za nadzor dela na črno.
* Ministrstvu za delo, družino, socialne zadeve in enake možnosti se predlaga okrepljeno sodelovanje in dialog z nadzornimi organi po ZPDZC-1 z namenom reševanja odprtih vprašanj in zagotavljanja enotnih stališč, saj je tako mogoče zagotoviti pravočasno odzivanje na zaznane pojave ter s tem povezane potrebne spremembe in dopolnitve zakonodaje. Intenzivnejše sodelovanje bo pripomoglo k učinkovitejši izvedbi ukrepov ter izboljšanju skupnih ciljev.
* Z vidika preventivnega ukrepanja se še naprej obvešča javnost o aktivnostih nadzornih organov kot tudi o aktualni problematiki (prek spletnih strani, medijev in podobnega). Na področju dela na črno je potrebno redno delo na preventivi in ozaveščanju ter poudarjanju odgovornosti pri zavestnih kršitvah tako pri izvajalcih kot starših.
* Nadzornim organom se predlaga aktivno sodelovanje pri spremembah predpisov, ki neposredno vplivajo na področje dela in zaposlovanja na črno. Predlagajo se poenostavitve v zakonodaji, ki bi poenostavile ali olajšale dokazovanje dela na črno v inšpekcijskih postopkih.
* Medsebojni povezljivosti ter izmenjavi informacij in podatkov različnih nadzornih organov naj se namenja več pozornosti tako z vsebinskega kot tudi finančnega vidika. Preuči naj se predlog za vzpostavitev enotne računalniške baze, kjer bi vsi inšpektorati vnašali pravnomočne ugotovljene kršitve, vezane na delo na črno, in s tem pridobili boljši vpogled v delovanje posameznega pravnega subjekta.
* Priporoča se krepitev sodelovanja med različnimi nadzorstvenimi organi glede skupnega nastopa pri izvajanju nadzorstvenih aktivnosti na terenu, kjer se izkazuje skupna problematika, ter pri izmenjavi podatkov, ugotovitev in informacij. Dopolnjujoči učinki takega načina dela so v združevanju in enotnem nastopu države ter v hitrejšem, učinkovitejšem in neprekinjenem odzivanju na terenu.
* Zaradi pereče problematike tujcev se predlaga ustanovitev medresorske delovne skupine, ki bi določala, usmerjala in povezovala vsebine dela vseh nadzornih in drugih organov na področju odkrivanja in preprečevanja dela in zaposlovanja na črno državljanov tretjih držav ter opredelila dejavnosti in načrt nadzorov na tem področju~~.~~
* Z vidika varovanja javnega interesa velja poziv za kadrovsko krepitev nadzornih organov, kjer poudarjajo kadrovsko problematiko. Zaradi zelo zapletene zakonodaje in razvejanih področij nadzora je potrebnih vse več posebnih strokovnih znanj, zato je poleg števila inšpektorjev treba zagotoviti tudi druge upravne sodelavce svetovalce.
* Decembra 2024 poteče petletni mandat sedanji sestavi komisije za preprečevanje dela in zaposlovanja na črno. Vladi se glede na spremembe Zakona o državni upravi v letu 2023 in prenesene pristojnosti nadzora nad preprečevanjem dela in zaposlovanja na črno predlaga, da se pri imenovanju komisije upošteva imenovanje članov nadzornih organov z vseh področij nadzora, ki ga opredeljuje Zakon o preprečevanju dela in zaposlovanja na črno.
* Ministrstvo za finance se pozove k vzpostavitvi seznama delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretjih držav. Pravna oseba, tuji pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, za pet let od pravnomočnosti odločbe, s katero ji je bila izrečena globa za prej navedeni prekršek, namreč izgubi ali se ji omeji pravica do javnih sredstev, vključno s sredstvi Evropske unije.
* Ministrstvo za notranje zadeve kot resorno ministrstvo na področju regulacije detektivske dejavnosti naj pripravi spremembe in dopolnitve veljavne ureditve, s katero se bodo ustrezno in jasno določili pogoji, ki jih morajo izpolnjevati fizične in pravne osebe za opravljanje detektivske dejavnosti. S predlaganimi normativnimi rešitvami naj se odpravijo okoliščine, ko je izvajanje detektivske dejavnosti omogočeno subjektom, ki za njeno izvajanje ne izpolnjujejo pogojev. Predlagana ureditev naj zagotovi še učinkovitejše preprečevanje nezakonitega opravljanja detektivske dejavnosti oziroma morebitnih oblik dela na črno.

Komisija po pregledu lanskih priporočil in letošnjega Poročila o dejavnostih in učinkih preprečevanja dela in zaposlovanja na črno za leto 2024 ugotavlja, da je bila večina priporočil izvedena. Nadzorni organi so med seboj sodelovali dobro in korektno, njihovo sodelovanje je bilo učinkovito in uspešno tudi v skupnih usklajenih akcijah nadzorov in pregledov, zato se bodo takšne akcije nadaljevale. V poglavju z naslovom Sklepne ugotovitve s priporočili so obravnavane predlagane aktivnosti za izboljšanje stanja na področju preprečevanja dela in zaposlovanja na črno.

**PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO** **V REPUBLIKI SLOVENIJI V LETU 2024**

**SPLOŠNO**

Temeljni predpis na področju preprečevanja dela in zaposlovanja na črno je ZPDZC-1, ki določa, kdaj se opravljanje dejavnosti ali dela šteje za delo na črno, kdaj gre za zaposlovanje na črno in kdaj za omogočanje dela na črno ter kaj je nedovoljeno oglaševanje. Ta zakon določa tudi dejavnosti in dela, ki se ne štejejo za delo ali zaposlovanje na črno, ter organe, ki nadzorujejo izvajanje določb ZPDZC-1 (prvi odstavek 1. člena).

Novi ZPDZC-1 je bil sprejet konec aprila 2014, uporabljati pa se je začel 18. avgusta 2014, razen določil, ki se nanašajo na novo ureditev osebnega dopolnilnega dela. Ta se uporabljajo od 1. januarja 2015 naprej.

Na podlagi 16. člena ZPDZC-1 je bil sprejet Pravilnik o osebnem dopolnilnem delu, ki je začel veljati   
1. januarja 2015. Ta pravilnik s poznejšimi spremembami in dopolnitvami podrobneje določa dela, ki veljajo za osebno dopolnilno delo, način priglasitve tega dela, obrazec in način poročanja o doseženem prihodku, vsebino in obliko zahtevka za pridobitev vrednotnice, vsebino in obliko vrednotnice ter druge podatke za oblikovanje prijave podatkov o zavarovalni dobi in osnovi za pokojninsko in invalidsko zavarovanje ter način njihovega sporočanja in uporabe.

**SPREMEMBE PREDPISOV**

IRSNZ na področju preprečevanja in zaposlovanja na črno ukrepa na podlagi specialnih predpisov iz svoje pristojnosti, in sicer ZZasV-1, ZOro-1 in ZDD-1, ki je bil v letu 2024 noveliran. V veljavo je stopil z 8. decembrom 2024, zato učinki in spremembe v letu 2024 še niso opazni. Novosti bodo vplivale na odločanje inšpektorjev v inšpekcijskih nadzorih s področja detektivske dejavnosti šele v letu 2025.

Veljati je začela nova standardna klasifikacija dejavnosti, SKD 2025, vendar pa se je začela uporabljati šele s 1. januarjem 2025, zato na delo TIRS v letu 2024 še ni vplivala – z izjemo potencialnih opozoril zavezancem glede začetka uporabe nove SKD.

Med drugim so se na TIRS seznanili tudi s predlogom ZPRS-2 ter podali pripombe, ki bi po njihovem mnenju olajšale delo državnih organov.

# NADZOR PO ZAKONU O PREPREČEVANJU DELA IN ZAPOSLOVANJA NA ČRNO

Od 18. avgusta 2014 so za nadzor po ZPDZC-1 pristojni v nadaljevanju navedeni nadzorni organi.

Za nadzor in odkrivanje prekrškov na področju dela na črno, ki se nanaša na pravne osebe, tuje pravne subjekte, samozaposlene osebe in posameznike, zaposlovanja na črno, omogočanja dela na črno ter nedovoljenega oglaševanja v delu, ki se nanaša na posameznike, ter za vodenje in odločanje v prekrškovnem postopku je pristojen **FURS**.

Za nadzor in odkrivanje prekrškov na področju dela na črno, ki se nanaša na pravne osebe, tuje pravne subjekte in samozaposlene osebe, omogočanja dela na črno v delu, ki se nanaša na pravne osebe, tuje pravne subjekte in samozaposlene osebe, in za nadzor nedovoljenega oglaševanja v delu, ki se nanaša na pravne osebe, tuje pravne subjekte in samozaposlene osebe, ter za vodenje in odločanje v prekrškovnem postopku je pristojen **TIRS**.

Za nadzor in odkrivanje prekrškov na področju nedovoljenega oglaševanja, ki zajemajo primere, ko delodajalec objavi potrebo po delavcu za delo, ki ni vezano na njegovo registrirano ali priglašeno dejavnost, ter za vodenje in odločanje v prekrškovnem postopku je pristojen **IRSD**.

Za nadzor nad kršitvami, ki se nanašajo na izpolnjevanje posebnih pogojev za opravljanje dejavnosti, so pristojni **nadzorni organi s področja prometa, kmetijstva in okolja, gozdarstva, energetike in prostora, zdravja, šolstva in športa ter notranjih zadev**.

Drugi nadzorni organi, ki niso nadzorni organi, navedeni v prvem in drugem odstavku 18. člena ZPDZC-1, in pri opravljanju nalog inšpekcijskega nadzora na podlagi svojih predpisov ugotovijo kršitve ZPDZC-1, preverijo dejansko stanje ter o ugotovitvah sestavijo zapisnik, ki ga pošljejo pristojnemu nadzornemu organu.

Nadzorni organi imajo po zakonu na področju, ki ga nadzorujejo, pristojnost izdati odločbo o prepovedi opravljanja dejavnosti ali dela na črno v primeru ugotovljene kršitve iz 3. člena ZPDZC-1 (delo na črno) in v primeru kršitve prepovedi zaposlovanja na črno.

***FINANČNA UPRAVA REPUBLIKE SLOVENIJE***

1. **Podatki o številu izvedenih nadzorov in izrečenih ukrepov**

Eno od pomembnih področij boja proti sivi ekonomiji je preprečevanje dela in zaposlovanja na črno, ki mu FURS kot nadzorni organ po ZPDZC-1 namenja velik del aktivnosti.

*Podatki o nadzorih, kršitvah in sankcioniranju po ZPDZC-1*

|  |  |  |  |  |  |
| --- | --- | --- | --- | --- | --- |
|  | 2021 | 2022 | 2023 | **2024** | Indeks 2024/2023 |
| Število nadzorov po ZPDZC-1 | 11.995 | 12.268 | 7.510 | **7.662** | 102 % |
| Število ugotovljenih sumov kršitev v nadzorih | 3.003 | 2.389 | 2.346 | **2.249** | 96 % |
| Število prepovednih odločb po ZPDZC-1 | 666 | 643 | 531 | **564** | 106 % |
| Število obravnavanih prekrškov po ZPDZC-1[[1]](#footnote-1)[1] | 2.548 | 2.414 | 2.396 | **2.456** | 104 % |
| Znesek glob, v evrih | 4.894.720 | 5.090.310 | 5.123.780 | **5.887.500** | 115 % |

V letu 2024 je bilo opravljenih 7.662 nadzorov dela in zaposlovanja na črno po ZPDZC-1, od tega 6.415 nadzorov na področju zaposlovanja na črno in 1.247 nadzorov na področju dela na črno. Poleg nadzorov je bilo izvedenih tudi 1.211 preostalih aktivnosti, povezanih z nadzori, ki so jih opravili mobilni oddelki in pri katerih so ugotovili nepravilnosti.

Nadzore so, ob izvajanju drugih nalog, na podlagi letnega načrta opravljali mobilni oddelki in finančni inšpektorji. Letni načrt je bil pripravljen na podlagi različnih meril, s katerimi so ugotovili, kdo so tvegani zavezanci. Gre namreč za področje, za katero običajno ni podatkov v uradnih evidencah. Nadzori so bili opravljeni tudi na podlagi prejetih prijav, informacij oglasov iz različnih medijev oziroma objavljenih na drug način, dostopen javnosti, in tudi na podlagi podatkov, ki jih je davčni organ prejel z mednarodno izmenjavo podatkov na zahtevo ali s samodejno izmenjavo podatkov, ki jih sporočajo operaterji platform (obveznost poročanja na podlagi Direktive Sveta (EU) 2021/514 (/DAC7/).

V nadzorih po ZPDZC-1 je bilo v letu 2024 ugotovljenih več kot 2.200 različnih sumov kršitev. Delež nadzorov s kršitvami je bil 28-odstoten. Ker se na tem področju nadzori izvajajo v večjem delu po obravnavi prijav, je delež ugotovljenih kršitev v opravljenih nadzorih precej odvisen od tega, kako natančni so podatki v prijavah.

V postopkih nadzora dela in zaposlovanja na črno je bil ukrep prepovedi dela oziroma zaposlovanja na črno, na podlagi 19. člena ZPDZC-1, izrečen v 564 primerih z izdajo prepovednih odločb. Prepovedne odločbe se izdajo v primerih, ko zavezanci nepravilnosti iz naslova dela ali zaposlovanja na črno ne odpravijo do izdaje odločbe. To pomeni, da v primeru, ko zavezanec v postopku nadzora nepravilnost odpravi pred izdajo odločbe, se postopek zaključi s sklepom o ustavitvi, glede kršitev pa se ustrezno prekrškovno ukrepa.

V letu 2024 je prekrškovni organ FURS zaradi kršitev ZPDZC-1 obravnaval 2.456 storilcev, ki jim je bila izrečena globa v skupnem znesku 5.887.500 evrov, izdanih je bilo tudi 378 opominov. Največji delež kršitev in s tem tudi največji delež izrečenih glob v prekrškovnih postopkih (94 %) se nanaša na kršitve zaradi zaposlovanja na črno. Več podatkov o prekrškovnih postopkih je opisanih v nadaljevanju poročila pod naslovom Finančni učinki.

Najpogosteje nadzirane dejavnosti so bile gostinstvo, gradbeništvo, promet in trgovina.

FURS še vedno prejme največ prijav s področja dela in zaposlovanja na črno (35 %). V letu 2024 je bilo prejetih prijav zoper 2.346 zavezancev, od tega 1.182 (50 %) prijav zoper delo na črno, 956 (41 %) v zvezi z zaposlovanjem na črno in 208 (9 %) zaradi nedovoljenega oglaševanja.

*Število prijav v letu 2024*

|  |  |
| --- | --- |
| **Predmet prijave** | Število prijav\* |
| Delo na črno | 1.182 |
| Zaposlovanje na črno | 956 |
| Nedovoljeno oglaševanje | 208 |

*\*Štete prijave po zavezancih (kombinacija zavezancev in predmetov prijave)*

V nadaljevanju so prikazani podatki ločeno po področjih nadzora dela in zaposlovanja na črno.

1. ***Odkrivanje in preprečevanje dela na črno***

V letu 2024 je bilo opravljenih 1.247 nadzorov dela na črno, v okviru katerih se nadzira tudi nedovoljeno oglaševanje posameznikov. Delež nadzorov s kršitvami je bil 32-odstoten. Z odločbo je bilo izrečenih 265 prepovedi opravljanja dejavnosti oziroma dela na črno.

|  |  |  |  |  |
| --- | --- | --- | --- | --- |
| **Nadzori dela na črno** | *2021* | *2022* | *2023* | ***2024*** |
| Število opravljenih nadzorov dela na črno in nedovoljenega oglaševanja | 1.487 | 1.393 | 1.071 | **1.247** |
| Delež nadzorov s kršitvami | 38 % | 32 % | 36 % | **32 %** |
| Število odločb o prepovedi opravljanja dela na črno | 364 | 330 | 263 | **265** |
| Znesek izrečenih glob (EUR) | 427.120 | 357.560 | 367.680 | **332.100** |

Posebnost delovnega časa mobilnih oddelkov (24/7/365) omogoča stalno prisotnost na terenu in s tem pokritost nadzora in odkrivanje kršitev v času, ko zavezanci ne pričakujejo nadzora. Stalna prisotnost na terenu in povezava mobilnih oddelkov na terenu z operativnim komunikacijskim centrom FURS pripomore k izvedbi učinkovitejšega nadzora, posredno pa ima tudi preventivni učinek na zavezance.

Delo na črno posameznikov so na FURS odkrivali tudi na podlagi oglasov, pri čemer je bil v teh primerih hkrati poudarek tudi na odkrivanju kršitev nedovoljenega oglaševanja posameznikov, ki je prav tako v pristojnosti nadzora FURS.

Za kršitve dela na črno je bilo izrečenih 328 prekrškovnih ukrepov, izdanih je bilo 216 plačilnih nalogov in 112 prekrškovnih odločb. Pri tem so bile izrečene globe v višini 332.100 evrov in izdanih je bilo osemnajst opominov. Po statusu so bili prekrškovni ukrepi izrečeni 308 fizičnim osebam (od tega 201 državljanom Republike Slovenije in 107 tujim državljanom) ter petnajstim pravnim subjektom in petim odgovornim osebam. Na sodišče je bil podan en obdolžilni predlog. V prekrškovnih postopkih, kjer se je obravnavala kršitev dela na črno, je bila v devetih primerih tudi odvzeta premoženjska korist v skupni višini 70.564 evrov.

Za kršitve nedovoljenega oglaševanja je bilo posameznikom izrečenih 45 prekrškovnih ukrepov, od tega šest plačilnih nalogov in 39 prekrškovnih odločb. V prekrškovnih postopkih je bila izrečena globa v višini 21.600 evrov in izdani so bili štirje opomini.

Nadzor dela na črno na podlagi nedovoljenega oglaševanja zagotavlja FURS s spremljanjem oglasov in obravnavanjem prijav. Poudarek je na spletnem oglaševanju, kjer gre predvsem za oglaševanje prodaje različnega blaga, delno pa tudi za ponudbo storitev.

1. ***Odkrivanje in preprečevanje zaposlovanja na črno***

V letu 2024 je bilo opravljenih 6.415 nadzorov zaposlovanja na črno, delež nadzorov s kršitvami je bil 27-odstoten.

|  |  |  |  |  |
| --- | --- | --- | --- | --- |
| **Nadzori zaposlovanja na črno** | *2021* | *2022* | *2023* | ***2024*** |
| Število opravljenih nadzorov zaposlovanja na črno | 10.508 | 10.875 | 6.439 | **6.415** |
| Delež nadzorov z ugotovljenim zaposlovanjem na črno | 21 % | 17 % | 28 % | **27 %** |
| Število odločb o prepovedi opravljanja zaposlovanja na črno | 302 | 313 | 268 | **299** |
| Znesek izrečenih glob (EUR) | 4.436.000 | 4.708.250 | 4.726.500 | **5.533.800** |

V primerih ugotovljenega zaposlovanja na črno, v katerih so delodajalci odpravili kršitve med nadzorom (z zagotovitvijo ustrezne pravne podlage za delo in s prijavo delavca v zavarovanje), torej pred izdajo odločbe o prepovedi dela posamezniku, ki je zaposlen na črno, so bili inšpekcijski postopki ustavljeni s sklepom o ustavitvi, zoper kršitelje pa so se izvedli ustrezni prekrškovni ukrepi. V preostalih primerih je bil uporabljen ukrep prepovedi, in sicer je bilo izrečenih 299 prepovedi dela posameznikom, zaposlenim na črno.

FURS preverja pravno podlago za delo tudi vzporedno pri opravljanju drugih davčnih nadzorov, najpogosteje pri nadzoru po ZDavPR. V letu 2024 je v 758 davčnih nadzorih vzporedno preverjena pravna podlaga za delo posameznikov, pri katerih niso bile ugotovljene nepravilnosti v zvezi z zaposlovanjem na črno, zato tudi niso bili vodeni upravni postopki.

V prekrškovnih postopkih je bilo izrečenih 2.083 prekrškovnih ukrepov, od tega je bilo izdanih 183 plačilnih nalogov ter 1.900 prekrškovnih odločb. Pri tem je bilo izrečenih glob v višini 5.533.800 evrov in 356 opominov. Po statusu so bili prekrškovni ukrepi izrečeni 392 fizičnim osebam (od tega 235 državljanom Republike Slovenije in 157 tujim državljanom) ter 1.069 pravnim subjektom in 622 odgovornim osebam. Na sodišče je bilo podanih sedem obdolžilnih predlogov.

Zaradi suma storitve kaznivega dejanja zaposlovanja na črno po 199. členu KZ-1 je bilo podanih pet kazenskih ovadb.

Nadzore zaposlovanja na črno FURS izvaja na podlagi lastnih zaznav sumov kršitev, analize tveganj in prijav ter pobud drugih državnih organov. Največ kršitev zaposlovanja na črno je bilo ugotovljenih v dejavnosti gostinstva in gradbeništva.

FURS zagotavlja nadzor in učinkovito odkrivanje kršitev zaposlovanja na črno s stalno prisotnostjo mobilnih oddelkov na terenu, ki za preverjanje podatkov s terena sodelujejo z operativnim komunikacijskim centrom. Za učinkovit nadzor področja zaposlovanja na črno se izbori pripravljajo z analizo tveganja in centralnim dodeljevanjem zadev ob upoštevanju ravni tveganja tudi na področju neprijavljenega dela.

Med najpogostejšimi ugotovljenimi kršitvami delodajalcev na področju zaposlovanja na črno so še vedno kršitve, ko delodajalec omogoči delo posamezniku, s katerim ni sklenil pogodbe oziroma ga ni prijavil v obvezna socialna zavarovanja.

V nadaljevanju predstavljamo zaposlovanje na črno po prvi alineji prvega odstavka 5. člena ZPDZC-1 in obveznosti delodajalca, predpisane v zakonu., Kadar delodajalec omogoči delo posamezniku, s katerim ni sklenil pogodbe o zaposlitvi oziroma ga ni prijavil v obvezna socialna zavarovanja ali ga je predčasno odjavil iz socialnega zavarovanja (v nadaljnjem besedilu: zaposlovanje na črno iz delovnega razmerja), gre za kršitev zaposlovanja na črno, za kar je predpisana kršitev po prvi alineji prvega odstavka 23. člena ZPZDC-1. V letu 2024 je bila navedena kršitev ugotovljena v 412 nadzorih, prekrškovni postopki so bili zaključeni pri 381 delodajalcih, v njih pa je bila izrečena globa v višini 1.926.500 evrov ter izdanih 120 opominov.

V primeru zaposlovanja na črno iz delovnega razmerja zakon določa tudi dodatne obveznosti za delodajalca, in sicer mora delodajalec:

* takšni osebi izročiti pisno pogodbo o zaposlitvi za nedoločen čas v treh dneh po tem, ko nadzorni organ ugotovi zaposlitev na črno (materialna določba: peti odstavek 5. člena ZPZDC-1; kazenska določba: šesti odstavek 23. člena) in
* poravnati vse obveznosti iz delovnega razmerja za obdobje celotne zaposlitve na črno najmanj v višini bruto minimalne plače za vsak mesec opravljenega dela (materialna določba: sedmi odstavek 5. člena ZPZDC-1; kazenska določba: osmi odstavek 23. člena).

Na FURS ugotavljajo, da skoraj polovica delodajalcev, pri katerih je ugotovljeno zaposlovanje na črno iz delovnega razmerja, že med nadzorom izpolni dodatne obveznosti na način, da z delavcem sklene pogodbo o zaposlitvi in poravna obveznosti za čas zaposlovanja na črno. V letu 2024 so delodajalci izpolnili obveznost med nadzorom in za čas zaposlovanja na črno predložili REK-obrazce in plačali dajatve na plače v skupni višini 100.731 evrov. Na tem mestu pojasnjujejo, da je v nadzoru čas trajanja zaposlitve na črno težko ugotoviti, saj v večini primerov delodajalec in delavec med nadzorom zatrjujeta, da je delavec prvi dan na delu. Zaradi neizpolnitve obveznosti po petem in sedmem odstavku 5. člena ZPDZC-1 je bila v letu 2024 kar 129 delodajalcem in 84 odgovornim osebam v prekrškovnih postopkih izrečena globa v višini 617.300 evrov in izdanih 48 opominov.

1. ***Nezakonito zaposlovanje državljanov tretjih držav***

Po ZPDZC-1 je prepovedano zaposlovanje na črno, za kar se šteje, če delodajalec nezakonito zaposli državljana tretje države (šesta alineja prvega odstavka 5. člena ZPDZC-1).

**Nadzor:**

FURS je v letu 2024 opravil 6.415 nadzorov zaposlovanja na črno, pri čemer je ugotovil tudi nezakonito zaposlitev državljanov tretjih držav. Nezakonito zaposlovanje državljanov tretjih držav je bilo v nadzoru ugotovljeno pri 83 delodajalcih, ki so nezakonito zaposlovali 99 državljanov tretjih držav, kar je za tretjino več kakor prejšnje leto. Najpogosteje so bile nepravilnosti nezakonitega zaposlovanja državljanov tretjih držav ugotovljene v dejavnosti gradbeništva (F), prometa (H) ter predelovalni dejavnosti (C) in v gostinstvu (I).

**Sankcioniranje:**

Leta 2024 je bilo v zvezi z nezakonitim zaposlovanjem državljanov tretjih držav zoper kršitelje pravne subjekte zaradi kršitve določbe šeste alineje prvega odstavka 5. člena ZPDZC-1 vodenih 73 prekrškovnih postopkov, od tega je bilo po stanju 31. decembra 2024 zaključenih 67 prekrškovnih postopkov, šest postopkov pa je bilo še v teku. V letu 2024 je bilo v prekrškovnih postopkih zaradi kršitev nezakonitega zaposlovanja državljanov tretjih držav sankcioniranih 66 delodajalcev. Skupni znesek izrečene globe za obravnavani prekršek po peti alineji prvega odstavka 23. člena ZPDZC-1 je bil pri kršiteljih pravnih subjektih, delodajalcih in njihovih odgovornih osebah 399.000 evrov in izrečenih je bilo pet opominov. V zvezi z navedeno kršitvijo je bilo sankcioniranih tudi 128 delavcev, fizičnih oseb, in sicer državljanov tretjih držav, ki jim je bila zaradi storitve prekrška po tretjem odstavku 23. člena ZPDZC-1 izrečena globa v skupni višini 61.500 evrov in izrečenih pet opominov.

V primeru, ko delodajalec nezakonito zaposli državljana tretje države, zakon predpisuje zanj še dodatno obveznost, in sicer mora delavcu plačati vse neporavnane obveznosti za opravljeno delo najmanj v višini bruto minimalne plače za vsak mesec opravljenega dela, kot če bi bil državljan tretje države zakonito zaposlen. V nasprotnem primeru gre za kršitev določbe osmega odstavka 5. člena ZPZDZC-1. V letu 2024 je bilo zaradi navedene kršitve sankcioniranih 27 delodajalcev. Skupni znesek izrečene globe za obravnavani prekršek po osmem odstavku 23. člena ZPDZC-1 je bil 191.200 evrov, izrečeni so bili tudi trije opomini.

Skupaj je bila v letu 2024 zaradi kršitev nezakonitega zaposlovanja državljanov tretje države izrečena globa v višini 651.700 evrov in izrečenih osem opominov 240 kršiteljem (delodajalcem, odgovornim osebam in delavcem državljanom tretjih držav).

**Sodelovanje s policijo pri nadzoru zaposlovanja in dela na črno tujcev**

FURS v primeru odkrivanja nezakonitega zaposlovanja tujcev uspešno sodeluje s Policijo. Ta obvesti FURS o sumu zaposlovanja na črno tujca (državljana tretje države) in počaka na lokaciji do prihoda uradnih oseb FURS. Po izvedenem FURS-ovem nadzoru zaposlovanja ali dela na črno policija postopek znova prevzame v obravnavo po ZTuj-2. Tudi v primerih, ko FURS v nadzorih zazna sum kršitve ZTuj-2, o tem obvesti policijo.

***Poročanje MF***

V skladu z ZPDZC-1 mora FURS obveščati MF o imenih delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretjih držav. V letu 2024 je FURS sporočil MF podatke o 46 delodajalcih, pri katerih je bilo pravnomočno ugotovljeno nezakonito zaposlovanje državljanov tretjih držav. Pravna oseba, tuj pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, za pet let od pravnomočnosti odločbe, s katero ji je bila izrečena globa za prej naveden prekršek, izgubi pravico do javnih sredstev, vključno s sredstvi Evropske unije, ali se ji ta pravica omeji.

1. **Finančni učinki**

***Sankcije v prekrškovnih postopkih***

V letu 2024 je bilo zaradi kršitev ZPDZC-1 obravnavanih 2.456 storilcev prekrškov, ki jim je bila izrečena globa v skupnem znesku 5.887.500 evrov in izrečenih 356 opominov. V prekrškovnih postopkih je bilo vloženih devet obdolžilnih predlogov. V prekrškovnih postopkih je bila devetim storilcem odvzeta tudi premoženjska korist v skupnem znesku 70.564 evrov.

Največji delež ugotovljenih prekrškov in s tem tudi največji delež izrečenih glob (94 %) se nanaša na kršitve zaposlovanja na črno.

|  |  |  |  |  |
| --- | --- | --- | --- | --- |
| **Prekrškovni postopki** | 2021 | 2022 | 2023 | 2024 |
| Znesek glob, v EUR | 4.894.720 | 5.090.310 | 5.123.780 | 5.887.500 |
| Število prekrškovnih ukrepov\* | 2.548 | 2.414 | 2.396 | 2.456 |

\*Število prekrškovnih ukrepov po ZPZDC-1 (št. kršitev po ZPDZC-1 ne glede na to, da lahko en akt vsebuje več kršitev).

1. **Primeri dobre prakse in uspešne akcije**

***Javna objava podatkov o ukrepih o prepovedi opravljanja dejavnosti na eUpravi***

ZIN predvideva možnost javne objave odločbe o prepovedi opravljanja dejavnosti v okviru uresničevanja načela javnosti (6. člen ZIN), ki določa, da inšpektorji obveščajo javnost o svojih ugotovitvah ter ukrepih, če je to potrebno, da se zavarujejo pravice pravnih ali fizičnih oseb, ter v primerih, kadar je to potrebno za zagotovitev spoštovanja pravnega reda oziroma njihovih odločb. FURS je v letu 2024 začel javno objavljati podatke o ukrepih, s katerimi davčnim zavezancem in fizičnim osebam do odprave nepravilnosti prepoveduje opravljanje dejavnosti oziroma dela na črno. Ukrepi prepovedi in omejitve se objavljajo na strani eUprave na povezavi: <https://e-uprava.gov.si/si/e-uprava/oglasnadeska.html>. V letu 2024 je bilo objavljenih enajst odločb o prepovedi poslovanja.

Ugotovljene kršitve in izrečeni ukrepi FURS imajo pogosto pomemben vpliv na druge fizične ali pravne osebe, To so lahko stranke zavezanca, ki mu je izrečen ukrep, njegovi poslovni partnerji oziroma drugi udeleženci na trgu. Svoje interese lahko zavarujejo le, če jih nadzorni organ o ukrepih pravočasno in na ustrezen način obvesti. Zaradi zavarovanja njihovih pravic FURS obvešča javnost o svojih ugotovitvah in ukrepih, kadar meni, da je to potrebno oziroma je potrebno za zagotovitev spoštovanja pravnega reda

Eden od ukrepov, s katerim mora biti javnost seznanjena, je prepoved opravljanja dejavnosti (37. člen ZFU). Ukrep uradna oseba izreče v primeru hujših kršitev, kadar jih ni mogoče odpraviti drugače in je pričakovati, da bo zavezanec na podlagi tega ukrepa kršitev odpravil oziroma se mu tako preprečijo nadaljnje kršitve. Obveščenost javnosti je pomembna v primerih, kadar ugotovljene kršitve vplivajo tudi na interese fizičnih ali pravnih oseb oziroma na delovanje trga.

Drug ukrep, za katerega je potrebna seznanjenost javnosti, je prepoved opravljanja dela na črno. Kdaj gre za opravljanje dela na črno, opredeljuje 3. člen ZPDZC-1. Običajno kot delo na črno razumemo aktivnost posameznika, ki za plačilo opravi ali opravlja delo, in ni vpisan ali nima priglašenega dela, kakor to določajo predpisi.

Z drugimi besedami povedano, gre za primere kršitev zakonodaje, zato je kot ukrep izrečena prepoved opravljanja dejavnosti ali prepoved dela na črno, te kršitve pa imajo negativen učinek na javne finance, saj ti posamezniki ne plačujejo davkov, kar neposredno vpliva na javnofinančne prihodke, s tem pa na širšo družbo.

»Davčni prihranek« takšnega zavezanca vpliva na nižjo ceno blaga ali storitev na trgu v primerjavi s ceno, ki jo lahko ponudijo zavezanci, ki pravilno in pravočasno izpolnjujejo vse svoje davčne obveznosti. Kršitelji so zato nelojalna konkurenca, ki povzroči ali bi lahko povzročila škodo drugim podjetjem.

V praksi kaže, da zavezanci, pri katerih ugotavljajo kršitve in jim izrekajo ukrepe, kršijo tudi druge predpise, za katerih nadzor ni pristojen FURS. Še posebej na področju prodaje blaga in storitev (na primer prehranski dodatki, izdelki, ki niso narejeni v skladu z veljavnimi standardi, izvajanje dejavnosti brez ustreznih dovoljenj, ponaredki nižje kakovosti ali škodljivi za zdravje) obstaja nevarnost za življenje in zdravje ljudi.

V takšnih primerih kupci tudi niso varovani po ZVpot-1 in lahko svoje zahtevke v primeru neustreznega blaga ali storitve oziroma druge škode, ki jim je zaradi tega nastala, uveljavljajo le zoper prodajalca samega.

***Nadzori po Zakonu o davčnem potrjevanju računov (ZDavPR) v povezavi z delom in zaposlovanjem na črno***

Uvedba davčnih blagajn je eden od ukrepov za zmanjšanje obsega sive ekonomije, povečanje javnofinančnih prihodkov, učinkovitejše pobiranje obveznih dajatev, pravičnejšo porazdelitev davčnega bremena med zavezanci in večjo zaščito potrošnikov. Sistem omogoča pregledno in zanesljivo evidentiranje gotovinskega prometa davčnih zavezancev, učinkovitejši nadzor ter preprečevanje davčnih goljufij na področju obveznih dajatev, učinkovit nadzor gotovinskega poslovanja ter dela in zaposlovanja na črno.

Med pozitivne učinke uvedbe davčnih blagajn se šteje tudi povečanje prijav v zavarovanje za socialno varnost glede izdajateljev računov (operaterjev), ki izdajajo in davčno potrjujejo račune. Med podatki, ki se z davčnim potrjevanjem računov vnesejo v sistem davčnih blagajn, je tudi davčna številka operaterja in v povezavi s to številko FURS nadzira zaposlovanje na črno. Nadzori zaposlovanja na črno se opravljajo tudi vzporedno z nadzori na področju davčnega potrjevanja računov. V letu 2024 je bila v 758 nadzorih davčnega potrjevanja računov vzporedno opravljena aktivnost, v kateri se je preverjal obstoj zavarovalne podlage za zaposlene, ki v času nadzora na terenu opravljajo delo in pri katerih niso bile ugotovljene nepravilnosti iz naslova zaposlovanja na črno.

Za izvajanje učinkovitega nadzora na področju zaposlovanja na črno nadzorniki uporabljajo mobilno aplikacijo »Nadzor blagajn« s funkcionalnostjo operaterji davčnih blagajn brez pravne podlage za delo. Gre za mobilno aplikacijo, ki omogoča sprotno obveščanje nadzornikov (mobilnih oddelkov) neposredno na terenu v trenutku opravljanja dela operaterja (izdajatelja računov po davčnih blagajnah). V letu 2024 so uslužbenci mobilnih oddelkov na podlagi navedene aplikacije izvedli 577 nadzorov preveritve ustreznosti pravnih podlag za delo operaterjev, ki izdajajo račune. Delež nadzorov s kršitvami je bil 59-odstoten.

***Izvajanje ciljno usmerjenih nadzorov na področju dela in zaposlovanja na črno***

Na FURS deluje delovna skupina za upravljanje tveganj na področju dela in zaposlovanja na črno. Cilj delovanja delovne skupine je sistemsko obvladovanje tveganj na področju dela in zaposlovanja na črno z ustreznim sistemskim prepoznavanjem, ovrednotenjem, določitvijo prednostnih vsebin ter pripravo predlogov, ukrepov in aktivnosti na omenjenem področju. Namen je, da se z izvedenimi aktivnostmi zmanjša obseg dela in zaposlovanja na črno in s tem tudi obseg sive ekonomije ter zagotavljajo pravice, ki sicer pripadajo vsakemu posamezniku, zaposlenemu zakonito, ne samo z represivnimi sredstvi (nadzor), temveč tudi z usmerjenimi aktivnostmi in ukrepi za izboljšanje sodelovanja in povečanja prostovoljnega izpolnjevanja davčnih obveznosti davčnih zavezancev.

***Sistem avtomatizirane zaznave tveganj***

FURS že nekaj let uporablja sistem avtomatizirane zaznave tveganj z uvajanjem SAP-aplikacije Fraud Management v proces nadzora. Na podlagi ugotavljanja ključnih tveganj se po posameznih področjih, tudi dela in zaposlovanja na črno, uporablja programsko orodje, ki s kazalniki tveganja iz velikega obsega podatkov lahko določi najbolj tvegane zavezance, pri katerih se v nadaljevanju izvede nadzor.

Dodeljevanje primerov, v katerih je treba izvesti nadzor, se izvaja centralizirano, kar zagotavlja enakomernejšo obremenjenost finančnih uradov, hkrati pa odpravlja morebitne lokalne vplive, saj inšpektorji v večjem deležu opravljajo nadzore pri zavezancih, ki imajo sedež na drugem finančnem uradu (v izmenjavi). Uporaba programske podpore za analizo tveganja in centralno dodeljevanje se kažeta tudi v učinkih nadzorov dela in zaposlovanja na črno. V obdobju 2017–2024 je bila uspešnost nadzorov dela in zaposlovanja na črno, dodeljenih po ciljnih tveganjih, povprečno 75-odstotna.

***Koordinirane akcije s preostalimi inšpekcijskimi službami***

FURS je tudi v letu 2024 še nadalje sodeloval v koordiniranih akcijah s preostalimi inšpekcijskimi službami. Največ sodelovanja je s Policijo, IRSD, TIRS, v posamičnih primerih pa tudi z drugimi nadzornimi organi, kakor so IRSKGLR, Inšpekcija za varno hrano, veterinarstvo in varstvo rastlin ter ZIRS.

V sodelovanju z drugimi inšpekcijami so se v posameznih primerih izvajali tudi usklajeni nadzori ter izmenjava informacij, potrebnih za postopke nadzora, in odstopale kršitve iz pristojnosti drugega inšpektorata.

Sodelovanje z drugimi inšpekcijami je potekalo na področjih nadzora dela in zaposlovanja na črno ter izdajanja računov v dejavnostih, kjer se opravlja pretežno gotovinsko poslovanje, v okviru katerih bi poudarili nadzore prodaje sadja in zelenjave na stojnicah, dejavnost prevozov s taksiji in spletne prodaje, ki so potekali v sodelovanju s Policijo ter Inšpekcijo za varno hrano, veterinarstvo in varstvo rastlin pri UVHVVR, TIRS, IRSOE, ZIRS in medobčinsko inšpekcijsko službo.

Na področju dela in zaposlovanja tujcev, in sicer državljanov tretjih držav, s poudarkom na tveganih dejavnostih gradbeništva, mednarodnega prevoza potnikov, gostinstva ter v nadzorih izvajanja športnih aktivnosti na reki Soči in nadzorih nad napotitvami delavcev iz drugih držav članic in tretjih držav je potekalo sodelovanje s Policijo, IRSD, TIRS.

V nadzorih čezmejnega izvajanja storitev po ZČmiS-1 je potekalo sodelovanje z IRSD, Policijo in IRSOE. V vsakoletni skupni evropski akciji trgovine z ljudmi – JAD THB (Joint Action Days Trafficking in Human Beings) smo sodelovali z IRSD in Policijo.

V okviru delovanja Medresorske delovne skupine za preprečevanje goljufivih in zavajajočih praks v Republiki Sloveniji na področju agroživilske verige smo sodelovali z Inšpektoratom Republike Slovenije za kmetijstvo, gozdarstvo, lovstvo in ribištvo – IRSKGLR (Vinarska inšpekcija ter Inšpekcija za lovstvo in ribištvo), UVHVVR, ZIRS in TIRS.

V okviru usklajenih nadzorov, ki jih izvaja Regijska koordinacija inšpektorjev, je FURS sodeloval z IRSOE in medobčinsko inšpekcijsko službo, in sicer na področju sive ekonomije ter zaposlovanja pri opravljanju dejavnosti prevozov s taksiji.

***Sodelovanje z European Labour Authority (ELA)***

FURS sodeluje tudi v aktivnostih, ki jih organizira Evropski organ za delo (tako imenovani ELA). Predvsem gre za pripravo raznih gradiv (na primer odgovorov na vprašalnike) ter mednarodna izobraževanja, organizirana v državah članicah. V letu 2024 so se predstavniki FURS udeležili teh izobraževanj:

– Reševanje neprijavljenega dela med državljani tretjih držav, ki delajo v dobavnih verigah, vključno prek začasnih delovnih agencij (21. 2. 2024);

– Napoteni delavci iz tretjih držav (29. 2. 2024);

– Kampanja o obveščanju in ozaveščanju napotenih delavcev v gradbenem sektorju (virtualno 10. 4. 2024 in 6. 6. 2024);

– aktivnosti v povezavi s kampanjo ELA za sektor HORECA – hoteli, restavracije in gostinstvo (virtualno 26. 6. 2024, 24. 9. 2024 in 3. 11. 2024);

– Izzivi in pristopi za reševanje neprijavljenega dela na digitalnih delovnih platformah (delavnica; oktober 2024, Dubrovnik);

– IMI-PROVE – letni sestanek v zvezi z napotitvijo delavcev v sektorju cestnega prometa (Bratislava, 1. in 2. 10. 2024);

– krovno (plenarno) srečanje evropske platforme za boj proti neprijavljenemu delu – UDW, Bratislava; udeležba namesto visokega predstavnika (19. in 20. 11. 2024);

– Pristopi za reševanje lažnega samozaposlovanja (virtualno 5. 12. 2024);

– pripravljalni sestanek slovenskih organov (sodelovanje FURS, IRSD, ZZZS in Zavoda za zaposlovanje) v okviru ELA zaradi usklajenih in skupnih nadzorov z nemškimi organi za štiri slovenske družbe, ki imajo napotene delavce v Nemčijo.

Z udeležbo na izobraževanjih ter delavnicah ELA na FURS-u usvajajo nova znanja, krepijo mednarodno sodelovanje in pridobivajo informacije o novih usmeritvah EU pri reševanju neprijavljenega dela (v širšem pomenu). Ugotavljajo, da se vse države soočajo s podobnimi izzivi, kakor so pomanjkanje osebja za nadzor ter omejen vstop v zasebne prostore, kar je bilo še posebej poudarjeno pri platformnem delu. Hkrati jim te delavnice omogočajo spoznavanje dobrih praks drugih držav. Navajajo primer dobre prakse Hrvaške na temo neprijavljenega dela v digitalnih platformah. Hrvaška je z zakonodajnimi spremembami in uvedbo sistema za beleženje dela na platformah (evidenca dela – 24/7) postavila temelje za boljši nadzor. Uvedla je tudi model povezovanja z digitalnimi platformami (med njimi tudi Wolt), kar prispeva k zmanjšanju neprijavljenega dela, saj ob odkritju nepravilnosti platforme takoj prenehajo sodelovati z izvajalci, ki opravljajo delo v okviru te platforme.

***Preventivno delovanje na področju neprijavljenega dela***

Poleg nadzornih aktivnosti FURS izvaja še druge ukrepe, kakor so informiranje zavezancev, klicni centri, izobraževanje mladih v okviru davčnega opismenjevanja mladih in vnaprejšnje medijske objave nadzorov, s katerimi skuša spodbuditi zavezance k pravilnemu in pravočasnemu plačevanju prispevkov za socialno varnost ter ozavestiti zaposlence in širšo javnost, da z aktivnim sodelovanjem tudi sami pripomorejo k ureditvi razmer na področju neprijavljenega dela:

– spodbujanje zavezancev k uporabi instituta samoprijave (zavezanci sami sporočijo davčnemu organu morebitne pozneje ugotovljene nepravilnosti v davčnih obračunih in se tako izognejo kazni za prekršek);

– FURS na svojem spletnem portalu objavlja seznam delodajalcev, ki ne predlagajo obračunov davčnih odtegljajev in obračunov prispevkov za socialno varnost za dohodke iz delovnega razmerja;

– zaposlenci, za katere delodajalec ni oddal obračuna davčnega odtegljaja in obračuna prispevkov za socialno varnost za dohodke iz delovnega razmerja, lahko na finančno upravo pošljejo izjavo, v kateri se izjavijo, ali jim je delodajalec izplačal plačo ali ne. Na podlagi prejetih prijav in ugotovitev, da delodajalec delavcem plač dejansko ni izplačal, finančna uprava delodajalce neizplačevalce plač sankcionira v skladu s 134.a členom ZPIZ-2 s predpisano globo v višini od 450 do 20.000 evrov, odvisno od velikosti in statusa delodajalca. Z globo od 450 do 2.000 evrov se kaznuje tudi odgovorna oseba delodajalca;

– zaposlenci lahko na FURS v sistemu eDavki preverijo, ali jim delodajalec plačuje prispevke za socialno varnost. Na spletnem portalu finančne uprave je na voljo tudi mobilna aplikacija eDavki, ki je namenjena fizičnim osebam in ponuja številne funkcionalnosti poslovanja s FURS. Poleg obrazcev, kontaktov in splošnih informacij ponuja tudi personalizirani koledarček, v katerega lahko fizične osebe prejemajo obvestila o svojih konkretnih obveznostih in pravicah (na primer obvestilo o izteku roka plačila posameznega davka). Fizične osebe so v tej aplikaciji obveščene tudi o tem, če jim njihov delodajalec ne obračunava in plačuje prispevkov za socialno varnost;

– preostale medijske objave, med njimi tudi o načrtovanih ciljno usmerjenih nadzorih.

***TRŽNI INŠPEKTORAT REPUBLIKE SLOVENIJE***

1. **Podatki o številu izvedenih nadzorov in izrečenih ukrepov**

V okviru nadzorov, ki spadajo pod pristojnost TIRS, tržni inšpektorji praviloma pri vseh nadzorih preverjajo tudi: pri pravnih osebah določitev dejavnosti v ustanovitvenem aktu, v določenih primerih preverjajo tudi, ali ima pravna oseba z zakonom predpisane listine o izpolnjevanju pogojev za opravljanje dejavnosti oziroma pri samozaposlenih osebah preverjajo vpis v register ter seveda tudi tu v določenih primerih, ali ima z zakonom predpisane listine o izpolnjevanju pogojev za opravljanje te dejavnosti – z izjemo subjektov, pri katerih je bil nadzor že večkrat opravljen in se je to že preverjalo.

Še vedno se dokaj pogosto zgodi, da zavezanec dejavnosti nima določene v svojem ustanovitvenem aktu oziroma da dejavnosti, s katero se ukvarja, nima vpisane v poslovnem registru. Do tega lahko pride zaradi različnih razlogov: bodisi ker dejavnosti sami niso znali uvrstiti v pravilno šifro, določeno s SKD (v letu 2024 se je uporabljala še SKD 2008), ali tega ni znal niti registrski organ oziroma se je zavezanec z neko dejavnostjo začel ukvarjati, ker se je med poslovanjem pokazala poslovna priložnost.

TIRS v okviru področja ZPDZC-1 resda nadzoruje predvsem kršitve določb 3. člena ZPDZC-1, kar pa seveda ne pomeni, da se ne preverjajo tudi potencialne kršitve določb 4. oziroma 6. člena ZPDZC-1 v delu, za katerega je podana pristojnost TIRS, če je v okviru posameznega nadzora zaznana tudi kršitev teh določb ZPDZC-1 oziroma je sam nadzor voden tako.

V okviru preverbe upoštevanja določb ZPDZC-1 so tržni inšpektorji v letu 2024 na območju  
celotne Slovenije opravili skupno 5.324 pregledov. Zaradi ugotovljenih kršitev zakona je bilo  
izdanih 78 upravnih odločb ter 129 upravnih opozoril za odpravo nepravilnosti. V postopkih o  
prekršku pa je bilo izrečenih 22 glob, 110 opominov in 185 opozoril z vidika ZP-1. V primerjavi z letom  
poprej vidimo rahlo zmanjšanje števila upravnih odločb, hkrati pa bistveno povečanje števila upravnih opozoril, pri čemer je v istem časovnem okviru zaznati povečanje tako števila pregledov kakor tudi števila izrečenih kazenskih sankcij (tudi glob), medtem ko je število prekrškovnih opozoril ostalo na isti ravni.

TIRS še vedno zastopa stališče, da je pomanjkanje vpisa posamezne šifre dejavnosti bistveno manjša kršitev kakor opravljanje dejavnosti brez ustreznega dovoljenja, saj se z listino dokazuje izpolnjevanje pogojev za opravljanje posamezne dejavnosti, medtem ko je bodisi vpis posamezne šifre v ustanovitveni akt bodisi do-registracija le administrativno dejanje.

TIRS torej nadzira tudi področne predpise, s katerimi so za opravljanje dejavnosti predpisana posebna dovoljenja (primeroma: obrtno dovoljenje), opravljanje dejavnosti brez dovoljenja pa pomeni kršitev 3. člena ZPDZC-1. Za opravljanje nekaterih obrtnih dejavnosti si je treba pridobiti obrtno dovoljenje. Poudariti velja, da je bilo precej dejavnosti, ki jih nadzira TIRS, dereguliranih oziroma zanje niso več predpisana posebna dovoljenja.

Obrtna dejavnost je pridobitna proizvodna ali storitvena dejavnost, ki se opravlja na podlagi individualnih naročil, v majhnih serijah, trajno s stroji, orodji in tehničnimi napravami, primernimi za opravljanje posamezne dejavnosti, in nima značilnosti tekočih trakov ali avtomatiziranega delovnega procesa. Značilne obrtne dejavnosti so frizerske in kozmetične storitve, pekarstvo, popravila in vzdrževanje strojev, gradnja stanovanjskih ter nestanovanjskih stavb in podobno.

Pogoji za opravljanje obrtne dejavnosti so določeni v Obrtnem zakonu (v nadaljnjem besedilu: ObrZ). Za opravljanje nekaterih dejavnosti je zaradi varovanja življenja, zdravja in premoženja ljudi ali zaradi zagotavljanja varstva okolja potrebna ustrezna poklicna usposobljenost, s tem pa tudi pridobitev obrtnega dovoljenja, za preostale dejavnosti, ki se običajno opravljajo na obrten način, pa obrtnega dovoljenja ni treba pridobiti.

TIRS je v letu 2024 v okviru nadzora urejenosti delovanja poslovnih subjektov glede na vse predpise, za katere je pristojen, nadzore usmeril tudi na subjekte, ki opravljajo obrtno dejavnost. Na podlagi ObrZ je bilo tako opravljenih 1.493 inšpekcijskih pregledov in zavezancem zaradi kršitev določb ObrZ izrečenih 21 ukrepov, in sicer deset upravnih odločb, dve opozorili po ZP-1, sedem opominov in dve globi. Ukrepi so bili izrečeni zaradi opravljanja dejavnosti brez obrtnega dovoljenja oziroma zaradi odsotnosti nosilca obrtne dejavnosti.

Število ukrepov na podlagi ObrZ je na podobni ravni kakor v letu 2023, vendar še vedno sorazmerno majhno. Pridobivanje obrtnih dovoljenj se neprekinjeno preverja že od uveljavitve zakona, vendar še vedno vsako leto zaznamo nekaj primerov, kjer subjekti ne izpolnjujejo zahtevanih pogojev, tj. da bodisi nimajo dovoljenja bodisi nimajo več zaposlenega nosilca obrtnega dovoljenja. V okviru teh nadzorov je sicer zaznanih več kršitev na drugih področjih dela, predvsem na področju varstva potrošnikov.

TIRS bo tudi v prihodnje spremljal in nadziral obrtne dejavnosti, saj stalna prisotnost nadzora na trgu zagotavlja večjo urejenost.

1. **Finančni učinki**

Tržni inšpektorji so v letu 2024 zaradi kršitev določil ZPDZC-1 izrekli za 57.420,00 evra glob, 10.462,00 evra sodne takse in stroškov prekrškovnega postopka ter 1.924,00 evra odvzete premoženjske koristi.

Prostovoljno je bilo plačanih za 16.630,00 evra glob (od tega je bilo za 14.130,00 evra glob plačanih samo v polovičnem znesku, medtem ko je bilo za 2.500,00 evra glob plačanih izven roka, v katerem so imeli kršitelji možnost plačati samo polovico izrečene globe), 7.846,00 evra sodne takse in stroškov prekrškovnega postopka ter 2.119,00 evra odvzete premoženjske koristi. Zaradi neplačila je bilo v izterjavo na FURS predano (ne glede na leto nastanka terjatve) za 27.640,00 evra glob, 2.924,00 evra sodne takse in 1.010,00 evra odvzete premoženjske koristi.

1. **Primeri dobre prakse in uspešne akcije**

TIRS ima zdaj že dodobra utečeno prakso sodelovanja z drugimi nadzornimi organi na različnih področjih: od gostinstva in trgovine do posredništva v prometu z nepremičninami, kjer se med drugim preverja tudi ustrezna registracija dejavnosti.

***INŠPEKTORAT REPUBLIKE SLOVENIJE ZA DELO***

1. **Podatki o številu izvedenih nadzorov in izrečenih ukrepov**

V okviru pooblastil, določenih z ZPDZC-1, je IRSD pristojen le za ugotavljanje kršitev določb druge alineje prvega odstavka 6. člena tega zakona, ki se nanašajo na nedovoljeno oglaševanje, in sicer v primeru, če delodajalec objavi potrebo po delavcu za delo, ki ni vezano na njegovo registrirano ali priglašeno dejavnost in v nadaljevanju za vodenje prekrškovnega postopka. Če pri izvajanju svojih pristojnosti inšpektor za delo ugotovi, da obstaja sum zaposlitve na črno, izda odločbo, s katero prepove opravljanje dela posamezniku, ki je zaposlen na črno, in s tem nemudoma seznani FURS.

V letu 2024 so inšpektorji za delo glede na navedene pristojnosti pri opravljanju svojega dela zabeležili 21 kršitev ZPDZC-1, ki se vse razen ene nanašajo na prvi odstavek 5. člena ZPDZC-1. Od tega se devet kršitev nanaša na prvo alinejo prvega odstavka 5. člena ZPDZC-1, ki določa, da se za zaposlovanje na črno šteje, če delodajalec omogoči delo posamezniku, s katerim ni sklenil pogodbe o zaposlitvi oziroma ga ni prijavil v obvezna socialna zavarovanja ali ga je v času trajanja delovnega razmerja odjavil iz obveznih socialnih zavarovanj. V devetih primerih je bila ugotovljena kršitev druge alineje prvega odstavka 5. člena ZPDZC-1, omogočeno je bilo delo posamezniku, s katerim ni bila sklenjena pogodba civilnega prava, na podlagi katere se lahko opravlja delo, oziroma ni bila opravljena prijava v obvezna socialna zavarovanja. Zabeležena je še kršitev četrte alineje prvega odstavka 5. člena ZPDZC-1, ki se nanaša na omogočanje dela dijaku ali študentu v nasprotju s predpisi, ki urejajo občasno ali začasno delo dijakov in študentov. V enem primeru (pri delodajalcu, ki opravlja glavno dejavnost F 41 – dejavnost gradnja stavb) je bilo ugotovljeno nezakonito zaposlovanje državljana tretje države.

Za zaposlovanje na črno se šteje tudi, kadar posameznik v svojem imenu in za svoj račun zaposli posameznika, da zanj opravlja delo na črno – ugotovljen je bil en takšen primer.

Inšpektorji za delo v primerih, ko ugotovijo zaposlovanje na črno, v skladu s tretjim odstavkom 19. člena ZPDZC-1 in v povezavi s 4. točko prvega odstavka 19. člena ZID izdajo odločbo, s katero prepovejo opravljanje dela posamezniku, zaposlenemu na črno, in s tem nemudoma seznanijo FURS. Na podlagi ugotovljenih kršitev so inšpektorji za delo v letu 2024 v dvanajstih primerih z odločbo prepovedaliopravljanje dela delavcev ali delovnega procesa oziroma uporabo sredstev za delo do odprave nepravilnosti in s tem seznanili pristojni organ.

Glede nedovoljenega oglaševanja v delu, ki se nanaša na objavo potrebe po delavcu za delo, ki ni vezano na delodajalčevo registrirano ali priglašeno dejavnost, inšpektorji za delo v poročevalskem obdobju niso zabeležili kršitev nedovoljenega oglaševanja.

Poročamo še, da na naslov IRSD prejmejo izredno veliko prijav domnevnih kršitev prepovedi zaposlovanja oziroma dela na črno, ki jih odstopajo pristojnemu organu.

1. **Primeri dobre prakse in uspešne akcije**

Dosedanje sodelovanje TIRS, FURS in Policije v nadzorih glede upoštevanja ZČMiS-1 in ZZSDT v povezavi z izvajanjem ZUTD velja za primer dobre prakse.

Statistično niso posebej spremljali podatka o vseh izvedenih skupnih aktivnostih z drugimi nadzornimi organi. Inšpektorji so v letu 2024 sodelovali najpogosteje s FURS, predvsem na področju zaposlovanja oziroma dela tujcev, pri ugotavljanju zaposlovanja na črno in pri nadzoru gradbišč. Pogosto so sodelovali tudi s Policijo, predvsem na področju zaposlovanja in dela tujcev, pri nadzoru gradbišč ter pri opravljanju raziskav nezgod pri delu. Sodelovali so tudi z ZRSZ in ZZZS, predvsem pri izmenjavi informacij in podatkov. Ugotavljajo, da so inšpekcijski nadzori v zvezi z ugotavljanjem kršitev pri delu napotenih delavcev kakor tudi nezakonitega posredovanja dela delavcev drugemu uporabniku bolj učinkoviti, če so opravljeni v sodelovanju z drugimi pristojnimi oziroma nadzornimi organi ter če za izvajanje nadzora predhodno pridobimo oziroma izmenjamo čim več podatkov oziroma informacij.

Inšpektorji so sodelovali z drugimi nadzornimi organi tudi v nekaterih skupnih akcijah oziroma nadzorih, organiziranih v posamičnih primerih ali v okviru regijskih koordinacij (TIRS, IRSI – Inšpekcija za cestni promet, ZIRS, IRSKGLR – Inšpekcija za gozdarstvo, IJS in drugi).

Na mednarodnem področju so sodelovali z drugimi inšpekcijskimi organi držav članic EU. IRSD se na mednarodni ravni vključuje v skupne in usklajene nadzore, ki jih podpira ELA, vključuje se tudi v skupne akcijske dneve (JAD), organizirane v okviru EU in v sodelovanju z Europolom, za ugotavljanja morebitnih žrtev trgovine z ljudmi, izkoriščenih v zvezi prisilnega dela in drugih oblik izkoriščanja. Predstavniki IRSD so se udeležili več mednarodnih čezmejnih nadzorov pod okriljem ELE tako s področja prometa kot gradbenega sektorja (usklajeni in skupni inšpekcijski nadzori v sektorju gradbeništvo skupaj z Nizozemsko in Nemčijo; usklajeni in skupni inšpekcijski nadzori v dejavnosti cestnega prometa: predstavniki Inšpektorata so se pridružili že ustaljenemu čezmejnemu nadzoru v cestnem potniškem prometu, ki ga je vodil IRSI, v katerem sodelujejo nadzorni organi Slovenije, Hrvaške, Avstrije in Nemčije, nadalje so se inšpektorji za delo pridružili nadzoru, ki ga je vodila slovenska policija, ter dvema nadzoroma v Italiji, ki ga je vodila italijanska policija. JAD 2024 so bili izvedeni skupaj s FURS, Policijo in ZSSS pri posameznih delodajalcih iz dejavnosti gostinstva, masažnih salonov in družb, registriranih za opravljanje dejavnosti, s sedežem v Republiki Sloveniji, ki začasno izvajajo storitve v Sloveniji.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

V tem delu so upoštevani rezultati z neposredno uporabo pooblastil po ZPDZC-1 in podatki o nadzorih ter ukrepih, izvedenih po ZPCP-2, vendar v povezavi z ZPDZC-1 (prevoznik nima z zakonom predpisane licence o izpolnjevanju pogojev za opravljanje registrirane dejavnosti).

1. **Podatki o številu izvedenih nadzorov in izrečenih ukrepov**

Pri inšpekcijskem nadzoru dejavnosti prevozov potnikov (v mednarodnem cestnem prometu) in blaga v cestnem prometu je Inšpekcija za cestni promet IRSI v letu 2024 izvedla 717 inšpekcijskih nadzorov, kjer se je preverjalo posedovanje veljavne licence za opravljanje prevozov, in pri tem le v enem primeru ugotovila kršitev v povezavi z delom na črno.

Upravni ukrepi: /

Prekrškovni ukrepi: izdana dva plačilna naloga (pravni in odgovorni osebi pravne osebe).

1. **Finančni učinki**

* število izrečenih glob: 2
* znesek izrečenih glob: 6.000 evrov

1. **Primeri dobre prakse in uspešne akcije**

Naloge s področnih nadzorov Inšpekcije za cestni promet IRSI se sicer izvajajo v skladu z načrti dela (letni, mesečni, tedenski). Na področju nadzora dejavnosti prevozništva načrtujejo, organizirajo in usklajujejo tudi poostrene nadzore na cesti z drugimi nadzornimi organi. V inšpekcijskih pregledih so inšpektorji za cestni promet pozorni na morebitno opravljanje dela na črno (opravljanje dejavnosti brez licence). V prejšnji praksi se je pokazalo, da so na področju prevozništva takšne kršitve predvsem v avtotaksi dejavnosti in drugih oblikah prevoza potnikov z osebnimi vozili, zelo redko pa v dejavnosti prevozov blaga ali prevozov potnikov z avtobusi. IRSI ni več pristojen za nadzor javnega potniškega v notranjem cestnem prometu, kar zajema avtotaksi prevoze in druge oblike prevozov z osebnimi vozili v cestnem prometu.

Inšpekcija za cestni promet IRSI sicer ni stvarno pristojna za nadzor zaposlovanja na črno (samo delo na črno), vendar pa v postopkih nadzora na sedežih prevoznih podjetij po določilih ZDCOPMD pri pregledu aktivnosti voznikov po tahografskih zapisih odkriva tudi utemeljene sume zaposlovanja na črno. Te okoliščine Inšpekcija za cestni promet preverja tudi v cestnih nadzorih prevozov blaga in mednarodnih prevozov potnikov.

1. ***Inšpektorat Republike Slovenije za naravne vire in prostor***
2. **Podatki o številu izvedenih nadzorov in izrečenih ukrepov**

IRSNVP je leta 2024 v skladu z dodeljenimi pooblastili izvajal nadzor in opravljal naloge inšpekcijskega nadzora nad izvajanjem predpisov na gradbenem in geodetskem področju ter področju naravnih virov. V okviru dela inšpektorata so inšpektorji izvajali nadzor nad izvrševanjem predpisov in splošnih aktov s področja ohranjanja narave, voda, rudarstva ter urejanja prostora in naselij, graditve objektov in izvedbe gradbenih konstrukcij, izpolnjevanja bistvenih zahtev za objekte in geodetske dejavnosti.

Gradbena inšpekcija IRSNVP je v letu 2024 izvedla več usklajenih akcij nadzora na gradbiščih, ki so potekale med 17. januarjem 2024 in 1. septembrom 2024, med njimi je bila tudi akcija nadzora nad delom udeležencev pri graditvi objektov, pri kateri se je preverjalo, ali udeleženci pri graditvi objektov izpolnjujejo z zakonom določene pogoje za opravljanje svojega dela (investitor, izvajalec, nadzornik in podobno) in ali je bila narejena prijava začetka gradnje. V okviru akcije je bil izveden tudi nadzor nad označitvijo in zaščito gradbišč na podlagi določb GZ-1 in podzakonskih predpisov, izdanih na njegovi podlagi, med katere spada tudi Pravilnik o gradbiščih.

V akciji je sodelovalo 39 gradbenih inšpektorjev IRSNVP. Od 100 načrtovanih inšpekcijskih pregledov oziroma nadzorov jih je bilo opravljenih 211. V sklopu akcije je bilo uvedenih 123 upravnih inšpekcijskih postopkov. Inšpekcijski nadzor je bil zlasti usmerjen v gradnjo zahtevnih in manj zahtevnih objektov, ki je nadzor nad njimi v širšem javnem interesu.

Preverjalo se je, ali udeleženci pri graditvi objektov izpolnjujejo z zakonom določene pogoje za opravljanje svojega dela. V okviru akcije je bil izveden tudi nadzor nad označitvijo in zaščito gradbišč na podlagi določb GZ-1 in podzakonskih predpisov, izdanih na njegovi podlagi, med katere spada tudi Pravilnik o gradbiščih.

V sklopu akcije je bilo opravljenih 211 rednih inšpekcijskih pregledov in dvanajst zaslišanj. V zvezi z akcijo so gradbeni inšpektorji sestavili tudi 51 drugih zapisnikov. V povezavi s predmetno akcijo do zdaj ni bilo uvedenih prekrškovnih postopkov.

V akciji nadzora nad delom udeležencev pri graditvi objektov je bilo izdanih skupno 29 inšpekcijskih odločb, ki pa se niso nanašale na izpolnjevanje z GZ-1 določenih pogojev za opravljanje dela oziroma nadzor po ZPDZC-1.

Geodetska inšpekcija IRSNVP je z akcijo nadzora nad geodetskimi gospodarskimi subjekti preverjala, ali geodetska podjetja in v njih zaposleni posamezniki izpolnjujejo pogoje za opravljanje geodetske inženirske dejavnosti.

Iz Poslovnega registra Slovenije je bilo naključno izbranih štirinajst podjetij, ki imajo registrirano dejavnost 71.121 (geofizikalne meritve, kartiranje). Izbrana podjetja so enakomerno razpršena po celotni Sloveniji.

Glede izpolnjevanja pogojev, ki jih mora posamezni geodetski gospodarski subjekt izkazati v zvezi z opravljanjem geodetske inženirske dejavnosti, je bilo ugotovljeno, da dva gospodarska subjekta nista izpolnjevala pogojev, ki jih predpisuje ZAID. Doslej so bili uvedeni trije prekrškovni postopki, ki še potekajo. En prekrškovni postopek se bo zaključil z opominom, saj je bila kršitev zakonodaje odpravljena pred izdajo odločbe. V registru AJPES je dotični gospodarski subjekt v registru izbrisal 39 dejavnosti, ki jih v skladu s petim odstavkom 16. člena ZAID ne sme opravljati, če želi ohraniti zaščiteni naziv geodetski biro in na tak način opravljati dejavnosti na področju poklicnih nalog pooblaščenih inženirjev geodezije.

Drugi prekrškovni postopek izpolnjevanja pogojev za opravljanje geodetske inženirske dejavnosti po ZAID je še v teku. Za tretji gospodarski subjekt je bil uveden prekrškovni postopek po ZIN, v katerem bo izrečena globa. Takšna odločitev je bila sprejeta z razlogom, ker se to podjetje (zavezanec) ni odzvalo na poziv geodetske inšpekcije za podajo izjave in predložitev dokazil o izpolnjevanju pogojev.

V sedmih primerih so geodetski gospodarski subjekti predložili skupaj z izjavo vso zahtevano dokumentacijo in so bili inšpekcijski postopki ustavljeni. Pri sedmih gospodarskih subjektih (zavezancih), od katerih se še pričakujeta ustrezna izjava in dokumentacija v skladu s pozivom, pa se inšpekcijski postopek še nadaljuje.

IRSNVP v letu 2024 ni ugotovil sumov dela na črno, zato ni bilo odstopov na FURS.

1. **Primeri dobre prakse in uspešne akcije**

Gradbena inšpekcija je tudi v letu 2024 opravila usklajeni nadzor na gradbiščih zahtevnih in manj zahtevnih objektov, v katerem so gradbeni inšpektorji preverjali, ali izvajalci pri graditvi objektov izpolnjujejo z zakonom določene pogoje za opravljanje svojega dela. Prav tako je nadzor opravila geodetska inšpekcija v okviru akcije nadzora nad geodetskimi podjetji.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***
2. **Podatki o številu izvedenih nadzorov in izrečenih ukrepov**

IRSKGLR je glede na delovno področje sestavljen iz štirih inšpekcij, in sicer kmetijske, gozdarske, lovske in ribiške ter vinarske.

Inšpekcija za kmetijstvo je v letu 2024 na podlagi ZKme-1 opravila spomladanski nadzor pri prodajalcih sadja in zelenjave ter predelanih proizvodih pri fizičnih osebah, kjer se je preverjal status zaposlenih, poreklo pridelkov in izdelkov v okviru osnovne kmetijske dejavnosti, zavajanje z imenom kmetija ter dovoljenje za opravljanje dopolnilne dejavnosti v primeru predelanih proizvodov ali prodaje pridelkov in izdelkov s sosednjih kmetij. Pri samem nadzoru inšpektor preveri, če prodajalec sme vršiti prodajo – nosilec, člani kmetije in zaposleni na kmetiji, ki so vpisani v RKG in druge osebe, ki opravljajo delo na kmetiji na način in pod pogoji, določenimi v predpisih, ki urejajo delovno pravo in pogodbena razmerja. Civilne pogodbe, na podlagi katerih se smejo prodajati kmetijski pridelki in izdelki so:

* podjemna pogodba,
* pogodba o začasnem in občasnem delu upokojencev,
* pogodba o zaposlitvi in
* študentska napotnica.

Na podlagi nadzora je IRSKGLR, inšpekcija za kmetijstvo, izdala opozorila po ZIN, ker stojnice niso bile primerno označene s podatki o kmetiji. Izdane so bile tri upravne odločbe o začasni prepovedi prometa zaradi prodaje kmetijskih pridelkov in izdelkov z drugih kmetij brez dovoljenja za opravljanje dopolnilne dejavnosti na kmetiji. V petih primerih so bili postopki ustavljeni na podlagi 135. člena ZUP. V petih primerih je bila zadeva odstopljena stvarno pristojni inšpekciji zaradi neizdajanja računov pravne osebe oziroma statusa pravne osebe pri ugotavljanju sledljivosti porekla sadja in zelenjave ter predelanih živil.

Inšpekcija za vinarstvo je v letu 2024 kontrolirala delo na črno ob nadzoru dopolnilnih dejavnosti – turizem na kmetiji na naslovu nosilca dopolnilne dejavnosti. Ni bilo ugotovljenih kršitev, zato inšpekcija za   
vinarstvo ni izrekla ukrepov s tega področja.

Inšpekcija za gozdarstvo v letu 2024 ni zaznala primerov dela in zaposlovanja na črno. Običajno gozdarski inšpektorji ugotovijo, da gre za delo na črno, pri nadzoru izvajanja del v gozdovih. Inšpekcija za gozdarstvo bo v prihodnjem letu izvedla skupno akcijo z Inšpektoratom za delo ter bo med poostrenim nadzorom pozorna tudi na problematiko dela in zaposlovanja na črno.

Inšpekcija za lovstvo in ribištvo ni ugotovila kršitev zaradi specifike dela.

1. **Primeri dobre prakse in uspešne akcije**

Inšpekcija za kmetijstvo je zelo uspešno sodelovala v okviru Medresorske delovne skupine Vlade Republike Slovenije za preprečevanje goljufivih in zavajajočih praks na področju agroživilske verige, v kateri sodelujejo tudi UVHVVR, FURS, ZIRS, TIRS ter medobčinske inšpekcijske službe. Delovna skupina je bila ustanovljena decembra 2022, njena osnovna naloga pa je dogovarjanje o skupinskih nadzorih inšpekcijskih organov za ugotavljanje in preprečevanje goljufivih praks na podlagi letne strategije dela.

Inšpekcija za vinarstvo je sodelovala s FURS in Policijo pri nadzoru prevoza grozdja v času trgatve.

1. ***Zdravstveni inšpektorat Republike Slovenije***
2. **Podatki o številu izvedenih nadzorov in izrečenih ukrepov**

Zdravstveni inšpektorji so v zvezi s posebnimi pogoji za opravljanje dejavnosti na področjih zdravstvene dejavnosti, zdravniške službe in zdravilstva opravili skupno 1498 pregledov, pri čemer je bila večina pregledov opravljena na področju zdravstvene dejavnosti.

Zaradi neizpolnjevanja pogojev, določenih v specialni zakonodaji iz pristojnosti ZIRS, so inšpektorji izdali skupno 51 odločb o prepovedi opravljanja dejavnosti oziroma dela.

Na področju izvajanja zdravstvene dejavnosti je bilo glede izpolnjevanja pogojev v zvezi z dovoljenji v zdravstvu izdanih petnajst odločb o prepovedi opravljanja zdravstvene dejavnosti.

Izdanih je bilo šestnajst odločb o prepovedi opravljanja dela osebam, ki niso izpolnjevale pogojev za samostojno opravljanje dela v zdravstveni dejavnosti (niso imele vpisa v register ali licence ali ustrezne strokovne usposobljenosti).

Izdanih je bilo pet odločb o prepovedi dela osebam zaradi odsotnosti pisnega soglasja delodajalca (javnemu uslužbencu) za delo pri drugem izvajalcu zdravstvene dejavnosti ali kot izvajalcu zdravstvene dejavnosti oziroma v okviru preverjanja pogojev in omejitev opravljanja zdravstvenih storitev pri drugem izvajalcu zdravstvene dejavnosti ali kot izvajalcu zdravstvene dejavnosti.

Opravljanje zdravstvene dejavnosti se je ugotavljalo tudi na drugih področjih nadzora ZIRS:

V dejavnosti higienske nege so se opravljale storitve v zvezi z zdravstveno dejavnostjo brez dovoljenja. Izdanih je bilo šest odločb o prepovedi opravljanja zdravstvene dejavnosti.

Na področju zdravilstva je bilo izdanih šest odločb o prepovedi opravljanja dejavnosti zaradi neizpolnjevanja pogojev za opravljanje zdravilstva. V treh primerih je bilo ugotovljeno tudi opravljanje zdravstvenih storitev oziroma zdravstvene dejavnosti v okviru dejavnosti zdravilstva in so bile izdane tri prepovedi opravljanja zdravstvene dejavnosti.

Izdana je bila ena odločba o prepovedi zaradi neizpolnjevanja pogojev po ZZdrS, in sicer zaradi izvajanja zdravstvenih storitev brez ustrezne strokovne usposobljenosti, vpisa v register in licence.

Na podlagi določil ZPDZC-1 so bile izdane štiri odločbe o prekršku z izrekom opomina.

1. **Finančni učinki**

Na podlagi določil ZPDZC-1 so bile izdane odločbe o prekršku z izrekom opomina in plačila sodnih taks v skupni višini 120 evrov.

1. **Primeri dobre prakse in uspešne akcije**

V okviru pregledov se je med drugim ugotavljalo izvajanje zdravstvene dejavnosti brez ustreznega dovoljenja po določilih ZZDej oziroma se je ugotavljalo, da izvajanje zdravstvene dejavnosti ni bilo v skladu z izdanim dovoljenjem. V skladu z ZZdrS so se pri izvajalcih zdravstvene dejavnosti ugotavljale okoliščine v zvezi s predpisanimi pogoji za samostojno opravljanje zdravniške službe. Na področju zdravilstva pa so inšpektorji v skladu z ZZdrav preverjali pridobitev dovoljenja in licence za zdravilca.

1. ***Inšpektorat Republike Slovenije za šolstvo***
2. **Podatki o številu izvedenih nadzorov in izrečenih ukrepov**

V letu 2024 je IRSSol vodilšest inšpekcijskih postopkov v zvezi z domnevnimi kršitvami zakonodaje s področja dela in zaposlovanja na črno, vendar po šolski zakonodaji, ne po ZPDZC-1.

Pobude v zvezi z delom na črno na področju šolstva so bile podane pri:

* samostojnih podjetnikih ali pa pravnih osebah, ki opravljajo dejavnost varovanja predšolskih otrok oziroma programe za predšolske otroke in izvajanja programov zasebne osnovne šole na različnih lokacijah na podlagi 34. člena ZOFVI;
* fizičnih osebah, ki na podlagi a24.a člena ZVrt niso vpisane v register varuhov predšolskih otrok pri ministrstvu, pristojnem za predšolsko vzgojo, oziroma opravljajo občasno varstvo otrok na njihovem domu brez upoštevanja predpisov, ki urejajo ODD.

V inšpekcijskih postopkih sta bili izrečeni dve odločbi o prepovedi opravljanja dejavnosti ter dva sklepa o dovolitvi izvršbe z denarno kaznijo. V prekrškovnem postopku je bila izdana odločba o prekršku.

1. **Finančni učinki**

– 300 evrov (denarna kazen v upravni izvršbi), ki je v izterjavi na FURS,

– 5.500 evrov (prekrškovni postopek), zadeva je na sodišču zaradi vložene zahteve za sodno varstvo

1. ***Inšpektorat Republike Slovenije za notranje zadeve***
2. **Podatki o številu izvedenih nadzorov in izrečenih ukrepov**

ZPDZC-1 daje pooblastila za ukrepanje – tako upravno kot prekrškovno – tudi inšpektorjem IRSNZ, in sicer za nadzorstvo nad izpolnjevanjem posebnih pogojev za opravljanje dejavnosti. Področji v pristojnosti IRSNZ, pri katerih zaznavajo elemente dela na črno, sta področji zasebnega varovanja in detektivske dejavnosti, mogoče je, da bi bilo to tudi področje orožja v delu, ki predpisuje dodatne pogoje odgovorni osebi trgovca in pri njem zaposlenega posameznika, ki opravljata neposredna dela v zvezi s prometom ter prevozom orožja in streliva. Vendar glede navedenega ne beležijo prekrškov.

IRSNZ na področju zasebnega varovanja glede dela na črno ukrepa na podlagi določb ZZasV-1, na področju detektivske dejavnosti pa na podlagi ZDD-1 oziroma ZDD-2 (od 8. decembra 2024) ter na področju orožja na podlagi ZOro-1. Navedeni predpisi so specialni in vsebujejo enake prekrške, kot jih določa ZPDZC-1.

S programom dela IRSNZ za leto 2024 je bila načrtovana izvedba od 650 do 750 inšpekcijskih nadzorov, od tega od 345 do 370 s področja zasebnega varovanja in od 30 do 40 inšpekcijskih nadzorov s področja detektivske dejavnosti.

Inšpektorji so v letu 2024 skupaj opravili 880 inšpekcijskih nadzorov iz pristojnosti IRSNZ, od katerih jih je bilo 792 rednih, osem ponovnih in 80 izrednih.

Glavna inšpektorica je izdala dokument Obvezne usmeritve izvajanja inšpekcijskih nadzorov ter letnih načrtov inšpektorjev v letu 2024, ki je za inšpektorje obvezujoč in vsebuje natančne sistemske usmeritve dela. V dokumentu je posebno poglavje namenjeno usmeritvam v zvezi z ugotavljanjem morebitnega dela na črno in kršitev delovnopravne zakonodaje, saj morajo inšpektorji ugotavljati in odstopati takšne nepravilnosti po uradni dolžnosti drugim stvarno pristojnim organom. Poleg nadzorstva nad izpolnjevanjem posebnih pogojev za opravljanje dejavnosti inšpektorji naključno preverjajo še delovnopravni status zaposlenih pri zavezancih za inšpekcijski nadzor z vpogledom v evidenco ZZZS na vseh področjih v pristojnosti IRSNZ ter s tem krepijo nadzor nad delom in zaposlovanjem na črno.

V skladu z navodilom glavne inšpektorice inšpektorji v okviru rednih dvomesečnih poročil poročajo tudi o morebitnih ugotovitvah in zaznavah s področja dela na črno.

Področje zasebnega varovanja je prednostno področje delovanja IRSNZ in glede na število opravljenih inšpekcijskih nadzorov je na tem področju tudi največ ugotovitev inšpektorjev, ki vsebinsko razkrivajo elemente dela na črno (varnostniki opravljajo delo brez pogodbe o zaposlitvi ali opravijo več ur, kot je določeno s pogodbo o zaposlitvi).

V letu 2024 so elemente dela na črno zaznali le na področju zasebnega varovanja in pri tem navajajo, da ni šlo za državljane tretjih držav.

Na področju zasebnega varovanja je bilo za leto 2024 načrtovanih od 345 do 370 inšpekcijskih nadzorov, vendar so jih inšpektorji izvedli 499 ter še dodatnih 90 inšpekcijskih nadzorov z združenega področja zasebnega varovanja in orožja, od katerih se večina nanaša na nadzor prevoza denarja in drugih varnostnih pošiljk, torej skupaj 589 nadzorov.

V uradni evidenci pravnomočnih odločb o prekrških za leto 2024 je sedem pravnomočnih odločb, izdanih zaradi ugotovljenih prekrškov po ZZasV-1, ki imajo elemente dela na črno (opravljanje nalog zasebnega varovanja brez veljavne licence ali registrirane dejavnosti, neizpolnjevanje pogojev za opravljanje nalog zasebnega varovanja v skladu z zakonom, opravljanje nalog z varnostnim osebjem brez sklenjene pogodbe o zaposlitvi).

Tri kršitve so ugotovljene zaradi nespoštovanja drugega odstavka 11. člena ZZasV-1, ki določa, da sme imetnik licence opravljati zasebno varovanje samo z varnostnim osebjem, ki izpolnjuje pogoje v skladu z ZZasV-1, ter da mora biti z varnostnim osebjem sklenjeno delovno razmerje pred opravljanjem zasebnega varovanja. Tri odločbe so bile izdane zaradi kršitev prvega odstavka 3. člena ZZasV-1, ki določa, da lahko zasebno varovanje opravlja, ga ponuja ali o njem svetuje v okviru svoje usposobljenosti kot pridobitne dejavnosti za naročnike na podlagi pogodbenega odnosa gospodarska družba ali samostojni podjetnik posameznik, ki ima registrirano dejavnost, veljavno licenco in izpolnjuje pogoje za opravljanje zasebnega varovanja v skladu z ZZasV-1. Ena kršitev se je navezovala na nespoštovanje drugega odstavka 3. člena ZZasV-1, ki določa, da naloge zasebnega varovanja neposredno opravlja varnostno osebje, ki ima veljavno licenco ter izpolnjuje pogoje za opravljanje nalog zasebnega varovanja, določene za varnostno osebje v skladu z ZZasV-1.

Čeprav na področju detektivske dejavnosti ni bilo zaznanih primerov dela na črno, kaže, da detektivsko dejavnost izvajajo fizične in pravne osebe, ki niso vpisane v evidenco detektivov ali detektivskih družb, te pa niso zavezanci za inšpekcijski nadzor. Novi Zakon o detektivski dejavnosti, ki je začel veljati 8. decembra 2024, to sivo liso na novo ureja in inšpektorjem podeljuje pooblastiloza opravljanje nadzora nad fizičnimi in pravnimi osebami, ki izvajajo detektivsko dejavnost brez predhodnega vpisa v evidenco detektivov oziroma evidenco detektivskih družb na podlagi zakona. Učinke sprememb zakona bodo analizirali v prihodnjem poročevalskem obdobju.

V letu 2024 so na IRSNZ prejeli dve anonimni prijavi, v katerih je bilo zatrjevano delo in zaposlovanje na črno. Odstopljeni sta bili pristojnemu organu.

1. **Primeri dobre prakse in uspešne akcije**

Primer dobre prakse so koordinirane akcije in izvedeni skupni nadzori, ki so jih v poročevalnem obdobju opravili s Policijo in posameznimi inšpektorati, predvsem na področju zasebnega varovanja, kjer IRSNZ prejema največ prijav, povezanih s kršitvami pravic iz delovnega razmerja.

IRSNZ strokovno sodeluje predvsem s TIRS, IRSD, FURS, IRSOP, Inšpekcijo za lovstvo in ribištvo, IRSO, URSJV, IRSŠŠ ter Javno agencijo za civilno letalstvo Republike Slovenije.

1. ***Inšpektorat Republike Slovenije za okolje in energijo***

Pri navedenih podatkih so upoštevani nadzori in ukrepi inšpekcije za javni potniški promet z neposredno uporabo pooblastil po ZPDZC-1, ki so sicer bili izvedeni na podlagi določil ZPCP-2.

Z uveljavitvijo sprememb in dopolnitev ZDU-1 in Uredbe o organih v sestavi ministrstev je področje inšpekcijskega nadzora nad izvajanjem predpisov s področja javnega potniškega prometa potnikov v notranjem cestnem prometu in čezmejnem cestnem prometu do prestopne točke v sosednji državi, ki jo določi organ javnega potniškega prometa, prešlo v pristojnost IRSOE.

1. **Podatki o številu izvedenih nadzorov in izrečenih ukrepov**

Pri inšpekcijskem nadzoru dejavnosti javnih prevozov potnikov v cestnem prometu je inšpekcija za javni potniški promet v letu 2024 izvedla **121 inšpekcijskih nadzorov** po ZPCP-2 v povezavi z ZDCOPMD-1 ter pri tem v treh primerih ugotovila kršitev, povezano z delom črno.

**Upravni ukrepi:** izdane so bile tri ustne prepovedne odločbe in trije pisni odpravki ustne odločbe v skladu s 120. in 121. členom ZPCP-2 zaradi opravljanja dela na črno v avtotaksi dejavnosti.

**Prekrškovni ukrepi:** izdani trije plačilni nalogi (kršitev 21/6 v zvezi s 3/1-6 ZPDZC-1)

1. **Finančni učinki**

* znesek izrečenih glob: 3.000 evrov

1. **Primeri dobre prakse in uspešne akcije**

Kot primer dobre prakse na IRSOE navajajo organiziranje in usklajevanje skupnih nadzorov izvajanja avtotaksi dejavnosti v sodelovanju z drugimi nazornimi organi (Urad Republike Slovenije za meroslovje, FURS, Policija, Inšpektorat MU MOL in Redarstvo MU MOL). Pri teh nadzorih je pozornost usmerjena predvsem na morebitno opravljanje dela na črno.

V letu 2024 so se skupni nadzori izvajali v Ljubljani. Organiziranih in izvedenih je bilo osemnajstskupnih akcij, od tega devet v dnevnem in devet v nočnem času.

1. ***Inšpektorat Republike Slovenije za šport***
2. **Podatki o številu izvedenih nadzorov in izrečenih ukrepov**

ZPDZC-1 določa, da nadzor nad kršitvami določb tega zakona, ki se nanašajo na izpolnjevanje posebnih pogojev za opravljanje dejavnosti, izvaja tudi nadzorni organ, pristojen za nadzor na področju športa.

IRSŠ je v letu 2024 ohranjal poslanstvo učinkovitega izvajanja nadzorne funkcije na področju športa. Nadzor na tem področju se je nanašal na izpolnjevanje pogojev za opravljanje nalog v športu nacionalnega pomena, upravljanje in namensko uporabo javnih športnih objektov in površin za šport v naravi, namensko porabo javnih sredstev, zlorabo temeljnih človekovih pravic športnikov, izpolnjevanje zakonskih pogojev za opravljanje strokovnega dela v športu, izpolnjevanje standardov in normativov za izvajanje letnega programa športa, izpolnjevanje zakonsko predpisanih pogojev pri organiziranju športnih tekmovanj, izvajanje ustreznih ukrepov za preprečevanje nasilja v športu in na športnih prireditvah ter uresničevanje javnega interesa v športu.

Inšpektorat je v letu 2024 izvedel 172 rednih nadzorov, in sicer 40 nadzorov letnega programa športa na lokalni ravni, 47 nadzorov delovanja športnih organizacij v skladu s temeljnim ali ustanovitvenim aktom ter ZŠpo-1in 85 nadzorov javnih športnih prireditev. V letu 2024 je izvedel tudi 31 izrednih nadzorov.

Inšpektorat v okviru nazorov delovanja športnih organizacij v skladu s temeljnim ali ustanovitvenim aktom ter ZŠpo-1 preverja, ali imajo športna društva registrirano ustrezno dejavnost in ali strokovni delavci izpolnjujejo pogoje za opravljanje strokovnega dela v športu v skladu z drugim odstavkom 46. člena ZŠpo-1.

Na področju izpolnjevanja pogojev za opravljanje strokovnega dela v športu ni bilo zaznanih primerov dela na črno, čeprav ugotavljajo, da v številnih primerih strokovni delavci v športu niso vpisani v Razvid strokovno izobraženih in usposobljenih delavcev v športu. Zaradi neizpolnjevanja pogojev za opravljanje strokovnega dela v športu je inšpektorat v letu 2024 izdal tudi šestnajst upravnih odločb o prepovedi dela na podlagi 4. točke prvega odstavka 82. člena ZŠpo-1, ki določa, da ima inšpektor za šport, ki pri opravljanju inšpekcijskega nadzora ugotovi kršitve določb tega zakona in na njegovi podlagi izdanih predpisov, poleg pravic in dolžnosti, določenih v zakonu, ki ureja inšpekcijski nadzor, tudi pravico in dolžnost, da prepove opravljanje strokovnega dela v športu osebi, če ugotovi, da ta ne izpolnjuje pogojev za opravljanje strokovnega dela v športu v skladu z drugim odstavkom 46. člena tega zakona.

Inšpektorat v letu 2024 ni prejel nobene pobude v zvezi z delom na črno. Pobude se v večini primerov nanašajo na neizpolnjevanje pogojev za opravljanje strokovnega dela v športu v skladu z drugim odstavkom 46. člena Zakona o športu.

V inšpekcijskih postopkih ni bilo izrečenih inšpekcijskih ukrepov, niti ni bilo izrečenih ukrepov v prekrškovnih postopkih organa.

1. **Primeri dobre prakse in uspešne akcije**

Kot primer dobre prakse navajajo delovanje MGTŠ ter Direktorata Republike Slovenije za šport, ki v okviru sofinanciranja nacionalnih panožnih športnih šol predhodno zahtevata izpolnjevanje pogojev za opravljanje strokovnega dela v športu in vpis v Razvid strokovno izobraženih in usposobljenih delavcev v športu, temu pa sledi še podpis pogodbe o zaposlitvi.

***POLICIJA***

# 

1. **Podatki o številu izvedenih nadzorov in izrečenih ukrepov**

V letu 2024 je Policija opravila 595 poostrenih nadzorov, ciljno usmerjenih k ugotavljanju prekrškov nedovoljenega prebivanja tujcev, v katerih so se ugotavljali tudi elementi morebitnega zaposlovanja in dela na črno. V poostrenih nadzorih so policijske enote na podlagi predhodnih dogovorov sodelovale predvsem z delavci FURS in IRSD.

V letu 2024 je Policija podala 343 predlogov drugim prekrškovnim organom zaradi ugotovljenih kršitev po ZPDZC-1, 27 predlogov drugemu prekrškovnemu organu zaradi kršitev ZZSDT, 49 predlogov drugemu prekrškovnemu organu zaradi kršitev ZČMiS-1 ter 93 predlogov drugemu prekrškovnemu organu zaradi kršitev ZUTD.[[2]](#footnote-2)

1. **Primeri dobre prakse in uspešne akcije**

Pri izvajanju poostrenih nadzorov kar najbolj, kot je le mogoče, oziroma ko so ti na voljo, sodelujejo z mobilnimi oddelki FURS in/ali inšpektorji IRSD, tako da se ti takoj vključijo v obravnavo kršitev njihovega delovnega področja, medtem ko policisti obravnavajo prekrške po drugih predpisih. S skupnimi nadzori zagotovijo celovito, hitrejšo ter strokovnejšo izvedbo postopka.

V primeru zaznanih kršitev z drugih delovnih področij (FURS ali IRSD) in potrebe po takojšnji obravnavi, ko pristojni organi niso na kraju, izvedejo njihovo takojšnje obveščanje, tako da ni potrebe po formalnem obveščanju in izdajanju predlogov drugemu prekrškovnemu organu, s čimer se razbremenijo odvečnega administrativnega dela. Hkrati pa se s takojšnjo vključitvijo pristojnega organa v postopek zagotovi, da je postopek izveden celovito, saj je pogosto težava dostopnost/begosumnost tujcev, v nekaterih primerih pa so ugotovitve pristojnih organov ključne za izvedbo nadaljnjih postopkov Policije.

V letu 2021 je Policija ustanovila delovni skupini za delo s tujci na PU Kranj in PU Ljubljana, s 1. junijem 2022 pa še delovno skupino za delo s tujci na PU Murska Sobota. Zaradi vrste izvajanja nalog in omejenih pooblastil ter za učinkovitost postopka je bilo delo skupin usmerjeno v okrepljeno sodelovanje z drugimi organi in službami, predvsem inšpekcijskimi službami MDDSZ in MF. V skladu z reorganizacijo Policije po vstopu Republike Hrvaške v schengensko območje, te naloge po 1. juliju 2023, izvajajo policisti skupin za obravnavo tujcev, ki delujejo v sklopu policijskih postaj za izravnalne ukrepe na vseh osmih policijskih upravah v Sloveniji.

# UGOTOVLJENE TEŽAVE IN PREDLOGI REŠITEV

***FINANČNA UPRAVA REPUBLIKE SLOVENIJE***

FURS pri izvajanju inšpekcijskih nadzorov posebno pozornost namenja okoljem z veliko verjetnostjo za goljufije in utaje. Na drugi strani pa povečana dostopnost do podatkov, uvajanje naprednih analitičnih modelov in boljše prepoznavanje tveganih transakcij davčnim organom omogočajo izvajanje učinkovitejših inšpekcijskih nadzorov.

Raven davčne kulture v Republiki Sloveniji, svobodna podjetniška pobuda (enostavno ustanavljanje družb brez zagotavljanja realnega osnovnega kapitala), mobilnost davčnih zavezancev, povečanje števila čezmejnih transakcij in s tem internacionalizacija finančnih instrumentov, obstoj tako imenovanih davčnih oaz, razmah novih oblik sodobnih tehnologij in finančno-tehnoloških produktov kot tudi možnost delitvene ekonomije vplivajo na delovanje nacionalnih sistemov obdavčevanja in ponujajo več možnosti za davčne goljufije in utaje ter povečujejo tveganja, povezana z zagotavljanjem sredstev proračuna Republike Slovenije in EU ter zaščite življenja, zdravja, varnosti ljudi, živali in rastlin ter varstva okolja.

V letu 2024 so na inšpekcijskem svetu vnovič obravnavali dejavnost obratovanja taksi prevozov (SKD 49.32). Gre za eno od tveganih (rizičnih) dejavnosti, podvrženo davčnim utajam in tudi nepravilnostim na področju dela in zaposlovanja na črno, na kar so v preteklosti že večkrat opozarjali na MZI, v Direktoratu za promet. Stanje glede zakonodaje v dejavnosti obratovanja taksi prevozov je še vedno nespremenjeno, nepravilnosti, na podlagi katerih so bile dane pobude za spremembo zakonodaje, pa se v nadzorih nadaljujejo. Kljub dejstvu, da inšpekcijske nadzore in preostale nadzorne postopke v FURS prilagajajo novim okoliščinam, saj samo s klasičnimi oblikami inšpekcije ni več mogoče zagotoviti učinkovitega boja proti novejšim vrstam davčnih utaj in odkrivanju drugih kršitev, ocenjujejo, da je na področju taksi prevozov nujno potrebna sistemska sprememba zakonodaje. Zaradi navedenega so v letu 2024 obnovili pobude za spremembo zakonodaje, ki so jih MZI predložili tako strani FURS in TIRS kot tudi drugi inšpektorati. Pred tem so bile pobude nazadnje obnovljene leta 2022.

V zvezi s čezmejnim opravljanjem storitev FURS ugotavlja primere dela in zaposlovanja na črno ter pri tem pri nekaterih statusih tudi z vprašanji pravilne obravnave posameznikov glede zagotavljanja pravne podlage za delo in zavarovanje. Posebej poudarja opravljanje zaključnih del v gradbeništvu v obmejnih krajih Slovenije s Hrvaško, delo na črno kratkoročnega oddajanja počitniških objektov v lasti slovenskih rezidentov na Hrvaškem ter prodajo sadja in zelenjave na stojnicah. Nazadnje navedena dejavnost se kot rizična obravnava tudi medresorsko v okviru sodelovanja medresorske delovne skupine za preprečevanje goljufivih in zavajajočih praks v Republiki Sloveniji na področju agroživilske verige. V sodelovanju z UVHVVR so zaznali vprašanja, ki se navezujejo na hrvaške kmete in posameznike (hrvaške državljane), ki opravljajo delo v Sloveniji za hrvaškega kmeta. FURS meni, da bi izmenjava izkušenj in prakse pri obravnavi navedenih vprašanj s sosednjo državo lahko pripomogla k učinkovitejši in ustrezni obravnavi kršiteljev tudi na področju neprijavljenega dela. FURS na MDDSZ podajata pobudo, da se skupaj s hrvaškimi organi, pristojnimi za nadzor dela in zaposlovanja na črno, organizira dvostranski delovni sestanek, na katerem bi medsebojno izmenjali izkušnje.

***TRŽNI INŠPEKTORAT REPUBLIKE SLOVENIJE***

TIRS ne zaznava večjih težav pri nadzorovanju področja dela na črno.

Še vedno pa aktivno sodeluje v okviru Inšpekcijskega sveta tudi na področju sprememb zakonodaje, ki ureja inšpekcijski in pa seveda tudi postopek o prekršku.

***INŠPEKTORAT REPUBLIKE SLOVENIJE ZA DELO***

Inšpektorji so se srečevali z velikimi pričakovanji vlagateljev glede razreševanja njihovih težav. Na splošno je v družbi zaznati veliko nezadovoljstva, tako je tudi v delovnem okolju. Tudi v letu 2024 so se soočali z zavezanci, ki se izogibajo inšpekcijskemu nadzoru oziroma z različnimi dejanji upočasnjujejo upravne in prekrškovne postopke, vanje pa vključujejo odvetnike. Zaradi vsega navedenega je postopke treba voditi izjemno natančno, strokovno – tudi s sledenjem sodne prakse, ki pa ni vedno enotna. Delo inšpektorjev je vse težje tudi zaradi splošnega zmanjševanja družbenega ugleda državnih organov. Posamezne pojavne oblike kršitev nemalokrat preraščajo v uveljavljene modele poslovanja, ki jih je v postopku inšpekcijskega nadzora izredno težko dokazovati. Pri presojah odločitev inšpektorjev so priča visokim dokaznim standardom, še posebej se to odraža na področju nezakonitega zagotavljanja delovne sile, področju dokazovanja elementov delovnega razmerja in poklicnega zavarovanja.

IRSD si prizadeva za čim več neposrednih izmenjav podatkov z drugimi pristojnimi organi ter na splošno stremi k intenzivnejšemu sodelovanju med njimi, tudi na področju mednarodnega sodelovanja. Za učinkovitejše delovanje inšpekcijskih organov bi bilo treba v ZIN vzpostaviti pravne podlage, ki bi omogočale (lažjo) izmenjavo podatkov iz uradnih evidenc o zavezancih, s katerimi razpolagajo pristojni organi. Zagotoviti bi bilo treba tudi enotno pravno podlago za mednarodno sodelovanje predvsem glede določb o statusu in pooblastilih opazovalcev pri skupnih inšpekcijskih nadzorih pod okriljem ELE.

Poleg dodatnih pristojnosti, ki jim jih nalagajo predpisi, se tudi obseg administrativnih opravil žal ne zmanjšuje, saj različni organi in ustanove pričakujejo poročanja o delu IRSD. Vse več poročanja in dodatnih obveznosti na področju nadzora izhaja tudi iz vključenosti Republike Slovenije v EU.

Inšpekcijski nadzori od inšpektorja poleg poglobljenega znanja zahtevajo tudi konkretne izkušnje s posameznega področja. IRSD pogosto opozarja, da pristojnosti nadzornih organov niso jasno določene. Delovno področje IRSD se pogosto prepleta s področji dela drugih organov, zato pogosto opozarjajo na jasno razmejitev pristojnosti in poudarjajo zahtevo, da so nadzorni organi vključeni v pripravo predlogov sprememb zakonodaje.

Izražena problematika se nanaša na celotno področje izvajanja nadzora in ne le na področje zaposlovanja in dela na črno.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Ker gre v primeru prevozov za dinamično dejavnost in v teh primerih skorajda ni možnosti pridobitve listinskih dokazil, je pogosto treba izvesti več nadzornih dejanj, da se izvajanje dela na črno dokaže vsaj z veliko verjetnostjo. Postopki zahtevajo veliko zavzetost inšpektorjev za cestni promet v različnih krajevnih in časovnih okoliščinah, pa kljub temu v nekaterih primerih ni mogoče dokazati podanih sumov opravljanja dela na črno.

1. ***Inšpektorat Republike Slovenije za naravne vire in prostor***

Pristojnosti in obseg dela inšpektorjev se na vseh področjih iz leta v leto povečujejo. Povečujejo se pristojnosti dela tako z materialnimi kot splošnimi predpisi, obenem pa se število kadrov manjša. Vse to vpliva na možnosti izpolnjevanja vseh obveznosti pri delu gradbenih inšpektorjev, zato ocenjujejo, da brez kadrovske okrepitve ne bo mogoče zagotavljati učinkovitega nadzora na vseh področjih dela, tudi povečanega nadzora nad preprečevanjem dela in zaposlovanja na črno.

1. ***Inšpektorat Republike Slovenije za okolje in energijo***

Težave, s katerimi se sooča inšpekcija za javni potniški promet IRSOE, se nanašajo predvsem na težavno dokazovanje opravljanja dela na črno pri prevozu potnikov, ki se opravljajo z vozili kategorije M1 (osebna vozila), tako v inšpekcijskih kot prekrškovnih postopkih. Ker gre v primeru prevozov za dinamično dejavnost in pri tem skorajda ni možnosti takojšnje pridobitve listinskih dokazil, je pogosto treba izvesti več nadzornih dejanj v različnih krajevnih in časovnih okoliščinah, pa kljub temu v posameznih primerih ni mogoče dokazati opravljanja dela na črno.

Inšpektorji za okolje IRSOE v nadzorih ugotavljajo, da zavezanci nimajo priglašene pridobitne dejavnosti ali ustreznih dovoljenj za opravljanje dejavnosti (okoljevarstvena dovoljenja). V petih primerih je bil podan odstop v pristojno reševanje na FURS.

1. ***Inšpektorat Republike Slovenije za notranje zadeve***

V letu 2024 so beležili manj ugotovitev neskladij kot prejšnja leta.

Nadzor področja zasebnega varovanja je prednostno delovno področje IRSNZ. S sistematičnim nadzorom, vključno z elementi dela na črno, IRSNZ poglablja in širi učinkovitost nadzorstvene funkcije ter s tem posredno varuje človekove pravice in svoboščine državljanov. Tudi v prihodnje bo na tem področju prednostna naloga nadzor varnostnega osebja, ki mora biti strokovno usposobljeno v skladu s področno zakonodajo ter urejenim delovnopravnim statusom, kot tudi nadzor ponudnikov teh storitev.

Na podlagi nove pravne ureditve in podeljenih novih pooblastil inšpektorjem s področja detektivske dejavnosti se bodo v letu 2025 osredotočili tudi na področja, za katera že dalj časa domnevajo, da obstaja večja stopnja tveganja kršenja predpisov, ki obravnavajo delo na črno.

***POLICIJA***

Pri izvajanju nadzorov so policisti v posameznih primerih omejeni zaradi omejenih pooblastil, predvsem na področju vstopa v zasebne, poslovne in proizvodne prostore, kjer se opravlja dejavnost, ter na zasebna zemljišča, kjer se izvajajo gradbena in druga dela. V teh primerih so odvisni od inšpekcijskih služb in uslužbencev mobilnih oddelkov FURS. Zaradi omejitve vstopa sta Policiji onemogočena hitro odzivanje na zaznana stanja in uspešno ugotavljanje prekrškov.

# KADROVSKE IN MATERIALNE RAZMERE ZA DELO

***FINANČNA UPRAVA REPUBLIKE SLOVENIJE***

Kadrovski, materialni in drugi pogoji za delo se v primerjavi s prejšnjim letom niso bistveno spremenili. Izvajanje nalog in pooblastil po ZPDZC-1 in ZFU bo FURS zagotavljal z razporeditvijo razpoložljivega osebja, ustrezno organiziranostjo in iskanjem rešitev, ki bodo izvajalce nadzorov administrativno čim manj obremenjevale, hkrati pa zagotavljale pravilnost in učinkovitost vodenih postopkov nadzora ter pravilnost in popolnost ugotavljanja dejanskega stanja v postopkih. FURS ima s tem namenom ustanovljeno tudi delovno skupino za upravljanje tveganj na področju dela in zaposlovanja na črno. Namen teh aktivnosti je zmanjšati obseg dela in zaposlovanja na črno in s tem tudi obseg sive ekonomije ter zagotavljanje pravic, ki sicer pripadajo vsakemu posamezniku, ki dela ali je zaposlen zakonito, ne samo z represivnimi ukrepi, temveč tudi z usmerjenimi aktivnostmi in ukrepi za izboljšanje sodelovanja in povečanja prostovoljnega izpolnjevanja obveznosti davčnih zavezancev.

S hitrim tehnološkim razvojem so se za izvajanje davčnih utaj začele uporabljati sodobne tehnologije. V zadnjih letih se je zelo povečal obseg spletne prodaje blaga in storitev oziroma poslovanja v spletnih platformah, kar povečuje zahtevnost inšpekcijskih nadzorov, saj je pri njihovem izvajanju potrebno tudi razumevanje teh novih tehnologij. Pri prepoznavi tveganih zavezancev in izvajanju nadzorov se uporabljajo nove inovativne metode, izmenjujejo se podatki in izkušnje z drugimi davčnimi upravami.

Nadzore na področju dela in zaposlovanja na črno opravljajo uslužbenci mobilnih oddelkov in inšpektorji.

FURS navaja neugodno starostno strukturo svojih inšpektorjev, saj je njihova povprečna starost več kot 50 let, kar se kaže v bolj pogostih in dalj časa trajajočih odsotnostih. Pri tem velja poudariti, da FURS lahko učinkovitost finančnega nadzora (nove tehnologije, dobro znanje tujega jezika zaradi sodelovanja v mednarodnih nadzorih in izmenjavah) zagotovi le s postopnim oblikovanjem mladega kadra, pri čemer ocenjujejo, da se lahko inšpektor za samostojno strokovno delo na področju nadzora oblikuje v približno treh do petih letih. Pri pridobivanju novih kadrov po prijavah na razpis zaznavajo, da je za opravljanje poklica finančnega inšpektorja premalo zanimanja.

Materialni pogoji so z vidika opremljenosti nadzornikov, delovnih pripomočkov in IT-podpore ustrezni.

***TRŽNI INŠPEKTORAT REPUBLIKE SLOVENIJE***

Kadrovski in materialni pogoji za delo so se v primerjavi s prejšnjim letom izboljšali, saj se je skupno število inšpektorjev povečalo, vendar pa je tudi kar nekaj izkušenih inšpektorjev šlo v pokoj. Okvirna kadrovska slika je glede števila inšpektorjev boljša kakor v letu 2023. Glede na število predpisov, ki spadajo pod pristojnost TIRS, pri čemer se njihovo število praviloma povečuje iz leta v leto, bi bila seveda še vedno dobrodošla kadrovska okrepitev z dodatnimi inšpektorji.

Glede materialnih pogojev so imeli v letu 2024 tržni inšpektorji na voljo ustrezno računalniško opremo ter tudi preostalo opremo, ki jo pri svojem delu potrebujejo (vozila oziroma tam, kjer je to mogoče, tudi druge oblike prevoza – na območju Ljubljane na primer javni prevoz z uporabo kartice urbane). Inšpektorjem je zagotovljena ustrezna zaščitna oprema za delo na terenu, organizirano pa je bilo še delo od doma, ki ima nekatere prednosti. Pri tem velja poudariti, da ne glede na možnosti, ki jih prinaša digitalizacija, in različne načine opravljanja dela ostaja delo inšpektorjev na TIRS še vedno precej terensko naravnano.

***INŠPEKTORAT REPUBLIKE SLOVENIJE ZA DELO***

Na zadnji dan leta 2024 je bilo v IRSD v okviru kadrovskega načrta zaposlenih 132 uslužbencev. Od tega je bilo poleg glavnega inšpektorja na ta dan zaposlenih 100 inšpektorjev. V inšpekciji nadzora delovnih razmerij je na dan 31. decembra 2024 delo opravljalo 62 inšpektorjev, v inšpekciji nadzora varnosti in zdravja pri delu 32 inšpektorjev, v socialni inšpekciji pa šest inšpektorjev.

Ustrezna kadrovska zasedenost za IRSD še naprej ostaja pomembna naloga, kadrovska okrepitev dolgoročno vsekakor prispeva k hitrejšemu odzivanju ter večji učinkovitosti in verjamemo, da tudi k dvigu ravni spoštovanja zakonodaje med delodajalci. Prizadevajo si za nadgradnjo strokovnosti inšpektorjev ter razvoj njihovih strokovnih usposobljenosti oziroma kompetenc, na nekaterih področjih specializirajo inšpektorje ter nudijo strokovno podporo. Kadrovska krepitev zahteva tudi ustrezne prostorske pogoje, saj prostori na večini lokacij ne zadoščajo za namestitev novih inšpektorjev. Prostorska problematika zato ostaja eden od ključnih izzivov, na katerega je treba opozoriti.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Inšpekcija za cestni promet IRSI se že vrsto let sooča z – glede na širok obseg področij in zakonodaje, za katere je pristojna – skromno kadrovsko zasedenostjo, kar omejuje izvajanje njenih nadzorov. Inšpekcija za cestni promet izvaja pristojnost nadzora na področju teh zakonov: ZPCP-2, ZDCOPMD, ZMV-1, ZVoz-1, ZPNB, ZČMiS, ZPDZC-1, ZPrCP, ZTZPUS-1, ZSVP-1. Za izvajanje nadzorov na sedežu podjetij in terenu je bilo v letu 2024 v inšpekciji aktivnih 21 inšpektorjev.

Na določenih področjih mora inšpekcija za cestni promet izvesti obseg nadzorov, ki jih določa EU (nadzor delovnih dni voznikov na sedežu podjetij in na cesti po določilih ZDCOPMD, vezano na Direktivo ES 22/2006), hkrati pa biti prisotna v vseh segmentih področnega nadzora, ki so zelo raznoliki. Področna specializacija, ki bi bila zaradi obsega zakonodaje dobrodošla, je v zdajšnji kadrovski zasedenosti in teritorialni razpršenosti težje izvedljiva. Velik je tudi obseg spremljajočih dejavnosti (administracija, analitika, mednarodne aktivnosti, sodelovanje z drugimi organi), s čimer se dodatno omejuje možnost organiziranja in zagotavljanja neprekinjenega in učinkovitega preventivnega nadzora na vseh področjih pristojnosti.

Sicer pa so materialni pogoji, ki jih zagotavlja IRSI, z vidika opremljenosti inšpektorjev, delovnih pripomočkov in IT-podpore dobri in ustrezni.

1. ***Inšpektorat Republike Slovenije za naravne vire in prostor***

Na IRSNVP je bilo na dan 31. decembra 2024 skupaj zaposlenih 108 javnih uslužbencev, in sicer 70 inšpektorjev, od teh ena vršilka dolžnosti glavnega inšpektorja, ena geodetska inšpektorica ter 55 gradbenih inšpektorjev, od katerih jih 53 opravlja delo na terenu. Zaposlenih je še deset inšpektorjev za naravo in vode, štirje inšpektorji za rudarstvo ter 38 preostalih javnih uslužbencev.

Iz navedenih številk je razvidno, da je nemogoče voditi vse inšpekcijske postopke na področju dela inšpekcije hkrati in v zakonsko predpisanih rokih, kakor tudi, da je fizično nemogoče zagotoviti sprotno obravnavo vseh prijav, ki jih inšpektorat prejme za področje dela posamezne inšpekcije. Materialni in drugi pogoji za delo pa so sorazmerno dobri oziroma v okviru razpoložljivih finančnih sredstev.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

V okviru razpoložljivih kadrovskih virov inšpektorat v usklajenem sodelovanju s FURS, TIRS, IRSD, UVHVVR in GPU na letni ravni opravi določeno število pregledov v okviru svojih pristojnosti. Na podlagi letnega načrta in sprotnega usklajevanja se organizirajo skupni nadzori z nadzornimi službami področnih ministrstev.

Na podlagi letnega načrta in sprotnega usklajevanja se na inšpekciji za vinarstvo organizirajo skupni nadzori s FURS in Policijo.

1. ***Inšpektorat Republike Slovenije za šolstvo***

Na inšpektoratu ima delovno razmerje sklenjeno štirinajst javnih uslužbencev, od tega deset inšpektorjev, dva uradnika na delovnih mestih sekretar in podsekretar, poslovna sekretarka in glavni inšpektor. Poudarjajo, da spremenjen način dela in povečano število dodatnih aktivnosti, hkrati pa tudi spremenjena metodologija in nove zakonske obveznosti dodatno obremenjujejo zaposlene. Glede na spremenjeno delo organa, povečanje števila rednih nadzorov ter povečanje nadzorov v okviru predhodnega vprašanja je treba število zaposlenih v letu 2025 povečati.

Glede na kadrovsko zasedbo inšpektorat razpolaga s potrebnimi prostori, vendar bodo v primeru novih zaposlitev nastale prostorske težave, tudi glede na dejstvo, da imajo zaradi vlage zaprti dve pisarni, ki sta neuporabni, v prostorih inšpektorata pa je še zmeraj tudi IRSŠ, ki zaseda tri pisarne.

1. ***Inšpektorat Republike Slovenije za notranje zadeve***

Za zagotavljanje nemotenega izvajanja zakonsko določenih nalog organa bi bilo treba zaposliti še od dva do štiri inšpektorje. Ob predvideni dodelitvi nove pristojnosti IRSNZ s področja političnega oglaševanja se bo potreba po dodatnem zaposlovanju še povečala. V letu 2024 so zaradi pomanjkanja inšpektorjev premestili eno javno uslužbenko iz Sektorja za prekrškovne zadeve v Sektor za inšpekcijski nadzor na delovno mesto inšpektorice. Ta odločitev je sicer nekoliko razbremenila delo na področju inšpekcijskega nadzora, vendar hkrati otežila delo na področju prekrškovnih in splošnih zadev. IRSNZ se sooča s sorazmerno visoko povprečno starostno strukturo zaposlenih inšpektorjev, ki so oziroma bodo v kratkem uvrščeni v kategorijo delavcev, ki uživajo posebno varstvo v skladu z delovnopravno zakonodajo, kar pomeni, da so oproščeni dela ponoči. Organ pa v okviru svojih pristojnosti precejšen del inšpekcijskih nadzorov izvede ravno ponoči, ob koncu tedna in praznikih.

1. ***Inšpektorat Republike Slovenije za okolje in energijo***

Inšpekcija za javni potniški promet IRSOE se – po reorganizaciji ministrstev in organov v sestavi v letu 2023 – pri izvajanju usmerjenih nadzorov po ZPDZC-1 sooča s skromno kadrovsko zasedenostjo. Področje javnega potniškega prometa sta v letu 2024 nadzirala dva inšpektorja, kar je izziv predvsem z vidika teritorialne pokritosti. Sicer pa so materialni pogoji, ki jih zagotavlja IRSOE, glede opremljenosti inšpektorjev, delovnih pripomočkov in IT-podpore dobri ter ustrezni.

# PREDVIDENI UKREPI ZA PREPREČEVANJE DELA IN ZAPOSLOVANJA NA ČRNO V LETU 2025

***FINANČNA UPRAVA REPUBLIKE SLOVENIJE***

FURS izvaja inšpekcijski nadzor na podlagi ZFU) in v skladu z ZDavP-2, ZIN ter drugimi posameznimi predpisi, ki opredeljujejo pristojnost nadzora FURS, kot so na primer ZPDZC-1, ZIS, ZPPDFT-2, ZČmIS-1 in ZOUTPI. Sistemski nadzor zavezancev se zagotavlja z letnim načrtom, ki se pripravi z analizo tveganja in objektivnimi merili, s katerimi se upoštevata načelo enakomernega izvajanja inšpekcijskega nadzora vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Objektivna merila so pripravljena zlasti na podlagi statističnih metod in predhodnih ugotovitev v postopkih nadzora. Del letnega načrta se pripravi tudi na osnovi prejetih informacij drugih državnih organov, prijav, mednarodnih zaprosil in drugih pobud, prav tako pa del nadzora poteka po metodi naključnega izbora. Poleg pomembnosti posamezne dajatve v državnih javnofinančnih prihodkih in proračuna Evropske unije so se v letnem načrtu upoštevala tudi merila zaščite državljanov, varnosti in varstva okolja.

V skladu z novo Strategijo Finančne uprave RS 2021–2025 bo FURS za zagotavljanje višje ravni davčne skladnosti prednostno obravnaval ključna tveganja in spodbujal zavezance k prostovoljnemu plačevanju njihovih obveznosti. Temu sledijo strateški cilji načrta inšpekcijskega nadzora za leto 2025.

Nadzori na področju dela in zaposlovanja na črnoso pomembni za odkrivanje in preprečevanje kršitev na področju zakonitosti zaposlitve in dela ter s tem zmanjšanja obsega sive ekonomije. Inšpekcijski nadzori se bodo izvajali pri domačih in tujih posameznikih ter poslovnih subjektih. Pri delu in zaposlovanju na črno se negativne posledice kažejo v nepravilnostih obračuna davkov in prispevkov, za posameznika, ki dela ali je zaposlen na črno, pa tudi v pravicah iz delovnega razmerja in socialnih zavarovanj, ki sicer pripadajo vsakemu posamezniku, ki dela ali je zaposlen zakonito. Pri nadzoru zaposlovanja na črno FURS poudarja nadzor pri poslovnih subjektih, ki davčno potrjujejo račune, pri čemer izdajatelji gotovinskih računov nimajo ustrezne zavarovalne podlage za delo, ter delodajalcih, ki zaposlujejo na črno državljane tretjih držav. Pri nadzoru dela na črno bo poudarek na nadzoru prodaje preko spleta oz. družbenih omrežij ter poslovanja preko digitalnih platform, z namenom prepoznave dela na črno posameznikov. Nadzori bodo usmerjeni na področja in dejavnosti, ki so na podlagi informacij iz okolja in izkušenj nadzorov iz preteklosti opredeljeni kot tvegani: gradbeništvo, transport, gostinstvo, trgovska dejavnost ter kratkoročno oddajanje nepremičnin turistom (sobodajalci) oziroma opravljanje dela na črno v digitalnih platformah. Nadzorovane bodo še druge dejavnosti, v katerih se posluje zlasti gotovinsko in kjer je na podlagi izkušenj iz prejšnjih let zaznano večje tveganje za sivo ekonomijo. Pomemben vir za prepoznavo dela in zaposlovanja na črno bodo, tudi letos, prejete prijave.

Posebna pozornost bo namenjena nadzoru zavezancev, ki poslujejo v digitalnih platformah.Vinšpekciji bo nadzor usmerjen na zavezance z visokim tveganjem, ki nimajo oziroma niso imeli registrirane ustrezne dejavnosti in/ali niso napovedali prejetih dohodkov ali pa dohodkov niso v celoti prijavili davčnemu organu. Pri delu na črno bo poudarek na zavezancih, ki so z opravljanjem dela na črno ustvarili večjo premoženjsko korist, ki se v prekrškovnem postopku odvzame. S sistematičnim načinom obravnav na podlagi podatkov, prejetih s samodejno mednarodno izmenjavo informacij (DAC7), in primerjavo z razpoložljivimi podatki iz uradnih evidenc bo izboljšana učinkovitost tako pri nadzoru sobodajalcev kot tudi nadzoru poslovanja v preostalih digitalnih platformah. Upoštevajoč razvoj trgovine in svetovnega trga je v okviru nadzora pri zavezancih mednarodno sodelovanje s sorodnimi organi v drugih državah in mednarodnimi organi ključnega pomena.

FURS bo v letu 2025 posebno pozornost namenil obvladovanju tveganj v gradbeništvu, ki je prepoznano kot ena bolj tveganih dejavnosti. Tveganja bodo obravnavana z izvedbo preventivnih in nadzornih aktivnosti na več področjih. Poudarjeni bodo tveganje neprijavljenih dohodkov v povezavi z obračunavanjem davka od dohodka pravnih oseb ali davka od dohodka iz dejavnosti ter v povezavi s pravočasno identifikacijo za DDV, sodelovanje v sistemskih utajah DDV, delo in zaposlovanje na črno, uveljavljanje vračil trošarin, izpolnjevanje obveznosti iz naslova zaposlitev, zagotavljanje ustreznih podlag za delo tako domačnih delavcev, ki opravljajo delo v Sloveniji, napotenih v tujino, kot tudi za čezmejno opravljanje storitev delavcev iz EU in tretjih držav.

FURS bo še nadalje sodeloval z drugimi inšpektorati, strokovnimi združenji ter zainteresirano splošno in strokovno javnostjo.

V letu 2025 FURS z drugimi inšpektorati načrtuje nadzore na naslednjih področjih:

* nadzori dela in zaposlovanja tujcev, državljanov tretjih držav (s poudarkom v tveganih dejavnostih gradbeništva, prevozništva, gostinstva), sodelovanje s Policijo in IRSD;
* nadzori dela in zaposlovanja na črno ter izdajanja računov v dejavnostih, kjer se opravlja pretežno gotovinsko poslovanje pri opravljanju storitev, sodelovanje s TIRS ali IRSD;
* nadzori v posameznih izpostavljenih dejavnostih, kot so prodaja sadja in zelenjave na stojnicah, kozmetična in pedikerska dejavnost, javne prireditve, spletne prodaje, kjer je za učinkovit nadzor potrebno sodelovanje več inšpekcijskih organov: sodelovanje s TIRS, UVHVVR, IRSI, IRSD, ZIRS;
* nadzori čezmejnega izvajanja storitev po ZČMiS, sodelovanje z IRSD in Policijo;
* nadzori na področju iger na srečo ter preprečevanja pranja denarja in financiranja terorizma z URSPPD;
* sodelovanje v vsakoletni skupni evropski akciji trgovine z ljudmi – JAD THB (Joint Action Days Trafficking in Human Beings), katere nosilec je IRSD, sodelovanje s Policijo.
* nadzori v okviru sodelovanja v Medresorski delovni skupini za preprečevanje goljufivih in zavajajočih praks v RS na področju hrane, sodelovanje z ZIRS, UVHVVR, IRSKGLR in TIRS.

FURS si bo še naprej prizadeval zagotavljati kakovostno in sprotno vsestransko informiranje zavezancev, strokovne in druge javnosti. Javnost se obvešča po različnih komunikacijskih poteh, večinoma z objavami vsebin na spletnih straneh in v medijih, prav tako tudi v družbenih omrežjih. Na svojih spletnih mestih in v družbenih omrežjih si FURS prizadeva za to, da so informacije objavljene sproti, sistematično in pregledno. Na ta način so zavezanci hitreje obveščeni, bolje informirani, s tem pa lažje izpolnjujejo svoje davčne in preostale obveznosti ter uveljavljajo pravice.

Pri nadzorih dela in zaposlovanja na črno se uporablja tudi ukrep prepovedi opravljanja dejavnosti in zapečatenja poslovnih prostorov na podlagi 37. člena ZFU, in sicer v primerih, ko je to nujno potrebno zaradi dokazovanja, zavarovanja dokazov in preprečitev nadaljnjih kršitev. Namen ukrepa je dosežen, ko zavezanec preneha izvajati kršitev na način, da odpravi nepravilnosti, ki so mu naložene v odločbi.

Novost je, da FURS javno objavlja podatke iz odločb o prepovedi dejavnosti in prepovedi dela na črno na portalu eUprave. Namen javne objave je, da lahko fizične in pravne osebe, zaradi varovanja svojih pravic in spoštovanja prepovedi opravljanja del za zavezanca po ZIN, preverjajo, katerim zavezancem je bil izrečen ukrep prepovedi opravljanja dejavnosti ali prepovedi dela na črno.

***TRŽNI INŠPEKTORAT REPUBLIKE SLOVENIJE***

Za leto 2025 TIRS predvideva enak način dela kot v prejšnjem letu, predvsem preverjanje izpolnjevanja zahtev 3. člena ZPDZC-1, tj. določitev dejavnosti v ustanovitvenem aktu oziroma vpisa dejavnosti v register pri vseh subjektih nadzora. Tudi na področju obrti bodo še naprej poudarjeno preverjali, ali ima subjekt z zakonom predpisane listine o izpolnjevanju pogojev za opravljanje dejavnosti.

Tudi v letu 2025 so predvidene akcije skupnega nadzora z drugimi inšpektorati na področjih, kjer je to potrebno, predvsem glede na aktualnost problematike in vsakokratno stanje na trgu.

Za preprečevanje sive ekonomije se bo, v sodelovanju s FURS, ohranilo preverjanje izdajanja računov na podlagi ZDavPR – glede navedenega je inšpektorjem v pomoč tudi ustrezna aplikacija.

TIRS si že ves čas prizadeva za čim bolj vsestransko informiranje tako javnosti kot tudi zavezancev o njihovih zakonskih obveznostih bodisi z objavami na spletni strani bodisi s sodelovanjem na različnih dogodkih stanovskih združenj ter na druge razpoložljive načine.

***INŠPEKTORAT REPUBLIKE SLOVENIJE ZA DELO***

IRSD bo na podlagi sklepov inšpekcijskega sveta, regijske koordinacije in medsebojnih dogovorov izvajal različne skupne akcije z drugimi inšpekcijskimi organi in Policijo ter se v skladu z možnostmi odzival drugim povabilom k sodelovanju, ki jih bo prejel v celotnem letu. Pri tem ne gre le za področje preprečevanja dela in zaposlovanja na črno. Posebej navajajo področje nadzora zaposlovanja in dela tujcev ter nadzor čezmejnega izvajanja storitev na podlagi ZČMiS, tudi mednarodnega prevoza.

Področju zaposlovanja tujcev in čezmejnega izvajanja storitev je že zdaj namenjene veliko pozornosti, še več je bo treba temu nameniti v prihodnje. Nadzor tega področja po mnenju IRSD zahteva sistemski način dela, da bi bili postopki čim bolj učinkoviti. Ravno iz tega razloga se tudi na tem področju kot pomembno izkaže sodelovanje z drugimi nadzornimi organi, predvsem s Policijo in FURS. Zaradi povečanih migracijskih tokov in pomanjkanja delovne sile vse večji delež zaposlenih zavzemajo tuji delavci, predvsem državljani oddaljenih tretjih držav. Tuji delavci so zaradi kulturnih, družbenih in jezikovnih razlik ter oddaljenosti od svojih matičnih držav še posebej ranljivi, ko gre za spoštovanje njihovih pravic iz delovnega razmerja. Prav te razlike in ranljivost povečujejo tveganje za kršitve njihovih pravic, zaradi česar bo inšpektorat okrepil svoje aktivnosti na tem področju.

Inšpektorji opažajo povečano prisotnost tujih podjetij, ki opravljajo dejavnost oziroma izvajajo storitve z napotenimi delavci na območju naše države, zaznavajo pojavne oblike zagotavljanja dela delavcev iz tretjih držav slovenskim uporabnikom, ki ga izvajajo tuje družbe v obliki čezmejnega izvajanja storitev, hkrati se je povečalo tudi število tujih delavcev iz tretjih držav, podjetja tretjih držav pa rutinsko prijavljajo čezmejno izvajanje kratkotrajnih storitev in na tej podlagi pripeljejo svoje delavce, s katerimi dejansko tudi opravijo na primer gradbena dela. V dogovoru s FURS, TIRS in Policijo je te subjekte učinkoviteje obravnavati skupaj in takoj na kraju delovišča, saj naknadni nadzori, ko se storitev ne izvaja več, niso učinkoviti, nemogoče je ugotoviti dejansko stanje in vročati pisanja, zaslišati odgovorne osebe in podobno.

TIRS v skladu s svojimi pristojnostmi odkriva delo na črno (ugotavlja opravljanje neregistrirane dejavnosti posredovanja dela delavcev drugemu uporabniku). Poleg tega »posredovalci« posredujejo delavce različnih poklicnih profilov (peki, zidarji, varilci in drugi) ter za določene dejavnosti potrebujejo tudi obrtno dovoljenje, ki ga običajno ne pridobijo. TIRS lahko v primeru, ko ugotovi, da nek pravni subjekt opravlja dejavnost, za katero ni registriran oziroma nima obrtnega dovoljenja, ukrepa s prepovedno odločbo in subjektu prepove opravljanje dejavnosti posredovanja dela delavcev drugemu uporabniku oziroma opravljanje dejavnosti brez ustreznega obrtnega dovoljenja ter uvede prekrškovni postopek. FURS nadzira zaposlovanje na črno, v skladu s svojimi pristojnostmi pregleduje tudi knjigovodske listine, ugotovi, ali so določene listine oziroma računi izdani za navidezno opravljeno storitev oziroma plačilo blaga. Policija lahko pri nadzoru prijave začasnega prebivališča delavcev tujcev ugotovi, kje resnično prebivajo ti tujci oziroma kje dejansko so ter kje delajo.

V letu 2024 je IRSD ustanovil Sektor za prednostno odzivanje, v katerem svoje delo opravljajo inšpektorji za delovna razmerja ter inšpektorji za varnost in zdravje pri delu. Prednostna naloga sektorja na delovnopravnem področju je predvsem opravljanje inšpekcijskih nadzorov, kadar se zaznajo kršitve pravic večjega števila delavcev, ko gre za varovanje javnega interesa, ki je bolj prizadet po merilih teže kršitve za prizadete oziroma varovane vrednote in po obsegu kršitev, ter ko je potrebna takojšna odzivnost, ko gre za kršitve pri zaposlovanju tujcev in zagotavljanju dela delavcev uporabniku v nasprotju s predpisi, predvsem šibkejših kategorij delavcev, ko se zaznajo večkratne oziroma ponavljajoče se kršitve, ki utemeljeno kažejo na nezakonito poslovanje zavezancev, in drugo. Na področju varnosti in zdravja pri delu pa pozornost namenja predvsem preprečevanju nastanka neposredne nevarnosti za življenje delavcev in nevarnosti nezgod pri delu ter izboljševanju delovnih pogojev. Sektor bo v sklopu svojega delovanja obravnaval tudi primere suma trgovine z ljudmi. Pri njegovem delu je sodelovanje z drugimi državnimi ustanovami tako glede izvajanja skupnih nadzorov kakor tudi glede neposredne izmenjave informacij in podatkov še bolj poudarjeno.

Še naprej bodo sodelovali pri skupnih in usklajenih nadzorih, ki jih podpira ELA, in v akcijskih dneh (JAD), ki so organizirani v okviru EU in sodelovanju z Europolom. V letu 2025 so načrtovani čezmejni nadzori na področju cestnega prometa in plačila za delo.

Povezovanje ustanov z različnih delovnih področij bo še naprej ena osrednjih nalog IRSD z vidika preventivnega in represivnega delovanja. Še naprej si bodo prizadevali za poglobljeno sodelovanje s sindikalnimi oziroma strokovnimi združenji delavcev in delodajalcev, nevladnimi organizacijami ter drugimi deležniki, s katerimi se srečujejo in povezujejo pri svojem delu, saj ugotavljajo, da je tako sodelovanje v vsestransko korist.

V zvezi z izvajanjem ZPDZC-1 so zadovoljni s sestanki področnega ministrstva in nadzornih organov ter obravnavo vprašanj s področja dela in zaposlovanja na črno ter izvajanja zakona, tudi v povezavi s sodno prakso (predvsem prekrškovnih odločitev), med drugim za namene morebitnih sprememb zakona, ki so se v letu 2024 že izvajale.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

V povezavi s preprečevanjem dela na črno bo IRSI kakor doslej izvajal aktivnosti, usmerjene predvsem v nadzore na sedežih prevoznih podjetij po ZDCOPMD in ZPCP-2 ter v nadzore prevozov blaga in potnikov v mednarodnem cestnem prometu na cesti, nadalje kontrolo aktivnosti voznikov po tahografskih zapisih, kjer se lahko odkrivajo tudi utemeljeni sumi zaposlovanja na črno.

1. ***Inšpektorat Republike Slovenije za naravne vire in prostor***

IRSNVP bo tudi v letu 2025 izvedel različne usmerjene akcije na področjih, kjer so bile v prejšnjem obdobju ugotovljene večje nepravilnosti, nadalje na področjih, kjer sprememba posamezne področne zakonodaje na novo določa nadzor, in na področjih, kjer je izkazan širši javni interes. Glede na področje nadzora se bo inšpektorat aktivno vključeval v skupne akcije različnih inšpektoratov Republike Slovenije in koordinirane akcije, ki jih bo organiziral inšpekcijski svet, ter tako nadaljeval že vzpostavljeno prakso.

Da bo tudi v letu 2025 nadzor nad izvajanjem predpisov čim bolj učinkovit ter ciljno usmerjen glede na prednostna področja dela, je oblikovan načrt dela IRSNVP v letu 2025, ki je rezultat načrtnega in sistematičnega dela v prejšnjih letih. Kljub omejenemu številu inšpektorjev in drugih javnih uslužbencev je predstavljeni načrt zasnovan tako, da bo inšpekcijski nadzor kar najbolj učinkovit.

Načrtovane aktivnosti in ukrepe v zvezi s preprečevanjem dela in zaposlovanja na črno bodo na gradbeni inšpekciji tudi v letu 2025 usmerjali v akcije nadzora nad aktivnimi gradbišči. Nadzorovali bodo delo udeležencev pri graditvi objektov, če ti izpolnjujejo osnovne pogoje za opravljanje dela, ter upoštevanje obveznosti prijave začetka gradnje. Tudi Geodetska inšpekcija IRSNVP bo z akcijo nadzora nad geodetskimi gospodarskimi subjekti preverjala, ali geodetska podjetja in v njih zaposleni posamezniki izpolnjujejo pogoje za opravljanje geodetske inženirske dejavnosti.

V letu 2025 bosta gradbena inšpekcija ter inšpekcija za naravne vire in rudarstvo sodelovali v koordiniranih akcijah, torej usklajenih skupnih akcijah nadzora v sodelovanju s preostalimi nadzornimi organi ter v primeru suma kršitev ZPDZC-1 nepravilnosti sporočili pristojnim inšpektorjem in drugim organom nadzora.

1. ***Zdravstveni inšpektorat Republike Slovenije***

ZIRS bo še naprej deloval kot nadzorni organ na področju preprečevanja dela na črno v okviru področne zakonodaje iz svoje stvarne pristojnosti. Predvsem bo preverjal spoštovanje posebnih pogojev, ki jih morajo izpolnjevati naši zavezanci.

Predvideva se, da bodo v letu 2025 sprejete spremembe in dopolnitve ZZDej, ki bodo nekoliko na novo urejale tudi področje zdravstvene dejavnosti v zvezi s posebnimi pogoji za opravljanje te dejavnosti.

V letu 2025 bo ZIRS v okviru rednih inšpekcijskih nadzorov izvedel tudi usmerjene preglede nad izvajalci zdravilske dejavnosti, ki so v letu 2024 pridobili dovoljenje za opravljanje navedene dejavnosti. Preverjalo se po izpolnjevanje pogojev, določenih v ZZdrav.

1. ***Inšpektorat Republike Slovenije za šolstvo***

V letu 2025 bodo v primeru seznanitve z izvajanjem dela na črno zaradi varovanja javnega interesa ustrezno izvedli izredne inšpekcijske postopke.

1. ***Inšpektorat Republike Slovenije za notranje zadeve***

Izvedeni bodo skupni nadzori z drugimi inšpekcijskimi organi in Policijo na vseh področjih v pristojnosti IRSNZ s poudarkom na področjih, kjer IRSNZ prejema največ prijav, povezanih s kršitvami pravic iz delovnega razmerja. Nadzori se bodo izvajali celostno za vsestransko preverjanje poslovanja posameznih družb, vključno s pridobitvijo seznamov zaposlenih, podatki o njihovi usposobljenosti in vodenju v evidenci ZZZS.

Na novo se bo vzpostavilo nadzorstvo nad fizičnimi in pravnimi osebami, ki izvajajo detektivsko dejavnost brez predhodnega vpisa v evidenco detektivov oziroma evidenco detektivskih družb, torej na področju, kjer do uveljavitve novega ZDD-2 inšpektorji IRSNZ niso imeli pooblastil.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

Inšpekcija za kmetijstvo bo tudi v letu 2025 v sklopu nadzora prodaje kmetijskih pridelkov in izdelkov na prodajnih mestih še naprej izvajala nadzor dela na črno v sodelovanju z UVHVVR, TIRS, FURS in ZIRS. Predlagano bo vnovično sodelovanje s Policijo pri nadzoru nelegalnih posegov na kmetijskih zemljiščih (steze za motokros, strelišča, nelegalni avtomobilski odpadi in podobno) v okviru regijskih koordinacij inšpekcij ter na podlagi dogovora na inšpekcijskem svetu.

Inšpekcija za vinarstvo bo v letu 2025 nadzirala dejavnost na turističnih kmetijah v času obratovanja izven rednega delovnega časa, ko je večja verjetnost opravljanja dela na črno v kuhinji ali pri strežbi. V času obsežnih sezonskih vinogradniških del pri večjih pridelovalcih grozdja in vina bodo primeri ugotovljenih nepravilnosti v zvezi z delom na črno odstopljeni v reševanje pristojnim organom.

1. ***Inšpektorat Republike Slovenije za okolje in energijo***

Za preprečevanje dela na črno bo IRSOE z inšpekcijskimi aktivnostmi za javni potniški promet še naprej izvajal skupne nadzore prevoza potnikov, ki se izvaja z osebnimi vozili (nadzor dejavnosti prevozov s taksiji in druge oblike prevoza potnikov). Inšpekciji za okolje in energijo pa bosta med izvajanjem pristojnih nadzorov še nadalje pozorni na zaznavo morebitnih kršitev po ZPDZC-1.

***POLICIJA***

V skladu z reorganiziranjem Policije po vstopu Republike Hrvaške v schengensko območje naloge, ki so jih pred tem izvajale delovne skupine za delo s tujci, po 1. juliju 2023 izvajajo policisti skupin za obravnavo tujcev, ki delujejo v sklopu policijskih postaj za izravnalne ukrepe na vseh osmih policijskih upravah v Sloveniji.

Policisti v skupinah za obravnavo tujcev imajo poleg splošnih znanj in veščin tudi posebna znanja, potrebna za odkrivanje in preiskovanje zlorab zakonitih institutov prebivanja ter morebitnega zaposlovanja in dela na črno. Pri tem pa je treba dodati, da ima Republika Slovenija vzpostavljen začasni vnovični nadzor na notranjih mejah z Republiko Hrvaško in Madžarsko. Zaradi zavzetosti policistov z izvajanjem nalog, povezanih z vnovično uvedbo nadzora na notranjih mejah, je delo na področju preprečevanja dela in zaposlovanja na črno začasno zmanjšano.

# NAČRT PREPREČEVANJA DELA IN ZAPOSLOVANJA NA ČRNO ZA LETO 2025

Nadzorni organi pri svojem delu izhajajo iz strateških usmeritev in prednostnih nalog inšpektoratov oziroma inšpekcij. ZIN namreč v 11.a členu določa, da inšpektorat oziroma inšpekcija, ki deluje znotraj organa, ki ni inšpektorat, za zagotavljanje učinkovitega izvajanja nalog inšpekcijskega nadzora sprejme letni program dela, s katerim določi vsebino in obseg izvajanja inšpekcijskega nadzora. Pri določitvi letnega programa dela izhaja tudi iz ugotovitev v že izvedenih inšpekcijskih nadzorih in presoje, da je za posamezno področje večja verjetnost nespoštovanja oziroma kršitve zakonov in drugih predpisov. V okviru inšpekcijskega sveta se organizirajo tudi skupne koordinirane akcije nadzornih organov.

Predvideni skupni nadzori v letu 2025 nekaterih nadzornih organov po ZPDZC-1 so:

* nadzori dela in zaposlovanja na črno ter izdajanje računov pri poslovnih subjektih, kjer se opravlja pretežno gotovinsko poslovanje pri opravljanju storitev;
* nadzor dela in zaposlovanja tujcev, državljanov tretjih držav;

– nadzori v posameznih izpostavljenih dejavnostih, kot so prodaja kmetijskih pridelkov in izdelkov na

prodajnih mestih, kozmetična in pedikerska dejavnost, javne prireditve, spletna prodaja, prevoz

potnikov v oblikah prevoza, ki se izvajajo z osebnimi vozili (nadzor avtotaksi dejavnosti in druge oblike

prevoza potnikov);

* nadzori čezmejnega izvajanja storitev po ZČMiS (tudi na področju mednarodnega prevoza).

# DRUGI PODATKI

***PODATKI V ZVEZI Z OSEBNIM DOPOLNILNIM DELOM***

Poseben segment je nadzor osebnega dopolnilnega dela (ODD).

Na podlagi predloženih poročil o doseženih prihodkih v letu 2024 so izvajalci ODD do 31. januarja 2025 oddali poročila o doseženem prihodku v višini 2.036.193,90 evrov, kar pomeni za 4,92 % nižji prihodek od leta 2023. Na podlagi podatkov, ki so jih predložile upravne enote in eUprava, je bilo v letu 2024 pridobljenih 13.690 vrednotnic za ODD, kar je 973 manj kakor v letu 2023. Podatki zadnjih treh let kažejo, da se prihodki iz osebnega dopolnilnega dela in število kupljenih vrednotnic nekoliko zmanjšujejo.

FURS je izvajalcem ODD, ki za leto 2024 polletnega poročila o doseženih prihodkih iz ODD niso oddali v predpisanem roku niti niso poslali obvestila, da niso dosegli nobenih prihodkov, predložil 337 pozivov. Večina zavezancev, ki so prejeli poziv za napoved prihodkov, je podala izjavo, da za leto 2024 niso opravljali osebnega dopolnilnega dela in iz tega naslova niso imeli prihodkov. FURS bo zaradi neopravljanja osebnega dopolnilnega dela in ne oddajanja poročil o osebnem dopolnilnem delu v skladu z drugim odstavkom 4. člena Pravilnika o osebnem dopolnilnem delu AJPES-u poslal 163 obvestil s predlogom za izbris s seznama oseb, ki opravljajo osebno dopolnilno delo.

Na podlagi doseženih prihodkov iz osebnega dopolnilnega dela v prvem polletju leta 2024 je ugotovljeno, da nobena oseba ni presegla trikratnega povprečnega mesečnega neto dohodka v prejšnjem koledarskem letu (4.335,36 evra), in sicer je najvišji doseženi prihodek dosegal 4.335,20 evra. V drugem polletju leta 2024 je bil pri sedmih zavezancih ugotovljen preseženi trikratni povprečni mesečni neto osebni dohodek  (najvišji doseženi prihodek je bil v višini 6.437,21 evra). Navedeni zavezanci so bili obveščeni, naj se glede na doseganje prihodkov organizirajo kot gospodarska družba ali samostojni podjetnik posameznik. Zavezanci se morajo tudi izpisati iz razvida oseb, ki opravljajo osebno dopolnilno delo, sicer bo FURS AJPES-u predlagal izbris po uradni dolžnosti.

1. Kupljene vrednotnice po letih:

|  |  |  |  |
| --- | --- | --- | --- |
| 2021 | 2022 | 2023 | 2024 |
| 14.990 | 14.669 | 14.663 | 13.690 |

Na podlagi zadnjih štirih let je razvidno, da se število kupljenih vrednotnic zmanjšuje. V letu 2024 je bilo kupljenih 973 vrednotnic manj kakor leta 2023 in 1.300 vrednotnic manj kakor leta 2021.

1. V letu 2024 je 3029 naročnikov kupilo vrednotnico za ODD.
2. Starostna struktura naročnikov, ki so v letu 2024 kupili vrednotnico:

|  |  |
| --- | --- |
| **Naročniki: starost – po letih** | **Št. naročnikov** |
| 0–20 | 33 |
| 21–30 | 328 |
| 31–40 | 597 |
| 41–50 | 574 |
| 51–60 | 552 |
| 61–70 | 585 |
| 71–80 | 289 |
| 81–90 | 56 |
| nad 91 | 15 |
| **Vsota:** | **3029** |

1. Izvajalcev, ki so v letu 2024 opravljali ODD, je biloglede na kupljene vrednotnice 3072.

Njihova starostna struktura je takšna:

|  |  |
| --- | --- |
| **Izvajalci: starost – po letih** | **Št. izvajalcev** |
| 0–20 | 26 |
| 21–30 | 320 |
| 31–40 | 559 |
| 41–50 | 552 |
| 51–60 | 587 |
| 61–70 | 696 |
| 71–80 | 303 |
| nad 81 | 29 |
| **Vsota:** | **3072** |

1. Posamezni naročnik je v letu 2024 kupil število vrednotnic, kot je prikazano v spodnji preglednici.

|  |  |
| --- | --- |
| Število posameznikov, ki so kupili vrednotnice | Število nakupov vrednotnic |
| 982 | 1 |
| 548 | 2 |
| 283 | 3 |
| 224 | 4 |
| 132 | 5 |
| 148 | 6 |
| 109 | 7 |
| 94 | 8 |
| 64 | 9 |
| 86 | 10 |
| 90 | 11 |
| 225 | 12 |
| 7 | 13 |
| 4 | 14 |
| 5 | 16 |
| 1 | 17 |
| 1 | 18 |
| 1 | 19 |
| 1 | 20 |
| 1 | 22 |
| 2 | 24 |
| 2 | 26 |
| 1 | 28 |
| 1 | 31 |
| 1 | 32 |
| 1 | 34 |
| 1 | 41 |
| 2 | 42 |
| 1 | 46 |
| 1 | 47 |
| 1 | 49 |
| 2 | 52 |
| 1 | 53 |
| 1 | 57 |
| 1 | 59 |
| 1 | 72 |
| 1 | 77 |
| 1 | 199 |
| 1 | 243 |
| **3029** | **1429** |

1. Nakupi vrednotnic po FU v 2024

|  |  |
| --- | --- |
| **Upravna enota** | **Št. vrednotnic** |
| Ajdovščina | 127 |
| Brežice | 100 |
| Celje | 180 |
| Cerknica | 53 |
| Črnomelj | 137 |
| Domžale | 139 |
| Dravograd | 28 |
| Gornja Radgona | 194 |
| Grosuplje | 100 |
| Hrastnik | 22 |
| Idrija | 100 |
| Ilirska Bistrica | 26 |
| Izola | 77 |
| Jesenice | 211 |
| Kamnik | 76 |
| Kočevje | 133 |
| Koper | 196 |
| Kranj | 208 |
| Krško | 545 |
| Laško | 78 |
| Lenart | 101 |
| Lendava | 135 |
| Litija | 61 |
| Ljubljana | 501 |
| Ljutomer | 110 |
| Logatec | 27 |
| Maribor | 612 |
| Metlika | 25 |
| Mozirje | 103 |
| Murska Sobota | 463 |
| Nova Gorica | 219 |
| Novo mesto | 287 |
| Ormož | 186 |
| Pesnica | 64 |
| Piran | 157 |
| Postojna | 90 |
| Ptuj | 262 |
| Radlje ob Dravi | 275 |
| Radovljica | 188 |
| Ravne na Koroškem | 72 |
| Ribnica | 195 |
| Ruše | 103 |
| Sevnica | 97 |
| Sežana | 71 |
| Slovenj Gradec | 130 |
| Slovenska Bistrica | 108 |
| Slovenske Konjice | 63 |
| Šentjur pri Celju | 113 |
| Škofja Loka | 166 |
| Šmarje pri Jelšah | 107 |
| Tolmin | 124 |
| Trbovlje | 35 |
| Trebnje | 120 |
| Tržič | 102 |
| Velenje | 149 |
| Vrhnika | 85 |
| Zagorje ob Savi | 110 |
| Žalec | 195 |
| Vloga državljana | 4949 |
|  | **13.690** |

1. Število kupljenih vrednotnic glede na vrsto opravljanja osebnega dopolnilnega dela posameznika, (pri zavezancih, ki imajo prijavljenih več vrst del, je upoštevano prvo vpisano osebno dopolnilno delo)

|  |  |  |
| --- | --- | --- |
| **Vrsta ODD** | **Št. vrednotnic** | **Vrsta ODD** |
| A1 | 1916 | občasna pomoč v gospodinjstvu, pomoč pri čiščenju stanovanja ali stanovanjske stavbe, vzdrževanje pripadajočih zunanjih površin |
| A2 | 1615 | občasna pomoč pri kmetijskih delih |
| A3 | 847 | občasno varstvo otrok, pomoč starejšim, bolnim ali invalidom na domu, spremstvo oseb, ki potrebujejo nego |
| A4 | 354 | občasne inštrukcije kot pomoč pri izpolnjevanju šolskih ali študijskih obveznosti |
| A5 | 129 | občasno prevajanje ali lektoriranje |
| A6 | 214 | občasno izvajanje umetniških oziroma drugih kulturnih vsebin ob zasebnih dogodkih |
| A7 | 27 | občasna pomoč pri oskrbi hišnih živali na domu lastnika živali |
| B1 | 2250 | izdelovanje in prodaja izdelkov domače in umetnostne obrti v skladu z zakonom, ki ureja obrtno dejavnost, ki niso namenjeni zaužitju |
| B2 | 6153 | izdelovanje, popravilo in prodaja izdelkov, ki niso namenjeni zaužitju in jih je mogoče izdelovati na domu pretežno ročno ali po pretežno tradicionalnih postopkih |
| B3 | 173 | nabiranje in prodaja gozdnih sadežev in zelišč v njihovi osnovni obliki |
| B4 | 12 | mletje žita, žganje apna ali oglja na tradicionalen način in prodaja |
| **Vsota:** | **13.690** |  |

***KAZNIVA DEJANJA IN DRUGE AKTIVNOSTI***

**POLICIJA**

Kaznivo dejanje zaposlovanja na črno je opredeljeno v 199. členu KZ-1. Preiskuje ga Policija, in sicer na lokalni in regijski ravni. V letu 2024 je zaznan upad teh prekrškov, saj je bilo zaradi suma storitve kaznivega dejanja zaposlovanja na črno na pristojna okrožna državna tožilstva podano 25 kazenskih ovadb, kar pomeni 28,6-odstotni upad v primerjavi z letom 2023, ko so bile na pristojna tožilstva podane kazenske ovadbe za 35 kaznivih dejanj.

V letu 2024 je bilo v 25 kaznivih dejanjih ovadenih 28 fizičnih in devetnajst pravnih oseb, pri čemer je bil največji delež teh kaznivih dejanj obravnavan na območju PU Ljubljana (13), kar je 54 % vseh takšnih obravnavanih kaznivih dejanj.

Od osumljenih 28 fizičnih oseb, jih je bilo 21 (75 %) iz Republike Slovenije in sedem (25 %) iz tretjih držav. Oškodovanih je bilo 52 oseb, pri čemer jih je bilo sedem (13,46 %) iz držav EU, sedem (13,46 %) iz Slovenije in 38 (73,08 %) iz tretjih držav. Največ oškodovanih oseb je bilo iz Bosne in Hercegovine (28,85 %).

**IINŠPEKTORAT REPUBLIKE SLOVENIJE ZA DELO**

V letu 2024 so inšpektorji za delo s področja delovnih razmerij zaradi sumov storitve kaznivega dejanja, kakor ga opredeljuje KZ-1, podali 20 naznanil kaznivih dejanj oziroma ovadb, v glavnem na podlagi 196. člena KZ-1. Inšpektorji v poročevalskem obdobju niso podali naznanila kaznivega dejanja zaradi suma storitve kaznivega dejanja zaposlovanja na črno (199. člen KZ-1).

**FURS**

Zaradi suma storitve kaznivega dejanja zaposlovanja na črno po 199. členu KZ-1 je bilo podanih pet kazenskih ovadb ter 28 kazenskih ovadb zaradi kaznivega dejanja kršitve temeljnih pravic delavcev po 196. členu KZ-1.

Na podlagi vloženih kazenskih ovadb oziroma naznanil v primerih suma storitve kaznivega dejanja zaposlovanja na črno po prvem odstavku 199. člena KZ-1 je ugotovitev FURS, da o sodbah nimajo sproti posodobljanih podatkov, saj jih sodišča oziroma tožilstva ne obveščajo redno.

V letu 2024 so prejeli eno obsodilno sodbo sodišča. Storilec, odgovorna oseba pravne osebe, je bil spoznan za krivega, izrečena mu je bila denarna kazen 2.120 evrov, pravni osebi pa je bila izrečena pogojna denarna kazen plačila 10.000 evrov, ki pa ne bo izrečena, če pravna oseba v preizkusni dobi enega leta ne bo kazensko odgovorna za novo kaznivo dejanje.

***MINISTRSTVO ZA PRAVOSODJE***

1. **Podatki o obsodbah za kaznivo dejanje zaposlovanja na črno**

|  |  |  |  |  |  |
| --- | --- | --- | --- | --- | --- |
| **Polnoletni obsojenci (znani storilci) po kaznivem dejanju, glavni kazni, spolu, letu** | | | | |  |
|  |  |  |  |  |
|  |  | **Spol – SKUPAJ** | **Moški** | **Ženske** |
|  |  | **2023** | **2023** | **2023** |
| **4.XXII.199 zaposlovanje na črno – 199. člen KZ-1** | **Glavna kazen – SKUPAJ** | 7 | 6 | 1 |
|  | **11 Zaporna kazen** | 4 | 3 | 1 |
|  | **111 Zaporna kazen (nepogojna)** | - | - | - |
|  | **11100 Zaporna kazen – nad 2 do 10 let (nepogojna)** | - | - | - |
|  | **11101 Zaporna kazen – nad 10 let (nepogojna)** | - | - | - |
|  | **11105 Zaporna kazen – nad 1 do 2 leti (nepogojna)** | - | - | - |
|  | **11106 Zaporna kazen – nad 6 mes. do 1 leta (nepogojna)** | - | - | - |
|  | **11107 Zaporna kazen – nad 3 do 6 mes. (nepogojna)** | - | - | - |
|  | **11108 Zaporna kazen – nad 2 do 3 mes. (nepogojna)** | - | - | - |
|  | **11109 Zaporna kazen – nad 1 do 2 mes. (nepogojna)** | - | - | - |
|  | **11110 Zaporna kazen – do 30 dni (nepogojna)** | - | - | - |
|  | **112 Zaporna kazen (pogojna)** | 4 | 3 | 1 |
|  | **11205 Zaporna kazen – nad 1 do 2 leti (pogojna)** | - | - | - |
|  | **11206 Zaporna kazen – nad 6 mes. do 1 leta (pogojna)** | - | - | - |
|  | **11207 Zaporna kazen – nad 3 do 6 mes. (pogojna)** | 3 | 2 | 1 |
|  | **11208 Zaporna kazen – nad 2 do 3 mes. (pogojna)** | 1 | 1 | - |
|  | **11209 Zaporna kazen – nad 1 do 2 mes. (pogojna)** | - | - | - |
|  | **11210 Zaporna kazen – do 30 dni (pogojna)** | - | - | - |
|  | **12 Denarna kazen** | 3 | 3 | - |
|  | **120 Denarna kazen (nepogojna)** | 3 | 3 | - |
|  | **121 Denarna kazen (pogojna)** | - | - | - |
|  | **13 Sodni opomin** | - | - | - |
|  | **14 Kazen opuščena** | - | - | - |
|  | **16 Varnostni ukrep brez izreka kazni** | - | - | - |
| **4.XXII.199010 zaposlovanje na črno – prvi odstavek 199. člena KZ-1** | **Glavna kazen – SKUPAJ** | 7 | 6 | 1 |
|  | **11 Zaporna kazen** | 4 | 3 | 1 |
|  | **111 Zaporna kazen (nepogojna)** | - | - | - |
|  | **11100 Zaporna kazen – nad 2 do 10 let (nepogojna)** | - | - | - |
|  | **11101 Zaporna kazen – nad 10 let (nepogojna)** | - | - | - |
|  | **11105 Zaporna kazen – nad 1 do 2 leti (nepogojna)** | - | - | - |
|  | **11106 Zaporna kazen – nad 6 mes. do 1 leta (nepogojna)** | - | - | - |
|  | **11107 Zaporna kazen – nad 3 do 6 mes. (nepogojna)** | - | - | - |
|  | **11108 Zaporna kazen – nad 2 do 3 mes. (nepogojna)** | - | - | - |
|  | **11109 Zaporna kazen – nad 1 do 2 mes. (nepogojna)** | - | - | - |
|  | **11110 Zaporna kazen – do 30 dni (nepogojna)** | - | - | - |
|  | **112 Zaporna kazen (pogojna)** | 4 | 3 | 1 |
|  | **11205 Zaporna kazen – nad 1 do 2 leti (pogojna)** | - | - | - |
|  | **11206 Zaporna kazen – nad 6 mes. do 1 leta (pogojna)** | - | - | - |
|  | **11207 Zaporna kazen – nad 3 do 6 mes. (pogojna)** | 3 | 2 | 1 |
|  | **11208 Zaporna kazen – nad 2 do 3 mes. (pogojna)** | 1 | 1 | - |
|  | **11209 Zaporna kazen – nad 1 do 2 mes. (pogojna)** | - | - | - |
|  | **11210 Zaporna kazen – do 30 dni (pogojna)** | - | - | - |
|  | **12 Denarna kazen** | 3 | 3 | - |
|  | **120 Denarna kazen (nepogojna)** | 3 | 3 | - |
|  | **121 Denarna kazen (pogojna)** | - | - | - |
|  | **13 Sodni opomin** | - | - | - |
|  | **14 Kazen opuščena** | - | - | - |
|  | **16 Varnostni ukrep brez izreka kazni** | - | - | - |

Vir: Statistični urad Republike Slovenije.

Vse fizične osebe v letu 2023 so bile obsojene izključno zaradi storitve kaznivega dejanja zaposlovanja na črno po prvem odstavku 199. člena KZ-1, ki se glasi:

»(1) Kdor v nasprotju s predpisi zaposli dva ali več delavcev in jih ne prijavi za ustrezno zavarovanje ali zaposli dva ali več tujcev ali oseb brez državljanstva brez ustreznih dovoljenj za delo, se kaznuje z denarno kaznijo ali zaporom do enega leta.«.

V letu 2023 po podatkih Statističnega urada Republike Slovenije nobena fizična oseba ni bila obsojena za kaznivo dejanje zaposlovanja na črno po drugem ali tretjem odstavku 199. člena KZ-1.[[3]](#footnote-3)

|  |  |  |  |
| --- | --- | --- | --- |
| **Pravne osebe, spoznane za odgovorne po glavni kazenski sankciji, letno** | | | |
|  |  |  | |
|  |  | | **2023** | |
| **4.XXII.199010 zaposlovanje na črno – prvi odstavek 199. člena KZ-1** | **Glavna kazen – SKUPAJ** | | 2 | |
|  | **Denarna kazen** | | 1 | |
|  | **Pogojna obsodba** | | 1 | |
|  | **Odvzem premoženja** | | - | |
|  | **Prenehanje pravne osebe** | | - | |
|  |  |  | |

Vir: Statistični urad Republike Slovenije.

V letu 2023 po podatkih Statističnega urada Republike Slovenije nobena pravna oseba ni bila obsojena za kaznivo dejanje zaposlovanja na črno po drugem ali tretjem odstavku 199. člena KZ-1.

# 

# SKLEPNE UGOTOVITVE S PRIPOROČILI

**UGOTOVITVE OZIROMA SKLEPI**

**FURS:**

* je v letu 2024 opravil 7.662 nadzorov dela in zaposlovanja na črno po ZPDZC-1, od tega 6.415 nadzorov na področju zaposlovanja na črno in 1.247 nadzorov dela na črno;
* delež nadzorov s kršitvami je bil povprečno 28-odstoten. Učinkovitost nadzorov je odvisna od vzroka opravljenega nadzora. Ker se na tem področju nadzori izvajajo v večjem delu po obravnavi prijav, je delež ugotovljenih kršitev v nadzorih precej odvisen od tega, kako natančni so podatki v prijavah. Bistveno višji delež nepravilnosti se dosega v nadzorih, ki so ciljno usmerjeni in načrtovani po strategijah za področje dela in zaposlovanja na črno. V obdobju od 2017–2024 je njihova povprečna učinkovitost 75-odstotna;
* prejme največ prijav iz naslova dela in zaposlovanja na črno (35 %). V letu 2024 je bilo prejetih prijav zoper 2.346 zavezancev, od tega 1.182 (50 %) prijav za delo na črno, 956 (41 %) za zaposlovanje na črno in 208 (9 %) zaradi nedovoljenega oglaševanja;
* je v prekrškovnih postopkih obravnaval 2.456 prekrškov po ZPDZC-1, ki je bila v zvezi z njimi storilcem izrečena globa v skupnem znesku 5.887.500 evrov, kar je za 15 % več v primerjavi s prejšnjim letom. Izdanih je bilo tudi 378 opominov. Največji delež izrečenih glob (94 %) se nanaša na kršitve zaradi zaposlovanja na črno. Zoper storilce prekrška je bilo vloženih devet obdolžilnih predlogov;
* je v prekrškovnih postopkih obravnaval devet storilcev, ki jim je bila odvzeta premoženjska korist po ZPZDC-1, v skupni višini 70.564 evrov. Delo na črno oziroma neprijavljena dejavnost je temelj za odvzem premoženjske koristi v prekrškovnem postopku;
* je v letu 2024 podal pet kazenskih ovadb zaradi suma storitve kaznivega dejanja zaposlovanja na črno po 199. členu KZ-1 in 28 kazenskih ovadb zaradi kaznivega dejanja kršitve temeljnih pravic delavcev po 196. členu KZ-1;
* je z nadzori ugotovil nezakonito zaposlovanje državljanov tretjih držav pri 83 delodajalcih, za skupno 99 državljanov tretjih držav. V prekrškovnih postopkih je bila za kršitve nezakonitega zaposlovanja državljanov tretjih držav kršiteljem izrečena globa v višini 651.700 evrov;
* ugotavlja, da so izvajalci ODD za leto 2024 prijavili oziroma napovedali skupno 2.036.194 evrov prihodkov. Za leto 2024 je bilo pridobljenih 13.690 vrednotnic za ODD;
* javno objavlja na portalu eUprava podatke iz odločb o prepovedi dejavnosti in prepovedi dela na črno. Namen javne objave je, da lahko fizične in pravne osebe, zaradi varovanja svojih pravic in spoštovanja prepovedi opravljanja del za zavezanca po ZIN, preverjajo, katerim zavezancem je bil izrečen ukrep prepovedi opravljanja dejavnosti ali prepovedi dela na črno. V letu 2024 je bilo objavljenih enajst odločb o prepovedi poslovanja;
* sodelovanje med inšpekcijskimi organi ocenjuje kot uspešno, saj je bilo tudi v poročanem letu izvedenih več koordiniranih akcij. Vzpostavljene so bile tudi druge oblike sodelovanja z inšpekcijskimi službami in drugimi organi državne uprave, na primer izmenjava podatkov in informacij.

FURS preprečevanju dela in zaposlovanja na črno namenja velik del aktivnosti. Zaradi posebnosti delovnega časa mobilnih oddelkov (24/7/365), ki opravijo največji delež teh nadzorov, se zagotavlja stalna prisotnost na terenu ter s tem pokritost nadzora in odkrivanje kršitev v času, ko zavezanci ne pričakujejo nadzora. Takšen nadzor oziroma prisotnost pooblaščenih oseb na terenu ima pomemben preventivni učinek in vpliva na višjo raven prostovoljnega izpolnjevanja obveznosti.

Osnovni namen nadzora ni kaznovanje in izrekanje glob, temveč FURS želi prispevati k urejenosti področja, zlasti socialnih in delovnih pravic zaposlenih, varnosti in zdravja ter urejenosti trga (preprečevanje nelojalne konkurence) ter zaščiti pravic delavcev in potrošnikov.

**TIRS**

TIRS na področju dela na črno še vedno opravi razmeroma veliko nadzorov, pri čemer gre v večini primerov še vedno predvsem za preverjanje tako določitve dejavnosti v ustanovitveni akt oziroma ustreznosti »registracije« kakor tudi ustreznih dovoljenj registriranih subjektov. Preverjanje razpolaganja z listinami o izpolnjevanju zakonsko določenih pogojev pripomore k urejenosti trga, saj je to ključni pogoj za zakonito in strokovno opravljanje posameznih dejavnosti.

Nadzorni organi so tudi v letu 2024 dobro sodelovali, predvsem z izmenjavo znanj in stališč ter bi bilo takšen način dela primerno obdržati tudi v prihodnje – poleg seveda sodelovanja pri nadzoru v okviru skupnih akcij.

**IRSD**

Pri svojem delu nameravajo še naprej ostati zvesti sodelovanju z drugimi nadzornimi organi na vseh tistih področjih, kjer bodo ugotovili, da to prinaša spodbudne rezultate. Posebno pozornost bodo namenjali tistim področjem, ki se skozi prijave, opravljanje nadzorov in ugotovljene kršitve kažejo kot najbolj tvegana področja za kršitve pravic večjega števila delavcev. O svojih ugotovitvah bodo obveščali zainteresirano javnost.

**POLICIJA**

Pri obravnavi kaznivih dejanj zaposlovanja na črno po 199. členu KZ-1 v zadnjih letih ni bistvenih sprememb. Najpogosteje je ugotovljeno, da gre za delo tujih državljanov, ki nimajo ustreznih dovoljenj za delo ali opravljanje dela, za katerega delodajalec delojemalca ne prijavi v ustrezno zdravstveno zavarovanje. Večinoma se to dogaja v storitvenih in proizvodnih dejavnostih.

V petletnem obdobju sta izstopajoči leti 2020 in 2022, kar je po oceni Policije povezano z epidemiološkimi razmerami in spremljevalnimi omejevalnimi ukrepi za preprečevanje in obvladovanje okužb z nalezljivo boleznijo covida-19. Navedeni leti imata največje in najnižje število obravnavanih kaznivih dejanj. Osemindvajset kaznivih dejanj, obravnavanih v letu 2024, je pod petletnim povprečjem, ki dosega 34,6 kaznivega dejanja na leto.

V sklopu kaznivih dejanj zoper delovno razmerje in socialno varnost, v katerega spada kaznivo dejanje zaposlovanje na črno, je še vedno najštevilčnejše kaznivo dejanje kršitev temeljnih pravic delavcev po 196. členu KZ-1, čemur policija namenja povečan obseg aktivnosti tako na sistemski kakor tudi operativni ravni. V teh primerih gre predvsem za neizplačevanje plač oziroma neplačevanje pripadajočih davkov in prispevkov zaposlenim, kadar ti ne prejmejo plačila za opravljeno delo oziroma prejmejo izplačila v gotovini, manj pa gre za kršitve glede sklenitve delovnega razmerja oziroma njegovega nezakonitega prenehanja.

**IRSNZ**

Ocenjujejo, da je stanje na področjih v pristojnosti IRSNZ dobro, kar izkazujeta nizko število pravnomočnih odločb o prekrških ter vrsta zaznanih prekrškov.

**MNZ**

S sprejemom ZDD-2 ima IRSNZ od 8. decembra 2024 pravno podlago (72. člen ZDD-2), da z globo od 1.000 do 6.000 evrov kaznuje posameznika, če opravlja detektivsko dejavnost brez vpisa v evidenco detektivov (prvi odstavek 5. člena tega zakona in prvi odstavek 46. člena tega zakona) ali opravlja detektivsko dejavnost v Republiki Sloveniji začasno ali občasno, pa za to ne izpolnjuje pogojev po 43. in 45. členu tega zakona.

Prav tako se z globo od 6.000 do 20.000 evrov kaznuje pravna oseba, če opravlja detektivsko dejavnost brez vpisa v evidenco detektivskih družb (drugi odstavek 5. člena tega zakona in prvi odstavek 46. člena tega zakona) ali če opravlja detektivsko dejavnost v Republiki Sloveniji začasno ali občasno, pa za to ne izpolnjuje pogojev po 43. in 45. členu tega zakona.

V zakonu se določa novo inšpekcijsko pooblastilo za opravljanje nadzora nad fizičnimi in pravnimi osebami, ki izvajajo detektivsko dejavnost brez predhodnega vpisa v evidenco detektivov oziroma evidenco detektivskih družb na podlagi zakona, s čimer se učinkoviteje preprečuje nezakonito opravljanje detektivske dejavnosti oziroma morebitne oblike dela na črno. Glede tega se z zakonom uveljavlja tudi priporočilo pristojne komisije, ki izhaja iz Poročila o dejavnostih in učinkih preprečevanja dela in zaposlovanja na črno za leto 2021, in sicer, da se izvede normativna prilagoditev pooblastil inšpekcijskega nadzora na način, da se poenostavi oziroma olajša dokazovanje dela na črno.

**IRSSol**

Ugotavljajo, da so starši, ki potrebujejo varstvo otrok, ustrezno informirani o zakonskih okvirih delovanja varstva otrok. Imajo možnost preverbe registrov izvajalcev za vzgojo in varstvo njihovega otroka.

V postopkih nadzora, kjer so ugotovljene kršitve, inšpektorji lahko razberejo, da gre za zavestne odločitve posameznikov o načinu varovanja otrok, niti ni bilo zaznati morebitne do staršev zavajajoče prakse, da gre za legalno obliko varstva, saj so na primer starši plačevali »na roko«.

Še vedno bodo določeni posamezniki ob vedenju staršev varovali otroke in prikazovali varstvo kot delavnice, občasno varstvo otrok ali njihovo animacijo. Še vedno bodo posamezniki ob izvedenih nadzorih spremenili lokacijo delovanja. V teh primerih je treba kljub izvedenim nadzorom ter izrečenim ukrepom, ki naj bi pripomogli k ozaveščanju in opominjanju izvajalcev ter staršev, poudariti, da ti nosijo osebno odgovornost pri izbiri oblike varovanja otrok in odgovornost za vzpostavljene tvegane okoliščine za otroke, kar je nedopustno.

**IRSNVP**

IRSNVP v sedanjih predpisih, po katerih opravlja nadzor, nima določb, ki bi bile neposredno povezane s preprečevanjem dela in zaposlovanja na črno, vendar pa izvaja posredno kontrolo dela s preverjanjem pogodb med udeleženci pri graditvi, pooblastil izvajalcev, vodij del, nadzornikov ter drugih pooblaščenih inženirjev, in sicer v okviru rednih in izrednih pregledov gradbišč, ki jih opravljajo gradbeni inšpektorji. V okviru geodetske inšpekcije IRSNVP izvaja nadzor nad geodetskimi gospodarskimi subjekti in preverja, ali geodetska podjetja ter v njih zaposleni posamezniki izpolnjujejo pogoje za opravljanje geodetske inženirske dejavnosti.

**ZIRS**

S področnimi predpisi, ki urejajo posebne pogoje za opravljanje dejavnosti oziroma nalog, se delo na črno z vidika neplačevanja davčnih obveznosti preprečuje posredno, saj so zahteve področne zakonodaje usmerjene predvsem v zagotavljanje varnosti in zdravja ljudi.

**IRSI**

Inšpekcija za cestni promet IRSI sicer ni pristojna za nadzor zaposlovanja na črno (le delo na črno), zato je na področju nadzora po določilih ZPDZC-1, omejena. Kljub temu pa v povezavi s tem izvaja nadzore na sedežih prevoznih podjetij po določilih ZDCOPMD in ZPCP-2 ter nadzore prevozov blaga in potnikov v mednarodnem cestnem prometu neposredno na terenu, kjer pa je zaradi nekaterih posebnosti mobilne dejavnosti dokazovanje dela na črno oteženo.

**IRSKGLR**

IRSKGLR ocenjuje sodelovanje med nadzornimi organi kot zelo dobro in učinkovito. Uspešno sodelovanje se pričakuje tudi v prihodnje. Ob prijavah je včasih težko uskladiti skupne akcije zaradi kadrovske stiske in vnaprej načrtovanih aktivnosti posameznih organov. Sodelovanje med organi je včasih težko načrtovati tudi zaradi vremensko pogojenih nadzorov in velike obremenjenosti posameznih organov (FURS, Policija).

**IRSOE**

Na področju nadzorov, ki jih v povezavi z ZPDZC-1 izvaja IRSOE po področnih zakonih, glede na predhodna leta ni zaznati sprememb.

V postopkih inšpekcije za javni potniški promet IRSOE ima posebno mesto segment nadzora nad prevozi potnikov z osebnimi vozili (avtotaksi prevozi in druge oblike prevozov potnikov), kjer je zaradi nekaterih posebnosti mobilne dejavnosti dokazovanje dela na črno še posebej težavno.

**PRIPOROČILA**

* Komisija izraža zadovoljstvo ob kadrovskih okrepitvah v nekaterih nadzornih organih ob tem, da priporoča, da se za učinkovitejše ukrepe na področju preprečevanja dela in zaposlovanja na črno zagotovijo dodatne zaposlitve tudi pri nadzornih organih, kjer je premalo osebja, ob tem pa opozarja na visoko povprečno starost zaposlenih v nadzornih organih ter nujnost pravočasne zagotovitve nadomestnih zaposlitev ob upokojitvah.
* Priporoča se nadaljnje usklajeno redno delo za preventivo in ozaveščanje ter iskanje odgovornosti pri zavestnih kršitvah na področju dela in zaposlovanja na črno pri izvajalcih in naročnikih. S tem se veliko prispeva k ozaveščanju ljudi, saj je tako z vidika varnosti kakor tudi finančnega učinka bistvenega pomena, da izvajalci dejavnosti opravljajo svojo dejavnost oziroma storitve legalno in legitimno takrat, ko izpolnjujejo posebne pogoje, predpisane s posamezno področno zakonodajo**.**
* Medsebojni povezljivosti in izmenjavi informacij in podatkov različnih nadzornih organov naj se namenja več pozornosti z vsebinskega in finančnega vidika.
* Predlaga se več sestankov regijskih koordinacij inšpekcij poleg inšpekcijskega sveta, kjer bi se dodatno preučil pomen skupnih akcij posameznih inšpekcij in poenotila stališča, razreševala odprta vprašanja in izmenjale izkušnje. Pri skupnih nadzorih se predlaga sodelovanje več različnih inšpekcij, pristojnih za nadzor dela na črno.
* Z vidika preventivnega ukrepanja je treba okrepiti obveščanje javnosti o aktivnostih nadzornih organov ter aktualni problematiki (na spletnih mestih, v medijih in podobno).
* Priporoča se, da se nadzorni organi aktivneje vključijo v sodelovanje pri pripravi sprememb predpisov, ki neposredno vplivajo na področje dela in zaposlovanja na črno, saj so predpisane pristojnosti med nadzornimi organi v nekaterih primerih nejasne. Ob tem se poziva k vzpostavitvi poenostavitev v zakonodaji, ki bi v inšpekcijskih postopkih olajšale dokazovanje dela na črno.
* Nadaljuje naj se aktivni dialog z ministrstvom za delo, družino, socialne zadeve in enake možnosti za reševanje odprtih vprašanj in zagotavljanje enotnih stališč za področje dela in zaposlovanja na črno. Tako je mogoče zagotoviti pravočasno odzivanje na zaznane pojave ter s tem povezane potrebne spremembe in dopolnitve zakonodaje.

# PREDLOG SKLEPA VLADE REPUBLIKE SLOVENIJE

Komisija Vlade Republike Slovenije za preprečevanje dela in zaposlovanja na črno predlaga Vladi Republike Slovenije, naj sprejme naslednji

**SKLEP**:

Vlada Republike Slovenije se je seznanila s poročilom Komisije Vlade Republike Slovenije za preprečevanje dela in zaposlovanja na črno, v katerem je komisija predstavila dejavnosti in učinke preprečevanja dela in zaposlovanja na črno v letu 2024.

# PRILOGA

**Obvestilo za Evropsko komisijo na podlagi 20. člena Zakona o preprečevanju dela in zaposlovanja na črno in 14. člena Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav**

**(UL L št. 168 z dne 30. junija 2009, str. 24)**

**(vsebinska podlaga za vnos v informacijsko orodje Evropske komisije)**

Zakon o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19 in 121/21 – ZJN-3B; v nadaljnjem besedilu: ZPDZC-1) v 20. členu določa, da mora Komisija Vlade Republike Slovenije za odkrivanje in preprečevanje dela in zaposlovanja na črno (v nadaljnjem besedilu: komisija) vsako leto opredeliti dejavnosti, za katere ocenjuje, da se v njih državljani tretjih držav nezakonito zaposlujejo v večjem obsegu, in pripraviti načrt inšpekcijskih pregledov. Vsako koledarsko leto mora pripraviti tudi poročilo o opravljenih inšpekcijskih pregledih in Evropsko komisijo obvestiti o ugotovitvah teh pregledov do konca junija naslednjega leta za prejšnje koledarsko leto.

V skladu z 2. členom Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168 z dne   
30. junija 2009, str. 24; v nadaljnjem besedilu: direktiva) »nezakonita zaposlitev« pomeni zaposlitev nezakonito prebivajočega državljana tretje države; »nezakonito prebivajoči državljan tretje države« pa pomeni državljana tretje države, ki je prisoten na ozemlju države članice in ne izpolnjuje ali ne izpolnjuje več pogojev za prebivanje v tej državi članici.

Direktivo delno prenaša ZPDZC-1, in sicer v delu, ki se nanaša na zaposlovanje na črno.

ZPDZC-1 v 4. točki prvega odstavka 2. člena nezakonito zaposlitev opredeljuje kot zaposlitev državljana tretje države, ki nezakonito prebiva v Republiki Sloveniji. Nezakonito prebivanje je prebivanje državljana tretje države, ki v Republiki Sloveniji ne prebiva v skladu z določbami zakona, ki ureja vstop, prebivanje in odstranitev tujcev, ali zakona, ki ureja mednarodno zaščito (5. točka prvega odstavka 2. člena ZPDZC-1).

Priloga je vsebinska podlaga za vnos poročila v informacijski sistem Evropske komisije o opravljenih inšpekcijskih pregledih. Do lani se je Evropski komisiji na podlagi 20. člena ZPDZC-1 pošiljalo letno obvestilo o opravljenih inšpekcijskih pregledih v pisni obliki na način, kakor ga določa priloga k poročilu komisije za leto 2022. Od lani se poročilo na podlagi navodil in novega informacijskega orodja Evropske komisije oddaja v elektronski obliki, zato je navedena priloga le vsebinska podlaga za vnos poročila v informacijski sistem Evropske komisije po zahtevah informacijskega orodja ter pomeni informacijo o podatkih, ki bodo med drugim vneseni v informacijski sistem. Podatki v prilogi so za leto 2022 zajeti po enaki metodologiji in na enakih osnovah kakor prejšnja leta. Morebitne dodatne podatke na podlagi zahtev informacijskega orodja oziroma Evropske komisije bo komisija (ali predstavniki MDDSZ, MF, MP in MNZ, ki jih komisija pooblasti) vnesla v informacijski sistem na podlagi šeste alineje 20. člena ZPDZC-1.

**Poročilo o inšpekcijah – vzorec**

**14. člen in drugi odstavek 16. člena Direktive 2009/52/ES**

**Inspection report – Template**

**Articles 14 & 16§2 of the Employers’ Sanctions Directive (****2009/52/EC)**

* 1. **OCENA TVEGANJA/RISK ASSESSMENT**

1. **Seznam sektorjev, opredeljenih za večje tveganje za nezakonito zaposlovanje/List of sectors identified to be at greater risk to illegal employment**

V Republiki Sloveniji je za nadzor nezakonitega zaposlovanja državljanov tretjih držav pristojen FURS. Inšpektorat, pristojen za delo, pa je za nadzor zaposlovanja na črno pristojen le, če pri izvajanju svojih pristojnosti ugotovi, da obstaja sum zaposlitve na črno.



1. **Merila, na podlagi katerih so bili ugotovljeni sektorji tveganja/Criteria upon which these risk sectors were identified**

Nadzori nezakonitega zaposlovanja državljanov tretjih držav se opravljajo v okviru nadzorov zaposlovanja na črno po ZPDZC-1. Nezakonito zaposlovanje državljanov tretjih držav se ugotovi tudi ob sočasnem izvajanju nadzorov na drugih področjih, ki so v pristojnosti FURS, na primer nadzor davčnih blagajn oziroma po Zakonu o davčnem potrjevanju računov (ZDavPR) nadzor na področju prevozov v cestnem prometu.

FURS zagotavlja sistemski nadzor zavezancev z letnim načrtom, ki se pripravi z analizo tveganja in objektivnimi merili, s katerimi se upošteva načelo enakomernega izvajanja inšpekcijskega nadzora vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Objektivna merila so pripravljena zlasti na podlagi statističnih metod in predhodnih ugotovitev v postopkih nadzora. Določen del letnega načrta se pripravi tudi na osnovi prejetih informacij drugih državnih organov, prijav, mednarodnih zaprosil ter še drugih pobud, prav tako pa določeni del nadzora poteka po metodi naključnega izbora. Poleg pomembnosti posamezne dajatve v državnih javnofinančnih prihodkih in proračuna Evropske unije so se v letnem načrtu upoštevali tudi zaščita državljanov, varnost in varstvo okolja.

Letni načrt določa področja s prednostnimi vsebinami in tveganji za pripravo **centraliziranih izborov, ki temeljijo na analizi tveganja**. Analiza tveganja se izvede ob pripravi letnega načrta z vključitvijo zaznanih tveganj v prejšnjem letu. Objektivna merila analize tveganja so pripravljena na podlagi statističnih metod, naključnega izbora in predhodnih ugotovitev v postopkih nadzora. Na podlagi posameznih izvedenih analiz se pripravijo strategije, po katerih se oblikuje seznam tveganih zavezancev. Najbolj tvegani zavezanci se predajo v nadzor.

Nadzori nezakonito prebivajočih državljanov tretjih držav oziroma zaposlovanja državljanov tretjih držav se opravljajo tudi na podlagi centralno vrednotenih prijav ter na predlog pristojnih državnih organov, na podlagi ugotovitev z njihovih delovnih področij. Največ nadzorov je opravljenih na podlagi odstopov Policije.

Pomemben del aktivnosti načrtovanja in priprave izborov je sodelovanje delovnih skupin pri razvoju aktivnosti na posameznem področju nadzora. FURS ima organizirane delovne skupine za različna področja dela. Ena od njih je delovna skupina za upravljanje tveganj na področju dela in zaposlovanja na črno, ki v okviru svojih nalog prepoznava tveganja in skrbi za izvajanje ciljno usmerjenih nadzorov na področju dela in zaposlovanja na črno, v okviru katerih se nadzirajo tudi državljani tretjih držav, ki delajo v Sloveniji.

Za leto 2025 je načrtovanih 5.800 nadzorov po ZPDZC-1, v okviru katerih se nadzira tudi zaposlovanje državljanov tretjih držav. Nadzori po ZPDZC-1 bodo usmerjeni v dejavnosti, zaznane kot tvegane, predvsem so to dejavnost gradbeništva (F), gostinstva (I) in prevoza (H).

Praksa je pokazala, da se v tveganih (rizičnih) dejavnostih nezakonito zaposlovanje državljanov tretjih držav izvaja v času izven rednega delovnega časa. FURS zagotavlja stalno prisotnost na terenu 24 ur na dan, sedem dni v tednu z mobilnimi ekipami nadzornikov v času, ko delodajalci ne pričakujejo nadzora.

* 1. **STANJE INŠPEKCIJSKIH PREGLEDOV/STATE OF INSPECTIONS**

Po ZPDZC-1 je prepovedano zaposlovanje na črno, za kar se šteje, če delodajalec nezakonito zaposli državljana tretje države (šesta alineja prvega odstavka 5. člena ZPDZC-1).

Nezakonita zaposlitev pomeni zaposlitev državljana tretje države, ki nezakonito prebiva v Republiki Sloveniji.

Nezakonito prebivanje je prebivanje državljana tretje države, ki v Republiki Sloveniji ne prebiva v skladu z zakonom, ki ureja vstop, prebivanje in odstranitev tujca, ali zakonom, ki ureja mednarodno zaščito.

* 1. **REZULTATI/RESULTS**

1. **Finančne sankcije – 5. člen/Financial sanction – Article 5**

FURS je v letu 2024 opravil 6.415 nadzorov zaposlovanja na črno, pri čemer je ugotovil tudi nezakonito zaposlitev državljanov tretjih držav. Nezakonito zaposlovanje državljanov tretjih držav je bilo v nadzoru ugotovljeno pri 83 delodajalcih, ki so nezakonito zaposlovali 99 državljanov tretjih držav, kar je za tretjino več kakor prejšnje leto. Najpogosteje so bile nepravilnosti iz naslova nezakonitega zaposlovanja državljanov tretjih držav ugotovljene v dejavnosti gradbeništva (F) in prometa (H) ter v predelovalni dejavnosti (C) in gostinstvu (I).

**Sankcioniranje:**

V letu 2024 je bilo v zvezi z nezakonitim zaposlovanjem državljanov tretjih držav zoper kršitelje pravne subjekte zaradi kršitve določbe šeste alineje prvega odstavka 5. člena ZPDZC-1 vodenih 73 prekrškovnih postopkov, od tega je bilo po stanju 31. decembra 2024 zaključenih 67 prekrškovnih postopkov, šest postopkov pa je bilo še v teku. V letu 2024 je bilo v prekrškovnih postopkih zaradi kršitev nezakonitega zaposlovanja državljanov tretjih držav sankcioniranih 66 delodajalcev. Skupni znesek izrečene globe za obravnavani prekršek po peti alineji prvega odstavka 23. člena ZPDZC-1 je pri kršiteljih pravnih subjektih, delodajalcih in njihovih odgovornih osebah obsegal 399.000 evrov in izrečenih je bilo pet opominov. V zvezi z navedeno kršitvijo je bilo sankcioniranih tudi 128 delavcev, fizičnih oseb državljanov tretjih držav, ki jim je bila zaradi storitve prekrška po tretjem odstavku 23. člena ZPDZC-1 izrečena globa v skupni višini 61.500 evrov in izdanih pet opominov.

V primeru, ko delodajalec nezakonito zaposli državljana tretje države, zakon predpisuje zanj še dodatno obveznost, in sicer mora delavcu plačati vse neporavnane obveznosti za opravljeno delo najmanj v višini bruto minimalne plače za vsak mesec opravljenega dela, kakor če bi bil državljan tretje države zakonito zaposlen, sicer gre za kršitev določbe osmega odstavka 5. člena ZPZDZC-1. V letu 2024 je bilo zaradi navedene kršitve sankcioniranih 27 delodajalcev. Skupni znesek izrečene globe za obravnavani prekršek po osmem odstavku 23. člena ZPDZC-1 je bil 191.200 evrov, izdani so bili tudi trije opomini.

Skupaj je bila v letu 2024 zaradi kršitev nezakonitega zaposlovanja državljanov tretje države izrečena globa v višini 651.700 evrov in izrečenih osem opominov 240 kršiteljem (delodajalcem, odgovornim osebam in delavcem državljanom tretjih držav).



1. **Kazenske sankcije – 9. člen/Criminal sanctions – Article 9**

|  |  |
| --- | --- |
| **CRIMINAL SANCTIONS** | 2023 |
| prosecutions initiated following the inspections |  |
| final decisions imposing criminal sanctions | 9 (7 natural persons and 2 legal persons) |
| average duration of imprisonment imposed |  |
| total sum of fines imposed | data not availible |

|  |  |  |  |  |
| --- | --- | --- | --- | --- |
| LEGAL PERSONS: | Fine |  | Suspended fine |  |
|  | 2023 |  | 2023 |  |
|  | **1** |  | **1** |  |
|  |  |  |  |  |
|  | Confiscation of property |  | Winding-up of Legal Person |  |
|  | 2023 |  | 2023 |  |
|  | **0** |  | **0** |  |
|  |  |  |  |  |
|  | Prohibition of disposing with securities held by the legal person |  |  |  |
|  | 2023 |  |  |  |
|  | **/** |  |  | |

1. **Drugi ukrepi – 7. člen/Other measures – Article 7**

V postopkih nadzora, kjer ugotovimo nezakonito zaposlovanje državljanov tretjih držav, FURS izvaja te ukrepe:

* če državljan tretje države nezakonito prebiva v Republiko Slovenijo, o tem takoj obvesti Policijo;
* z odločbo o prepovedi opravljanja dela nezakonito zaposlenemu državljanu prepove opravljanje dela;
* uvede prekrškovni postopek s sankcioniranjem (delodajalca in odgovorne osebe delodajalca).

FURS v primeru odkrivanja nezakonitega zaposlovanja tujcev uspešno sodeluje s Policijo. Ta obvesti FURS o sumu zaposlovanja na črno tujca (državljana tretje države) in počaka na lokaciji do prihoda uradnih oseb FURS-a. Ko FURS izvede nadzor zaposlovanja ali dela na črno, policija postopek znova prevzame v obravnavo po Zakonu o tujcih. Tudi v primerih, ko FURS v nadzorih zazna sum kršitve Zakona o tujcih, o tem obvesti Policijo.

V skladu z ZPDZC-1 mora FURS obveščati Ministrstvo za finance Republike Slovenije (v nadaljnjem besedilu: MF) o imenih delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretjih držav. V letu 2024 je FURS sporočil MF podatke o 46 delodajalcih, pri katerih je bilo pravnomočno ugotovljeno nezakonito zaposlovanje državljanov tretje države. Pravna oseba, tuji pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, za pet let od pravnomočnosti odločbe, s katero ji je bila izrečena globa za prej naveden prekršek, izgubi ali se ji omeji pravica do javnih sredstev, vključno s sredstvi Evropske unije, dodeljenimi na podlagi javnega razpisa ali javnega povabila, namenjenega programom zaposlovanja in usposabljanja, ki so državna pomoč.

FURS na zahtevo Zavoda Republike Slovenije za zaposlovanje predloži tudi podatke o pravnomočnih sodbah, sklepih ali odločbah o prekrških, izdanih delodajalcem, njihovim odgovornim osebam, pravnim ali fizičnim osebam, registriranim za opravljanje dejavnosti, ki delodajalcu – v primeru nezakonite zaposlitve državljana tretje države in izrečene pravnomočne globe – za pet let prepove zaposlovanje državljanov tretjih držav.



***Mehanizmi za vlaganje pritožb***

V nacionalni zakonodaji, torej v ZPDZC-1, je določilo, da se posameznik (kamor se uvršča tudi delavec državljan tretje države), zaposlen na črno, za prekršek ne kaznuje, če v času trajanja zaposlitve na črno, še preden je uveden postopek nadzora po ZPZDC-1, prijavi delodajalca v zvezi s kršenjem 5. člena ZPDZC-1, ki določa merila zaposlovanja na črno, kamor se šteje tudi, če delodajalec nezakonito zaposli državljana tretje države.

V upravnem postopku nadzora po ZPDZC-1 je zoper odločbo o prepovedi opravljanja dejavnosti ali dela oziroma zoper odločbo o prepovedi opravljanja dela posameznika, zaposlenega na črno, dovoljena pritožba. Rok za pritožbo je osem dni od dneva vročitve. Pritožba zoper odločbo ne zadrži izvršitve odločbe.

***Število pritožb, prejetih na podlagi Direktive 2009/52/ES***

FURS je v letu 2024 v desetih postopkih nadzora zaposlovanja na črno, v katerih je bilo ugotovljeno nezakonito zaposlovanje državljanov tretjih držav, prejel osemnajst pritožb (pritožbe so bile dane v desetih nadzorih za osemnajst delavcev).

**Podatki o številu izdanih enotnih dovoljenj za prebivanje in delo v Republiki Sloveniji v letu 2024**

Iz uradne evidence o dovoljenjih za začasno prebivanje (Register tujcev), ki jo na podlagi 110. člena Zakona o tujcih (Uradni list RS, št. [91/21](https://www.uradni-list.si/glasilo-uradni-list-rs/vsebina/2021-01-1957) – uradno prečiščeno besedilo, [95/21](https://www.uradni-list.si/glasilo-uradni-list-rs/vsebina/2021-21-2072) – popr., [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [48/23](https://www.uradni-list.si/glasilo-uradni-list-rs/vsebina/2023-01-1450), [115/23](https://www.uradni-list.si/glasilo-uradni-list-rs/vsebina/2023-01-3326), [62/24](https://www.uradni-list.si/glasilo-uradni-list-rs/vsebina/2024-01-2124) – ZUOPUE in [96/24](https://www.uradni-list.si/glasilo-uradni-list-rs/vsebina/2024-01-2950) – odl. US; v nadaljnjem besedilu: ZTuj-2) vodi ministrstvo za notranje zadeve, je na dan priprave podatkov (16. januar 2025) razvidno, da so upravne enote v obdobju od 1. januarja 2024 do 31. decembra 2024 tujcem državljanom tretjih držav izdale oziroma podaljšale 53.567 enotnih dovoljenj za prebivanje in delo.

Na dan 31. decembra 2024 je imelo 57.964 državljanov tretjih držav veljavno enotno dovoljenje za prebivanje in delo v Republiki Sloveniji.

V navedena podatka so všteta vsa enotna dovoljenja, ki se tujcem državljanom tretjih držav izdajajo na podlagi ZTuj-2, torej enotna dovoljenja za prebivanje in delo zaradi zaposlitve ali dela, opravljanja dela kot samozaposlena oseba, opravljanja dela kot napoteni delavec, opravljanja sezonskega dela, daljšega od 90 dni, visokokvalificirane zaposlitve (modra karta EU), iskanja zaposlitve ali samozaposlitve, opravljanja pripravništva, opravljanja dela kot oseba, premeščena znotraj gospodarske družbe, in enotna dovoljenja za prebivanje in delo za dnevnega delovnega migranta ter rezidenta za daljši čas druge države članice Evropske unije.

1. [1] Število prekrškovnih ukrepov po ZPZDC-1 (po določbah; ne glede na to, da lahko en akt vsebuje več kršitev). [↑](#footnote-ref-1)
2. Podatki, pridobljeni 17. januarja 2025, JRM-MESPOR. [↑](#footnote-ref-2)
3. »(2) Kdor zaporedoma ali trajneje ali v znatnem številu zaposluje tujce, ki niso državljani države članice Evropske unije in nezakonito prebivajo na ozemlju Republike Slovenije, se kaznuje z zaporom do dveh let.

   (3) Če je dejanje iz prvega ali drugega odstavka tega člena storjeno z zaposlitvijo delavcev, ki niso usposobljeni za izvajanje del s posebnimi pooblastili ali s pravico poseganja v telesno ali duševno celovitost posameznika ali pod posebej izkoriščevalskimi delovnimi pogoji ali z izkoriščanjem žrtve trgovine z ljudmi ali z zaposlitvijo mladoletne osebe, se storilec kaznuje z zaporom do treh let.« [↑](#footnote-ref-3)